          Scris: august - septembrie 1917 Publicat: 1918 Sursa: V I Lenin, Opere alese, 1970, Editura Politică, p 239-363 Transcriere şi editare: Liviu Iacob, noiembrie 2005     Cuprins Prefaţă   Capitolul I - Societatea împărţită în clase şi statul   1 Statul - produs al ireductibilităţii contradicţiilor de clasă 2 Detaşamentele speciale de oameni înarmaţi, închisorile etc 3 Statul - instrument de exploatare a clasei asuprite 4 „Dispariţia treptată “ a statului şi revoluţia violentă   Capitolul al II-lea - Statul şi revoluţia Experienţa anilor 1848-1851   1 Ajunul revoluţiei 2 Bilanţul revoluţiei 3 Cum punea Marx problema în 1852   Capitolul al III-lea - Statul şi revoluţia Experienţa comunei din Paris din 1871 Analiza lui Marx   1 În ce constă eroismul încercării comunarzilor? 2 Prin ce să fie înlocuită maşina de stat sfărîmată? 3 Desfiinţarea parlamentarismului 4 Organizarea unităţii naţiunii 5 Nimicirea statului parazit   Capitolul al IV-lea - Continuare Lămuririle suplimentare ale lui Engels   1 „Problema locuinţelor“ 2 Polemica cu anarhiştii 3 Scrisoarea către Bebel 4 Critica proiectului de program de la Erfurt 5 Introducerea din 1891 la lucrarea lui Marx „Războiul civil“ 6 Engels despre înlăturarea democraţiei   Capitolul al V-lea - Bazele economice ale dispariţiei treptate a statului   1 Cum pune Marx problema 2 Trecerea de la capitalism la comunism 3 Prima fază a societăţii comuniste 4 Faza superioară a societăţii comuniste   Capitolul al VI-lea - Vulgarizarea marxismului de către oportunişti   1 Polemica lui Plehanov cu anarhiştii 2 Polemica lui Kautsky cu oportuniştii 3 Polemica lui Kautsky cu Panneckoek   Postfaţă    Lucrarea „Statul şi revoluţia Învăţătura marxistă despre stat şi sarcinile proletariatului în revoluţie“ a fost scrisă de V I Lenin în august-septembrie 1917, în timp ce se afla în ilegalitate (la Razliv şi Helsingfors) Această operă este rezultatul unei vaste munci de cercetare ştiinţifică, pe care Lenin a depus-o într-un interval relativ scurt, în principal în perioada ianuarie-februarie 1917 După cum relatează N K Krupskaia, în ultimii ani de emigraţie pe Lenin l-a preocupat în mod deosebit problema caracterului puterii de stat proletare În a doua jumătate a anului 1916 Lenin a enunţat ideea necesităţii unei elaborări teoretice a problemei statului În toamna anului 1916 şi la începutul anului 1917, Lenin s-a consacrat cu totul, după cum menţionează N K Krupskaia, muncii teoretice El locuia pe vremea aceea în Zürich Lenin a lucrat intens în bibliotecile din acest oraş, a studiat lucrările lui K Marx şi F Engels referitoare la problema statului La 4 (17) februarie 1917, Lenin o anunţa pe Aleksandra Kollontai că este pe punctul de a termina pregătirea materialului în problema concepţiei marxiste asupra statului Însemnările au fost scrise mărunt şi în rînduri dese, într-un caiet cu coperţi albastre, purtînd titlul „Marxismul despre stat“ Caietul cuprindea citate din Operele lui K Marx şi F Engels, precum şi extrase din cărţi şi articole ale lui K Kautsky, A Panneckoek şi E Bernstein, însoţite de observaţiile critice, concluziile şi generalizările lui Lenin - Nota red Editurii Politice  MIA | Secţiunea română | Lenin    Prefaţă la prima ediţie Problema statului capătă în momentul ele faţă o deosebită însemnătate atît din punct de vedere teoretic, cît şi din punct de vedere practic-politic Războiul imperialist a grăbit şi a ascuţit la maximum procesul transformării capitalismului monopolist în capitalism monopolist de stat Monstruoasa asuprire a maselor muncitoare de către statul care se contopeşte din ce în ce mai mult cu uniunile atotputernice ale capitaliştilor devine tot mai monstruoasă Ţările înaintate se transformă - e vorba de „hinterlandul“ lor - în ocne şi închisori militare pentru muncitori Ororile şi dezastrele fără precedent provocate de războiul care se prelungeşte fac ca situaţia maselor să fie de nesuportat, sporesc revolta lor Revoluţia proletară internaţională se coace în mod evident Problema atitudinii ei faţă de stat capătă o însemnătate practică Elementele de oportunism, acumulate în decursul a zeci de ani de dezvoltare relativ paşnică, au dat naştere curentului social-şovinist, care domină în partidele socialiste oficiale din lumea întreagă Acest curent (Plehanov, Potresov, Breşkovskaia, Rubanovici şi, într-o formă ceva mai camuflată, domnii Ţereteli, Cernov & Co în Rusia; Scheidemarm, Legien, David şi alţii în Germania; Renaudel, Guesde, Vandervelde în Franţa şi Belgia; Hyndman şi fabienii în Anglia etc etc ) - socialism în vorbe, şovinism în fapte - se distinge printr-o mîrşavă şi slugarnică adaptare a „conducătorilor socialismului“ nu numai la interesele burgheziei „lor“ naţionale, dar în special la cele ale statului „lor“, deoarece majoritatea aşa-numitelor mari puteri exploatează şi asupresc de multă vreme o serie întreagă de popoare mici şi slabe Iar războiul imperialist este tocmai un război pentru împărţirea şi reîmpărţirea acestor prăzi Lupta pentru eliberarea maselor muncitoare de sub influenţa burgheziei în general, şi a burgheziei imperialiste în special, nu este posibilă fără lupta împotriva prejudecăţilor oportuniste cu privire la „stat“ Vom examina mai întîi învăţătura lui Marx şi Engels despre stat, oprindu-ne în mod foarte amănunţit asupra laturilor ei care au fost uitate sau au suferit denaturări oportuniste Vom analiza apoi în mod special pe promotorul principal al acestor denaturări, Karl Kautsky, cel mai cunoscut conducător al Internaţionalei a II-a (1889-1914), care a dat un atît de jalnic faliment în timpul războiului actual În sfîrşit, vom trage principalele concluzii impuse de experienţa revoluţiei ruse din 1905 şi mai ales de cea din 1917 Aceasta din urmă îşi încheie, pe cît se pare, în momentul de faţă (începutul lunii august 1917), prima fază a dezvoltării ei; în general însă, această revoluţie în ansamblul ei poate fi înţeleasă numai ca o verigă în lanţul revoluţiilor proletare socialiste provocate de războiul imperialist Problema raportului dintre revoluţia socialistă a proletariatului şi stat capătă astfel nu numai o însemnătate practică-politică, ci şi o însemnătate deosebit de actuală, pentru că ea are menirea de a face masele să înţeleagă ceea ce vor trebui să întreprindă în viitorul apropiat pentru eliberarea lor ele sub jugul capitalului Autorul August 1917 Prefaţă la ediţia a doua Ediţia de faţă, a doua, se tipăreşte aproape fără modificări S-a adăugat numai paragraful 3 la capitolul al II-lea Autorul Moscova 17 decembrie 1918  Fabienii - membrii Societăţii fabiene, organizaţie reformistă engleză, întemeiată în 1884, şi denumită astfel după numele conducătorului de oşti roman din secolul al III-lea î e n Fabius Maximus, supranumit „Conctator“, cunoscut prin tactica lui de expectativă, prin eschivarea de la lupte decisive în războiul cu Hanibal - Nota red Editurii Politice Capitolul I Societatea împărţită în clase şi statul  1 Statul - produs al ireductibilităţii contradicţiilor de clasă 2 Detaşamentele speciale de oameni înarmaţi, închisorile etc 3 Statul - instrument de exploatare a clasei asuprite 4 „Dispariţia treptată “ a statului şi revoluţia violentă  1 Statul - produs al ireductibilităţii contradicţiilor de clasă Cu doctrina lui Marx se întîmplă acum ceea ce s-a întîmplat nu o dată în istorie cu doctrinele cugetătorilor şi ale conducătorilor revoluţionari ai claselor asuprite în lupta lor pentru eliberare Atîta timp cît marii revoluţionari erau în viaţă, ei erau supuşi de clasele asupritoare la persecuţii permanente, doctrina lor era întîmpinată cu cea mai sălbatică furie, cu cea mai turbată ură, împotriva ei se declanşau cele mai deşănţate campanii de minciuni şi calomnii După moartea lor, se fac încercări de a-i transforma în icoane inofensive, de a-i canoniza, ca să zicem aşa, de a le înconjura numele cu o oarecare aureolă de glorie, pentru „consolarea“ claselor asuprite şi pentru înşelarea acestora, golind învăţătura revoluţionară de conţinutul ei, tocindu-i ascuţişul revoluţionar şi vulgarizînd-o Burghezia şi oportuniştii din rîndurile mişcării muncitoreşti se întîlnesc astăzi pe terenul acestei „prelucrări“ a marxismului Ei uită, denaturează, estompează latura revoluţionară a învăţăturii, spiritul ei revoluţionar Este pus pe primul plan, este proslăvit ceea ce este acceptabil sau pare a fi acceptabil pentru burghezie Toţi social-şoviniştii sînt astăzi „marxişti“, nu rîdeţi! Şi din ce în ce mai des vorbesc savanţii burghezi germani, pînă mai ieri specialişti în materie de stîrpire a marxismului, de un Marx „naţional-german“, care ar fi educat asociaţii muncitoreşti atît de splendid organizate în vederea ducerii războiului de jaf! Faţă de o asemenea stare de lucruri, faţă de nemaipomenita răspîndire a denaturărilor marxismului, sarcina noastră este în primul rînd de a restabili adevărata învăţătură a lui Marx despre stat Pentru aceasta e necesar să cităm un şir întreg de pasaje lungi din înseşi operele lui Marx şi Engels De bună seamă, citatele lungi vor îngreuna expunerea şi nu vor contribui de loc la a o face mai populară A ne lipsi însă de ele este absolut imposibil Toate pasajele, sau cel puţin toate pasajele hotărîtoare, din operele lui Marx şi Engels privitoare la problema statului trebuie neapărat citate cît mai complet cu putinţă atît pentru ca cititorul să-şi poată face în mod independent o idee asupra totalităţii concepţiilor întemeietorilor socialismului ştiinţific şi asupra dezvoltării acestor concepţii, cît şi pentru ca denaturarea acestor concepţii de către „kautskismul“ care domină astăzi să fie dovedită în mod documentat şi arătată în mod concret Vom începe cu cea mai răspîndită operă a lui F Engels: „Originea familiei, a proprietăţii private şi a statului“, care în 1894 a apărut la Stuttgart în a 6-a ediţie Va trebui să traducem citatele din originalele germane, deoarece traducerile ruseşti, deşi numeroase, sînt în cea mai mare parte ori incomplete, ori făcute extrem de nesatisfăcător „Statul - spune Engels rezumîndu-şi analiza istorică - nu este nicidecum o forţă impusă societăţii din afară; el nu este, de asemenea, nici «realizarea ideii morale», «imaginea şi realitatea raţiunii», după cum susţine Hegel Statul este, dimpotrivă, un produs al societăţii pe o anumită treaptă de dezvoltare; el stă mărturie faptului că aceasta societate s-a încurcat într-o contradicţie de nerezolvat cu sine însăşi, că s-a scindat în antagonisme de neîmpăcat, din care nu este în stare să se elibereze Dar pentru ca aceste antagonisme, aceste clase cu interese economice contradictorii să nu se macine unele pe altele şi să nu macine şi societatea într-o luptă stearpă, a devenit necesară o forţă care, stînd în aparenţă deasupra societăţii, să atenueze conflictul, să-l ţină în limitele «ordinii» Această forţă, ieşită din sînul societăţii, dar care, situîndu-se deasupra ei, se înstrăinează din ce în ce mai mult de ea, este statul“ (p 177-178, ediţia a 6-a germană) Aici este exprimată cît se poate de limpede ideea fundamentală a marxismului în problema rolului istoric şi a însemnătăţii statului Statul este produsul şi manifestarea ireductibilităţii contradicţiilor de clasă Statul apare acolo unde, atunci cînd şi în măsura în care contradicţiile de clasă nu pot fi obiectiv împăcate Şi invers: existenţa statului dovedeşte că contradicţiile de clasă sînt de neîmpăcat Tocmai în acest punct foarte important, fundamental începe denaturarea marxismului, denaturare care merge pe două linii principale Pe de o parte, ideologii burghezi şi mai ales cei mic-burghezi - siliţi, sub presiunea faptelor istorice incontestabile, să recunoască că statul există numai acolo unde există contradicţii de clasă şi luptă de clasă - îl „corectează“ pe Marx în aşa fel încît statul apare ca un organ de împăcare a claselor După Marx, statul n-ar fi putut nici să apară, nici să se menţină dacă ar fi fost cu putinţă o împăcare între clase După profesorii şi publiciştii mic-burghezi şi filistini - care invocă cu bunăvoinţă la tot pasul pe Marx! - rezultă că statul tocmai împacă clasele După Marx, statul este un organ de dominaţie de clasă, un organ de asuprire a unei clase de către o altă clasă; el înseamnă crearea unei „ordini“ care legalizează şi statorniceşte această asuprire, moderînd conflictul dintre clase După părerea politicienilor mic-burghezi, ordine înseamnă tocmai împăcarea claselor, şi nu asuprirea unei clase de către o altă clasă; a modera conflictul înseamnă a împăca, şi nu a răpi claselor asuprite anumite mijloace şi metode de luptă pentru doborîrea asupritorilor În revoluţia din 1917, de pildă, tocmai atunci cînd problema însemnătăţii şi rolului statului s-a pus în toată amploarea ei, tocmai atunci cînd ea s-a pus în mod practic ca o problemă a acţiunii imediate şi încă acţiunii de masă, toţi eserii (socialiştii-revoluţionari) şi menşevicii au îmbrăţişat dintr-o dată şi complet teoria mic-burgheză a „împăcării“ claselor de către „stat“ Nenumăratele rezoluţii şi articole ale oamenilor politici din aceste două partide sînt profund îmbibate de această teorie mic-burgheză şi filistină a „împăcării“ Că statul este un organ de dominaţie a unei clase anumite, clasă care nu poate fi împăcată cu antipodul ei (cu clasa opusă ei), lucrul acesta democraţia mic-burgheză nu este niciodată în stare să-1 înţeleagă Atitudinea faţă de stat este una dintre cele mai vădite manifestări ale faptului că socialiştii-revoluţionari şi menşevicii noştri nu sînt cîtuşi de puţin socialişti (ceea ce noi, bolşevicii, am demonstrat-o întotdeauna), ci democraţi mic-burghezi cu frazeologie cvasisocialistă Pe de altă parte, denaturarea „kautskistă“ a marxismului este mult mai subtilă „Teoretic“ nu se neagă nici că statul este un organ de dominaţie de clasă, nici că contradicţiile de clasă sînt de neîmpăcat Se pierde însă din vedere sau se disimulează următorul fapt: dacă statul este produsul ireductibilităţii contradicţiilor de clasă, dacă el este o forţă care se situează deasupra societăţii şi care „se înstrăinează din ce în ce mai mult de societate“, este limpede că eliberarea clasei asuprite este cu neputinţă nu numai fără o revoluţie violentă, ci şi fără nimicirea aparatului puterii de stat care a fost creat de clasa dominantă şi în care este întruchipată această „înstrăinare“ Această concluzie, care din punct de vedere teoretic este limpede un prin ea însăşi, a fost formulată de Marx, după cum vom vedea mai jos, în modul cel mai precis pe tememeiul analizei istorice concrete a sarcinilor revoluţiei Şi tocmai această concluzie - după cum vom arăta amănunţit în expunerea ce urmează - Kautsky „a uitat-o“ şi a denaturat-o 2 Detaşamentele speciale de oameni înarmaţi, închisorile etc „ Faţă de vechea organizare gentilică (sau de clan) - continuă Engels -, statul se caracterizează, în primul rînd, prin împărţirea supuşilor săi după teritoriu “ Nouă ni se pare „firească“ această împărţire, dar ea a necesitat o îndelungată luptă împotriva vechii organizări după triburi sau ginţi „ A doua caracteristică a statului este instituirea unei forţe publice care nu mai coincide nemijlocit cu populaţia, care se organizează ea însăşi ca o forţă armată Această forţă publică distinctă este necesară, deoarece de la scindarea societăţii în clase organizarea armată de sine stătătoare a populaţiei a devenit imposibilă Această forţă publică există în orice stat; ea constă nu numai din oameni înarmaţi, ci şi din accesorii materiale, închisori şi instituţii de constrîngere de tot felul, pe care societatea gentilică (de clan) nu le-a cunoscut “ Engels analizează în amănunţime conţinutul noţiunii „forţei“ denumite stat, forţă provenită din societate, dar care se situează deasupra acesteia şi se înstrăinează din ce în ce mai mult de ea Din ce constă în principal această forţă? Din detaşamente speciale de oameni înarmaţi, care au la dispoziţia lor închisori etc Sîntem îndreptăţiţi să vorbim despre detaşamente speciale de oameni înarmaţi, pentru că forţa publică, proprie oricărui stat, „nu coincide nemijlocit“ cu populaţia înarmată, cu „organizarea armată“ „de sine stătătoare“ a populaţiei Ca toţi marii gînditori revoluţionari, Engels se străduieşte să atragă atenţia muncitorilor conştienţi tocmai asupra faptului care în ochii filistinismului dominant pare a merita cea mai mică atenţie, pare a fi lucrul cel mai obişnuit, consfinţit de prejudecăţi nu numai trainice, ci, s-ar putea spune, chiar pietrificate Armata permanentă şi poliţia sînt principalele instrumente ale forţei puterii de stat, dar ar putea lucrurile şi altfel? Din punctul de vedere al marii majorităţi a europenilor de la sfîrşitul secolului al XIX-lea, cărora li se adresa Engels şi care n-au trăit şi n-au observat îndeaproape nici o revoluţie mare, lucrurile nici puteau sta altfel Pentru ei era cu totul de neînţeles ce o mai fi şi această „organizare armată de sine stătătoare a populaţiei“ La întrebarea: de ce s-a ivit nevoia unor detaşamente speciale de oameni înarmaţi (poliţia, armata permanentă), situate deasupra societăţii şi care se înstrăinează de societate, filistinul din Europa occidentală şi din Rusia este înclinat să răspundă prin cîteva fraze împrumutate de la Spencer sau de la Mihailovski, să invoce complicarea vieţii sociale, diferenţierea funcţiilor etc Astfel de invocări par „ştiinţifice“ şi-l adorm de minune pe filistin, eludînd ceea ce e principal şi fundamental: scindarea societăţii în clase ireductibil duşmane De n-ar fi fost această scindare, ,,organizarea armată de sine stătătoare a populaţiei“ s-ar fi deosebit prin complexitatea ei, prin înalta ei tehnică etc de organizarea primitivă a cetei de maimuţe care pun mîna pe ciomag, sau de organizarea oamenilor primitivi, sau a oamenilor reuniţi în clanuri, dar o asemenea organizare ar fi fost cu putinţă Ea este cu neputinţă, deoarece societatea civilizată e scindată în clase duşmane, ba chiar ireductibil duşmane, în clase a căror înarmare „de sine stătătoare“ ar duce la lupta armată între ele Apare statul, este creată o forţă specială, detaşamente speciale de oameni înarmaţi, şi fiecare revoluţie, nimicind aparatul de stat, ne dezvăluie lupta de clasă, ne arată concret că clasa dominantă tinde să refacă detaşamentele speciale de oameni înarmaţi care-i slujesc ei şi că clasa asuprită tinde să creeze o nouă organizaţie de acest fel, în stare să slujească nu exploatatorilor, ci exploataţilor În raţionamentul citat, Engels pune în mod teoretic aceeaşi problemă pe care practic, în mod evident şi încă pe scara unor acţiuni de masă o pune în faţa noastră fiecare mare revoluţie, şi anume problema relaţiilor reciproce dintre detaşamentele „speciale“ de oameni înarmaţi şi „organizarea armată de sine stătătoare a populaţiei“ Vom vedea cum această problemă este ilustrată concret de experienţa revoluţiilor europene şi ruse Să ne întoarcem însă la expunerea lui Engels El arată că uneori, ca, de pildă, în unele locuri din America de Nord, această forţă publică este slabă (e vorba de o rară excepţie în cadrul societăţii capitaliste şi de acele părţi ale Americii de Nord în care, în perioada ei preimperialistă, a precumpănit colonistul liber), dar, în general vorbind, forţa publică se întăreşte: „ Forţa publică se întăreşte însă pe măsură ce se ascut contradicţiile de clasă din cadrul statului şi pe măsură ce statele învecinate devin mai mari şi populaţia lor creşte Aruncaţi o privire asupra Europei noastre de astăzi, în care lupta de clasă şi goana după cuceriri au ridicat forţa publică pe o asemenea culme, încît ameninţă să înghită întreaga societate şi statul însuşi “ Aceste rînduri au fost scrise încă la începutul ultimului deceniu al secolului trecut Ultima prefaţă a lui Engels poartă data de 16 iunie 1891 Pe atunci, cotitura spre imperialism - atît în sensul dominaţiei depline a trusturilor, în sensul atotputerniciei marilor bănci, cît şi în sensul unei politici coloniale grandioase etc - abia-abia începuse în Franţa, iar în America de Nord şi în Germania ea era şi mai puţin pronunţată De atunci „goana după cuceriri“ a făcut un uriaş pas înainte, cu atît mai mult cu cît la începutul deceniului al 2-lea al secolului al XX-lea globul pămîntesc era definitiv împărţit între aceşti „cuceritori concurenţi“, adică între marile puteri jefuitoare Forţele armate terestre şi navale au crescut de atunci extraordinar de mult, iar războiul de jaf din 1914-1917 pentru stăpînirea lumii de către Anglia sau de către Germania, pentru împărţirea prăzii, a făcut ca „înghiţirea“ tuturor forţelor societăţii de către puterea de stat prădalnică să aducă societatea în pragul unei catastrofe totale Engels a ştiut încă în 1891 să semnaleze „goana după cuceriri“ drept una dintre cele mai însemnate trăsături distinctive ale politicii externe a marilor puteri, iar netrebnicii social-şovinişti, în 1914-1917, atunci cînd această goană, care se accentuase foarte mult, a dat naştere războiului imperialist, au camuflat apărarea intereselor de jaf ale burgheziei „lor“ îndărătul unor fraze despre „apărarea patriei“, despre „apărarea republicii şi a revoluţiei“ etc ! 3 Statul - instrument de exploatare a clasei asuprite Pentru întreţinerea unei forţe publice speciale, care se situează deasupra societăţii, sînt necesare impozite şi împrumuturi de stat „Avînd în mîna lor forţa publică şi dreptul de a percepe impozite, funcţionarii - scrie Engels - ajung, ca organe ale societăţii, să se situeze acum deasupra societăţii Respectul nesilit, arătat de bunăvoie organelor orînduirii gentilice (de clan), nu le mai poate ajunge, chiar dacă l-ar putea obţine “ Sînt create legi speciale privitoare la caracterul sacru şi la inviolabilitatea funcţionarilor „Cel mai umil slujbaş al poliţiei“ are mai multă „autoritate“ decît reprezentanţii clanului, dar chiar şi şeful puterii militare al unui stat civilizat ar putea să invidieze pe un şef de gintă pentru „respectul nesilit“ de care se bucura din partea societăţii E pusă aici problema situaţiei privilegiate a funcţionarilor în calitatea lor de organe ale puterii de stat E indicat esenţialul: ce anune îi situează deasupra societăţii? Vom vedea cum a rezolvat Comuna din Paris în mod practic această problemă teoretică în 1871 şi cum a escamotat-o în chip reacţionar Kautsky în 1912 „ Dat fiind că statul a luat fiinţă din nevoia de a ţine în frîu antagonismul dintre clase; dat fiind că a luat fiinţă chiar în conflictul dintre clase, el este, de regulă, statul clasei celei mai puternice, al clasei dominante din punct de vedere economic, care, cu ajutorul lui, devine dominantă şi din punct de vedere politic, dobîndind astfel noi mijloace pentru oprimarea şi exploatarea clasei asuprite “ După cum statul antic şi cel feudal au fost organe de exploatare a sclavilor şi iobagilor, şi „statul reprezentativ modern este instrumentul de exploatare a muncii salariate de către capital În mod excepţional însă se ivesc perioade în care clasele în luptă ajung la un astfel de echilibru, încît puterea de stat capătă, vremelnic, ca mijlocitoare aparentă între clase, o oarecare independenţă faţă de amîndouă “ Aşa au fost: monarhia absolută din secolele al XVII-lea şi al XVIII-lea, bonapartismul din timpul primului şi celui de-al doilea Imperiu francez, Bismarck în Germania Aşa - adăugăm noi - este guvernul Kerenski în Rusia republicană după ce s-a trecut la prigonirea proletariatului revoluţionar, într-un moment în care, datorită conducerii democraţilor mic-burghezi, Sovietele deveniseră deja neputincioase, iar burghezia era încă insuficient de puternică pentru a le dizolva pur şi simplu „În republica democrată - continuă Engels -, „bogăţia îşi exercită puterea în mod indirect, dar cu atît mai sigur“, şi anume, pe de o parte, „sub forma coruperii directe a funcţionarilor“ (America) şi, pe de alta parte, „sub forma alianţei dintre guvern şi bursă“ (Franţa şi America) În prezent, imperialismul şi dominaţia băncilor „au dezvoltat“, atingînd o înaltă măiestrie, amîndouă aceste metode de apărare şi de realizare a atotputerniciei bogăţiei în orice republică democratică Dacă, de pildă, chiar în primele luni ale existenţei republicii democratice din Rusia, în luna de miere, cum s-ar zice, a căsniciei „socialiştilor“ eseri şi a menşevicilor cu burghezia, în cadrul guvernului de coaliţie, d-l Palcinski a sabotat toate măsurile de înfrînare a capitaliştilor şi a jafurilor lor, a prădării de către ei a avutului statului de pe urma furniturilor de război, dacă după aceea d-1 Palcinski, plecat din guvern (şi înlocuit, desigur, cu un alt Palcinski absolut identic), a fost „răsplătit“ de capitalişti cu o slujbuşoară care-i aduce un salariu anual de 120 000 de ruble, ce înseamnă acest lucru? mituire directă sau indirectă? alianţă între guvern şi sindicate, sau „numai“ relaţii prieteneşti? Ce rol joacă oameni ca Cernov şi Ţereteli, Avksentiev şi Skobelev? - Sînt ei aliaţi „direcţi“ sau numai indirecţi ai milionarilor jefuitori ai avutului statului? Atotputernicia „bogăţiei“ e mai sigură în republica democratică tocmai pentru că ea nu depinde de diferite deficienţe ale mecanismului politic, de un prost înveliş al capitalismului Republica democratică constituie învelişul politic cel mai bun cu putinţă al capitalismului, şi de aceea capitalul, punînd stăpînire (cu ajutorul unor oameni ca Palcinski, Cernov, Ţereteli & Co ) pe acest cel mai bun înveliş, îşi aşază puterea pe o temelie atît de solidă, atît de sigură, încît nici un fel de schimbare, fie a persoanelor, fie a instituţiilor, fie a partidelor în republica burghezo-democratică, nu-i zdruncină această putere Trebuie să mai remarcăm că Engels denumeşte în modul cel mai categoric votul universal un instrument de dominaţie al burgheziei Votul universal, spune el, ţinînd seama în mod evident de experienţa îndelungată a social-democraţiei germane, este „un criteriu al maturităţii clasei muncitoare Mai mult el nu poate da, şi nici nu va da vreodată în statul actual“ Democraţii mic-burghezi, de soiul socialiştilor revoluţionari şi al menşevicilor noştri, ca şi fraţii lor buni, toţi social-şoviniştii şi oportuniştii din Europa occidentală, aşteaptă însă ceva „mai mult“ de la votul universal Ei împărtăşesc şi sugerează şi poporului ideea falsă că „în statul actual“ votul universal ar fi într-adevăr în stare să exprime voinţa majorităţii oamenilor muncii şi să asigure înfăptuirea ei Aici nu putem decît să menţionăm această idee falsă, nu putem decît să arătăm că afirmaţia absolut limpede, precisă şi concretă a lui Engels e denaturată la fiecare pas de propaganda şi de agitaţia partidelor socialiste „oficiale“ (adică oportuniste) Expunerea noastră ulterioară a concepţiilor lui Marx şi Engels asupra statului „actual“ demonstrează pe deplin întreaga falsitate a ideii pe care o respinge Engels aici Engels îşi rezumă în cea mai populară lucrare a sa concepţiile prin următoarele cuvinte: „Statul nu a existat deci dintotdeauna Au existat societăţi care au scos-o la capăt fără el, care nici idee n-aveau despre stat şi despre puterea de stat Pe o anumită treaptă a dezvoltării economice, legată în mod necesar de scindarea societăţii în clase, statul a devenit, ca urmare a acestei scindări, o necesitate Ne apropiem acum cu paşi repezi de o treaptă de dezvoltare a producţiei pe care existenţa acestor clase nu numai că încetează de a fi o necesitate, dar devine o adevărată piedică pentru producţie Clasele vor dispărea tot atît de inevitabil precum au luat fiinţă în trecut O dată cu ele va dispărea în mod inevitabil şi statul Societatea, care va organiza în chip nou producţia pe baza asocierii libere şi egale a producătorilor, va trimite întreaga maşină de stat acolo unde-i va fi atunci locul: la muzeul de antichităţi, alături de roata de tors şi de toporul de bronz“ Nu deseori ai prilejul să întîlneşti acest pasaj în literatura de propagandă şi de agitaţie a social-democraţiei contemporane Dar chiar atunci cînd îl întîlneşti, autorii care-1 citează se comportă ca şi cum s-ar închina în faţa unei icoane, adică îl citează pentru a-şi exprima formal consideraţia faţă de Engels, fără a se întreba măcar ce largă şi profundă amploare a revoluţiei presupune această „trimitere a întregii maşini de stat la muzeul de antichităţi“ Nu se vede, de cele mai multe ori, nici măcar înţelegerea a ceea ce Engels denumeşte maşină de stat 4 „Dispariţia treptată“ a statului şi revoluţia violentă Cuvintele lui Engels cu privire la „dispariţia treptată“ a statului sînt atît de cunoscute, sînt atît de des citate, arată atît de expresiv în ce constă esenţa falsificării curente a marxismului şi transformarea lui în oportunism, încît e necesar să ne oprim în mod amănunţit asupra lor Reproducem întregul raţionament din care au fost luate aceste cuvinte: „Proletariatul ia puterea de stat şi transformă mijloacele de producţie mai întîi în proprietate de stat Dar prin aceasta el se desfiinţează pe sine însuşi ca proletariat, desfiinţează toate deosebirile de clasă şi toate contradicţiile de clasă şi o dată cu aceasta desfiinţează şi statul ca stat Societatea de pînă acum, care s-a dezvoltat în cadrul unor contradicţii de clasă, avea nevoie de stat, adică de o organizaţie a clasei exploatatoare din epoca dată, pentru a menţine condiţiile ei exterioare de producţie, aşadar mai ales pentru a ţine prin forţă clasa exploatată în condiţiile de oprimare determinate de modul de producţie dat (sclavie, iobăgie sau dependenţă feudală, muncă salariată) Statul era reprezentantul oficial al întregii societăţi, sintetizarea ei într-un organism vizibil, dar aceasta numai în măsura în care era statul acelei clase care reprezenta în epoca dată întreaga societate: în antichitate, stat al cetăţenilor proprietari de sclavi, în evul mediu, tat al nobilimii feudale, în vremurile noastre, stat al burgheziei Devenind, în sfîrşit, realmente reprezentant al întregii societăţi, el se face pe sine însuşi de prisos De îndată ce nu va mai exista nici o clasă socială care trebuie oprimată, de îndată ce, împreună cu dominaţia de clasă şi cu lupta pentru existenţa individuală, generată de anarhia de pînă acum în producţie, sînt înlăturate şi conflictele, şi excesele care izvorăsc de aici, nu mai este nimic de reprimat, nimic care să facă necesară o forţă specială de represiune, un stat Primul act prin care statul se manifestă realmente ca reprezentant al întregii societăţi - luarea în stăpînire a mijloacelor de producţie în numele societăţii - este, în acelaşi timp, şi ultimul său act independent ca stat Intervenţia unei puteri de stat în relaţiile sociale devine, rînd pe rînd, de prisos în toate domeniile şi încetează apoi de la sine În locul guvernării asupra persoanelor apar administrarea lucrurilor şi conducerea proceselor de producţie Statul nu este «desfiinţat», el dispare treptat Prin această prismă trebuie apreciată frazeologia cu privire la «statul popular liber», frazeologie care o anumită perioadă de timp era justificată ca mijloc de agitaţie, dar care, în ultimă instanţă, este inconsistentă din punct de vedere ştiinţific Tot prin această prismă trebuie apreciată şi revendicarea aşa-numiţilor anarhişti ca statul să fie desfiinţat de la o zi la alta“ („Anti-Dühring“ „Domnul Eugen Dühring revoluţionează ştiinţa“, p 301-303, ed a 3-a germ ) Se poate afirma fără teamă de a greşi că din acest raţionament, de o excepţională bogăţie de idei, al lui Engels a intrat cu adevărat în patrimoniul gîndirii socialiste a partidelor socialiste contemporane doar faptul că, spre deosebire de teoria anarhistă a „desfiinţării“ statului, după Marx, statul „dispare treptat“ A mutila astfel marxismul înseamnă a-l reduce la oportunism, deoarece, ca urmare a unei astfel de „interpretări“, nu rămîne decît ideea vagă a unei schimbări lente, uniforme, treptate, a inexistenţei salturilor şi furtunilor, a inexistenţei revoluţiei „Dispariţia treptată“ a statului în înţelesul obişnuit, general răspîndit, de masă, dacă se poate spune astfel, al acestei expresii, înseamnă fără îndoială estomparea, dacă nu chiar negarea ideii de revoluţie O asemenea „interpretare“ constituie însă cea mai grosolană denaturare a marxismului, avantajoasă numai pentru burghezie şi bazată din punct de vedere teoretic pe uitarea celor mai importante împrejurări şi considerente care sînt indicate chiar şi în raţionamentul „rezumativ“ al lui Engels, reprodus de noi în întregime În primul rînd Chiar la începutul acestui raţionament, Engels spune că, luînd puterea de stat, proletariatul „desfiinţează prin aceasta statul ca stat“ A reflecta asupra semnificaţiei acestui lucru „nu se obişnuieşte“ De obicei, fie că e cu totul ignorat, fie că e considerat ca un fel de „slăbiciune hegeliană“ a lui Engels De fapt însă, în aceste cuvinte e exprimată pe scurt experienţa uneia din cele mai mari revoluţii proletare, experienţa Comunei din Paris din 1871, chestiune de care ne vom ocupa mai amănunţit la locul cuvenit De fapt Engels vorbeşte aici de „desfiinţarea“ de către revoluţia proletară a statului burgheziei, pe cînd cele spuse de el relativ la dispariţia treptată se referă la rămăşiţele statului proletar de după revoluţia socialistă După Engels, statul burghez nu „dispare treptat“, ci este „desfiinţat“ de către proletariat prin revoluţie Ceea ce dispare treptat după această revoluţie este statul sau semistatul proletar În al doilea rînd Statul este „o forţă specială de reprimare“ Această minunată şi extrem de profundă definiţie a lui Engels e dată aici de el în modul cel mai clar Şi din ea rezultă că ,,forţa specială de reprimare“ a proletariatului de către burghezie, a milioanelor de oameni ai muncii de către un mănunchi de bogătaşi trebuie să fie înlocuită cu „o forţă specială de reprimare“ a burgheziei de către proletariat (dictatura proletariatului) Tocmai în aceasta constă „desfiinţarea statului ca stat“ Tocmai în aceasta constă „actul“ luării în stăpînire a mijloacelor de producţie în numele societăţii Şi e de la sine înţeles că o astfel de înlocuire a unei „forţe speciale“ (burgheze) cu o altă „forţă specială“ (proletară) nu se poate produce nicidecum sub forma „dispariţiei treptate“ În al treilea rînd Atunci cînd vorbeşte despre „dispariţia treptată“ a statului sau - şi mai expresiv şi mai pitoresc încă - despre „adormirea“ acestuia, Engels are în vedere în mod absolut limpede şi categoric epoca de după „luarea în stăpînire a mijloacelor de producţie de către stat în numele întregii societăţi“, adică de după revoluţia socialistă Ştim cu toţii că forma politică a „statului“ în această epocă este democraţia cea mai deplină Dar nici unuia dintre oportuniştii care denaturează cu neruşinare marxismul nu-i vine în minte că, prin urmare, la Engels e vorba aici de „adormirea“ şi de „dispariţia reptată“ a democraţiei Acest lucru pare foarte ciudat la prima vedere Dar el este „de neînţeles“ numai pentru cel care n-a sesizat că democraţia este şi ea un stat şi că, prin urmare, şi democraţia va dispărea atunci cînd va dispărea statul Statul burghez poate fi „desfiinţat“ numai de revoluţie Statul în general, adică cea mai deplină democraţie, poate numai „să dispară treptat“ În al patrulea rînd Formulînd celebra sa teză: ,statul dispare treptat“, Engels explică imediat în mod concret că această teză e îndreptată atît împotriva oportuniştilor, cît şi împotriva anarhiştilor Totodată Engels pune pe primul plan concluzia ce decurge din teza „dispariţiei treptate a statului“ care este îndreptată împotriva oportuniştilor Se poate paria că, din 10 000 de oameni care au citit sau au auzit că statul ,,dispare treptat“, 9 990 nu ştiu de loc sau nu-şi amintesc că Engels şi-a îndreptat concluziile ce decurg din această teză nu numai împotriva anarhiştilor Iar din ceilalţi 10, cu siguranţă că 9 nu ştiu ce este „statul popular liber“ şi de ce atacul îndreptat împotriva acestei lozinci este şi un atac împotriva oportuniştilor Aşa se scrie istoria! Aşa se falsifică pe neobservate măreaţa învăţătură revoluţionară, adaptînd-o la filistinismul dominant Concluzia îndreptată împotriva anarhiştilor a fost de mii de ori repetată, banalizată, băgată tuturor în cap sub forma cea mai simplistă; ea a căpătat trăinicia unei prejudecăţi Iar concluzia îndreptată împotriva oportuniştilor a fost estompată şi „uitată“! „Statul popular liber“ a constituit o revendicare programatică şi o lozincă curentă a social-democraţilor germani din perioada 1870-1880 În afara unei prezentări bombastice mic-burgheze a noţiunii de democraţie, această lozincă nu are nici un conţinut politic În măsura în care prin această lozincă se putea face în mod legal aluzie la republica democratică, Engels era gata „să îndreptăţească“ „temporar“ folosirea acestei lozinci din punct de vedere agitatoric Dar această lozincă era oportunistă, căci ea reflecta nu numai tendinţa de a prezenta în culori trandafirii democraţia burgheză, ci şi neînţelegerea criticii făcute de pe poziţii socialiste a oricărui stat în general Noi sîntem pentru republica democratică, deoarece în capitalism ea reprezintă pentru proletariat cea mai bună formă de stat, dar nu ne este permis să uităm că şi în cea mai democratică republică burgheză soarta poporului este robia salariată Mai departe Orice stat este „o forţă specială de reprimare“ a unei clase asuprite De aceea, nici un fel de stat nu este liber şi nu este popular În perioada 1870-1880, Marx şi Engels au explicat tovarăşilor lor de partid de nenumărate ori acest lucru În al cincilea rînd Aceeaşi lucrare a lui Engels, din care toată lumea îşi aminteşte raţionamentul privitor la dispariţia treptată a statului, conţine un raţionament privitor la însemnătatea revoluţiei violente Aprecierea din punct de vedere istoric a rolului acesteia din urmă devine sub pana lui Engels un adevărat panegiric al revoluţiei violente De acest lucru „nu-şi aduce nimeni aminte“, semnificaţia acestei idei nu constituie un subiect de discuţii şi nici măcar de reflecţie în rîndurile partidelor socialiste de astăzi; în propaganda şi agitaţia de toate zilele în rîndurile maselor, aceste idei nu joacă nici un rol Şi cu toate acestea, ele sînt indisolubil legate într-un tot armonios de „dispariţia treptată“ a statului Iată acest raţionament al lui Engels: „ Că violenţa mai joacă însă şi alt rol în istorie“ (afară de rolul de forţă a răului), „şi anume un rol revoluţionar, că ea este, cum spune Marx, moaşa oricărei societăţi vechi care poartă în pîntecele ei o societate nouă , că violenţa este instrumentul cu ajutorul căruia mişcarea socială îşi croieşte drum sfărîmînd formele politice încremenite şi moarte, - despre toate acestea nu găsim nici un cuvînt la d-l Dühring Numai suspinînd şi văitîndu-se admite el posibilitatea că pentru răsturnarea economiei bazate pe exploatare va fi, poate, nevoie de violenţă - din păcate! căci orice folosire a violenţei ar demoraliza pe cel care face uz de ea Şi acest lucru îl spune în ciuda marelui avînt moral şi spiritual care a urmat oricărei revoluţii victorioase! Şi îl spune în Germania, unde o ciocnire violentă care ar putea fi impusă poporului ar avea cel puţin avantajul de a stîrpi servilismul intrat în conştiinţa naţională ca rezultat al umilirii provocate de războiul de 30 de ani Şi această searbădă mentalitate de predicator, lipsită de sevă şi vlagă, are pretenţia să se impună partidului celui mai revoluţionar pe care îl cunoaşte istoria?“ (p 193, ed a 3-a germ , sfîrşitul capitolului al patrulea, secţiunea a II-a) Cum poate fi îmbinat în cadrul aceleiaşi doctrine acest panegiric al revoluţiei violente, prezentat cu stăruinţă de Engels social-democraţilor germani din 1878 pînă în 1894, adică pînă la moartea sa, cu teoria „dispariţiei treptate“ a statului? Pentru a le îmbina se recurge de obicei la eclectism, la scoaterea în evidenţă în mod neprincipial sau în mod sofistic a unuia sau altuia din raţionamente, în chip arbitrar (sau pentru a fi pe placul celor ce deţin puterea), iar în 99 de cazuri din 100, dacă nu şi mai des, este împinsă pe primul plan tocmai „dispariţia treptată“ Dialecticii îi este substituit eclectismul: acesta este, în ceea ce priveşte marxismul, fenomenul cel mai obişnuit, cel mai răspîndit în literatura social-democrată oficială din zilele noastre Această substituire nu constituie, fireşte, o noutate; ea se practică chiar şi în istoria filozofiei clasice greceşti La falsificarea marxismului în spiritul oportunismului, strecurarea eclecticii sub mantia dialecticii înşală în modul cel mai uşor masele, dă o satisfacţie aparentă, creează impresia că ar ţine seama de toate laturile procesului, de toate tendinţele de dezvoltare, de toarte influenţele contradictorii etc ; în realitate însă, ea nu oferă în nici un caz o concepţie unitară şi revoluţionară despre procesul dezvoltării sociale Am spus mai sus şi vom arăta în mod mai amănunţit în expunerea noastră ulterioară că doctrina lui Marx şi Engels cu privire la caracterul inevitabil al revoluţiei violente se referă la statul burghez Acesta nu poate fi înlocuit prin statul proletar (prin dictatura proletariatului) pe calea „dispariţiei treptate“, ci, de regulă generală, numai pe calea revoluţiei violente Panegiricul făcut de Engels revoluţiei violente şi care concordă întru totul cu numeroasele declaraţii ale lui Marx (să ne amintim de concluzia din „Mizeria filozofiei“ şi de cea a „Manifestului Comunist“ , care conţin declaraţia făţişă şi plină de mîndrie că revoluţia violentă este inevitabilă; să ne amintim de critica Programului de la Gotha din 1875, critică în care Marx - aproape cu 30 de ani mai tîrziu - a biciuit fără cruţare oportunismul acestui program ), acest panegiric nu constituie de loc „o exaltare“, nu constituie de loc o declamaţie sau o extravaganţă polemică Necesitatea educării sistematice a maselor în spiritul acestei şi tocmai al acestei concepţii asupra revoluţiei violente stă la baza întregii doctrine a lui Marx şi Engels Trădarea învăţăturii lor de către curentele social-şovinist şi kautskist, dominante acum, îşi găseşte o expresie deosebit de pregnantă în faptul că atît unii cît şi ceilalţi au dat uitării această propagandă, această agitaţie Înlocuirea statului burghez prin cel proletar este cu neputinţă fără revoluţie violentă Desfiinţarea statul proletar, adică desfiinţarea oricărui fel de stat, nu este posibilă altfel decît pe calea „dispariţiei treptate“ Marx şi Engels au dezvoltat amănunţit şi concret aceste concepţii, studiind în mod special fiecare situaţie revoluţionară, analizînd în mod special învăţămintele experienţei fiecărei revoluţii Trecem acum la această parte a învăţăturii lor, indiscutabil cea mai importantă  Vezi K Marx şi F Engels Opere, vol 21, Bucureşti, Editura politică, 1965 - Nota red Editurii Politice Hegel şi-a expus teoria asupra statului în partea finală a cărţii sale „Grundlinien der Philosophie des Rechts“, publicată în 1821 Această carte (§ 261-313, în care este tratată problema statului) a fost amplu analizată de Marx în lucrarea sa „Contribuţii la critica filozofiei hegeliene a dreptului“ (vezi K Marx şi F Engels Opere, vol 1, Bucureşti, Editura politică, 1960, ed a II-a, p 225-367 şi 413-427) - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 165 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 165-166 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 166 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 205-216 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 166 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 167 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 168 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 168 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 168-169 - Nota red Editurii Politice Vezi K Marx şi F Engels Opere, vol 20, Bucureşti, Editura politică, 1964, p 277-278 - Nota red Editurii Politice Este vorba de lucrările: K Marx „Critica Programului de la Gotha“ (secţiunea a IV-a), F Engels, „Anti-Dühring“, precum şi de scrisoarea lui F Engels din 18-28 martie 1875, adresată lui A Bebel (vezi K Marx şi F Engels Opere, vol 19, Bucureşti, Editura politică, 1964, p 28-34; vol 20, p 277; vol 19, p 3-10) - Nota red Editurii Politice Vezi K Marx şi F Engels Opere, vol 23, Bucureşti, Editura politică, 1966, p 755 - Nota red Editurii Politice Vezi K Marx şi F Engels Opere, vol 20, Bucureşti Editura politică, 1964, p 179 - Nota red Editurii Politice Vezi K Marx şi F Engels Opere, vol 4, Bucureşti, Editura politică, 1963, ed a Il-a, p 178-179 - Nota red Editurii Politice Vezi K Marx şi F Engels „Manifestul Partidului Comunist“, Bucureşti, Editura politică, 1969, ed a IX-a p 72 - Nota red Editurii Politice Programul de la Gotha - programul Partidului muncitoresc socialist din Germania, adoptat în 1875 la Congresul de la Gotha, cu prilejul fuzionării celor două partide socialiste germane, care pînă atunci fiinţaseră în mod separat: eisenachienii (care erau conduşi de A Bebel şi W Liebknecht şi se aflau sub influenţa ideologică a lui Marx şi Engels) şi lassalleenii - Nota red Editurii Politice Capitolul al II-lea Statul şi revoluţia Experienţa anilor 1848-1851  1 Ajunul revoluţiei 2 Bilanţul revoluţiei 3 Cum punea Marx problema în 1852  1 Ajunul revoluţiei Primele opere ale marxismului ajuns la maturitate, „Mizeria filozofiei“ şi „Manifestul Comunist“, se referă tocmai la perioada ajunului revoluţiei din 1848 Datorită acestei împrejurări, pe lîngă expunerea bazelor generale ale marxismului, găsim în aceste lucrări, într-o anumită măsură, oglindirea situaţiei concrete revoluţionare de atunci, şi de aceea ar fi, cred, mai potrivit să examinăm cele spuse de autorii acestor lucrări despre stat cu puţin înainte de a fi tras concluzii din experienţa anilor 1848-1851 „ Clasa muncitoare - scria Marx în „Mizeria filozofiei“ - va înlocui, în cursul dezvoltării ei, vechea societate burgheză cu o asociaţie care exclude clasele şi antagonismul dintre ele, iar putere politică propriu-zisă nu va mai exista, pentru că puterea politică este tocmai expresia oficială a antagonismului dintre clase din societatea burgheză“ (p 182 ed germ 1885) Este instructivă compararea acestei expuneri cu caracter general a ideii dispariţiei treptate a statului după desfiinţarea claselor cu expunerea făcută în „Manifestul Comunist“, care a fost scris de Marx şi Engels cu cîteva luni mai tîrziu, anume în noiembrie 1847: „ Descriind fazele cele mai generale ale dezvoltării proletariatului, am urmărit războiul civil, mai mult sau mai puţin latent, dinăuntrul societăţii actuale, pînă la punctul cînd acesta se transformă într-o revoluţie deschisă şi cînd, răsturnînd prin violenţă burghezia, proletariatul îşi întemeiază dominaţia sa După cum am văzut mai sus, primul pas în revoluţia muncitorească este ridicarea“ (textual : înălţarea) „proletariatului la rangul de clasă dominantă, este cucerirea democraţiei Proletariatul va folosi dominaţia lui politică pentru a smulge burgheziei, pas cu pas, întreg capitalul, pentru a centraliza toate uneltele de producţie în mîinile statului, adică în mîinile proletariatului organizat ca clasă dominantă, şi pentru a mări, cît se poate de repede, masa forţelor de producţie“ (p 31 şi 37, ed a 7-a germ 1906) Aici e formulată una dintre cele mai remarcabile şi mai importante idei ale marxismului cu privire la problema statului, şi anume ideea de „dictatură a proletariatului“ (cum au început să se exprime Marx şi Engels după Comuna din Paris) , precum şi definiţia extrem de interesantă a statului, definiţie care face şi ea parte din „cuvintele uitate“ ale marxismului „Statul, adică proletariatul organizat ca clasă dominantă“ Această definiţie a statului nu numai că n-a fost explicată niciodată în literatura de propagandă şi de agitaţie, astăzi dominantă, a partidelor social-democrate oficiale Mai mult Ea a fost anume dată uitării, pentru că este absolut incompatibilă cu reformismul şi spulberă prejudecăţile oportuniste curente şi iluziile mic-burgheze cu privire la „dezvoltarea paşnică a democraţiei“ Proletariatului îi e necesar statul - acest lucru îl repetă toţi oportuniştii, social-şoviniştii şi kautskiştii, încredinţîndu-ne că aşa rezultă din învăţătura lui Marx, „uitînd“ însă să adauge, în primul rînd, că, după Marx, proletariatului îi e necesar numai un stat care să dispară treptat, adică astfel alcătuit încît să înceapă imediat să dispară şi să nu poată să nu dispară Iar în al doilea rînd, oamenilor muncii le este necesar „statul“, „adică proletariatul organizat ca clasă dominantă“ Statul este o organizare specială a forţei, o organizare a violenţei în vederea reprimării unei anumite clase Dar care clasă trebuie reprimată de către proletariat? De bună seamă, numai clasa exploatatoare, adică burghezia Oamenii muncii au nevoie de stat numai pentru reprimarea împotrivirii exploatatorilor; să conducă această reprimare, s-o înfăptuiască este în stare numai proletariatul, singura clasă revoluţionară pînă la capăt, singura clasă capabilă să unească în lupta împotriva burgheziei, pentru completa ei înlăturare, pe toţi cei ce muncesc şi sînt exploataţi Claselor exploatatoare le e necesară dominaţia politică în vederea menţinerii exploatării, adică în interesul egoist al unei minorităţi infime, împotriva majorităţii covîrşitoare a poporului Claselor exploatate le e necesară dominaţia politică în vederea desfiinţării totale a oricărei exploatări, cu alte cuvinte în interesul majorităţii covîrşitoare a poporului, împotriva minorităţii infime a proprietarilor moderni de sclavi, adică împotriva moşierilor şi capitaliştilor Democraţii mic-burghezi, aceşti pretinşi socialişti care au substituit luptei de clasă visurile despre înţelegerea între clase, şi-au imaginat şi transformarea socialistă tot în chip fantezist, nu sub forma răsturnării dominaţiei clasei exploatatoare, ci sub forma supunerii paşnice a minorităţii faţă de majoritatea devenită conştientă de sarcinile ei Această utopie mic-burgheză, indisolubil legată de acceptarea ideii statului situat deasupra claselor, a dus în practică la trădarea intereselor claselor celor ce muncesc, după cum a şi demonstrat, de pildă, istoria revoluţiilor franceze din 1848 şi 1871, după cum a arătat experienţa participării „socialiste“ la guvernele burgheze din Anglia, Franţa, Italia şi din alte ţări la sfîrşitul secolului al XIX-lea şi la începutul secolului al XX-lea Marx a luptat toată viaţa împotriva acestui socialism mic-burghez, reînviat acum în Rusia de către partidele socialist-revoluţionar şi menşevic Marx a promovat în mod consecvent învăţătura despre lupta de clasă, dezvoltînd-o în învăţătură despre puterea politică, despre stat Răsturnarea dominaţiei burgheziei poate fi înfăptuită numai de către proletariat, clasă deosebită, ale cărei condiţii economice de existenţă o pregătesc în vederea acestei răsturnări, îi dau posibilitatea şi forţa de a o realiza În timp ce burghezia fărîmiţează, răzleţeşte ţărănimea şi toate păturile mic-burgheze, ea cimentează, uneşte, organizează proletariatul Numai proletariatul e capabil, datorită rolului său economic în marea producţie, să fie conducătorul tuturor maselor muncitoare şi exploatate, pe care burghezia, adeseori, le exploatează, le asupreşte, le împilează, nu mai puţin, ci chiar mai mult decît pe proletari, dar care nu sînt capabile să lupte în mod independent pentru eliberarea lor Învăţătura despre lupta de clasă, aplicată de Marx la problema statului şi a revoluţiei socialiste, duce în mod necesar la recunoaşterea dominaţiei politice a proletariatului, la recunoaşterea dictaturii lui, adică a unei puteri care nu este împărţită cu nimeni şi care se sprijină în mod direct pe forţa armată a maselor Răsturnarea burgheziei poate fi înfăptuită numai prin transformarea proletariatului în clasă dominantă, capabilă să reprime împotrivirea inevitabilă, desperată a burgheziei şi să organizeze toate masele muncitoare şi exploatate în vederea noii orînduiri economice Proletariatul are nevoie de puterea de stat, de organizarea centralizată a forţei, de organizarea violenţei atît pentru reprimarea împotrivirii exploatatorilor, cît şi pentru conducerea uriaşei mase a populaţiei, a ţărănimii, a micii burghezii, a semiproletarilor în vederea „organizării“ economiei socialiste Educînd partidul muncitoresc, marxismul face educaţia avangărzii proletariatului, capabilă să preia puterea şi să ducă întregul popor spre socialism, să îndrumeze şi să organizeze noua orînduire, să fie învăţătorul, conducătorul, îndrumătorul tuturor celor ce muncesc şi sînt exploataţi, în opera de organizare a vieţii lor sociale, fără burghezie şi împotriva burgheziei Dimpotrivă, oportunismul care domină astăzi educă în cadrul partidului muncitoresc reprezentanţi ai muncitorilor mai bine plătiţi, care se rup de mase, „se aranjează“ convenabil în regimul capitalist, îşi vînd pe un blid de linte dreptul lor de prim născut, adică renunţă la rolul de conducători revoluţionari ai poporului împotriva burgheziei „Statul, adică proletariatul organizat ca clasă dominantă“, - această teorie a lui Marx este indisolubil legată de întreaga lui învăţătură despre rolul revoluţionar al proletariatului în istorie Încununarea acestui rol este dictatura proletariatului, dominaţia politică a proletariatului Dar dacă proletariatului îi este necesar statul ca organizare specială a violenţei împotriva burgheziei, se impune de la sine următoarea concluzie: poate fi oare concepută crearea unei asemenea organizaţii fără nimicirea, fără distrugerea prealabilă a maşinii de stat pe care a creat-o pentru sine burghezia? În „Manifestul Comunist“ se întrevede această concluzie, şi despre ea vorbeşte Marx făcînd bilanţul experienţei revoluţiei din 1848-1851 2 Bilanţul revoluţiei În problema care ne interesează, problema statului, Marx face bilanţul revoluţiei din 1848-1851 în următorul raţionament din lucrarea sa „Optsprezece brumar al lui Ludovic Bonaparte“: „ Însă revoluţia acţionează temeinic Ea mai parcurge încă purgatoriul Îşi înfăptuieşte opera metodic Pînă la 2 decembrie 1851“ (ziua loviturii de stat a lui Ludovic Bonaparte), „ea terminase prima jumătate a activităţii ei pregătitoare; acum o termină pe cea de-a doua Ea a desăvîrşit întîi puterea parlamentară pentru a o putea răsturna Acum, după ce a reuşit să facă aceasta, desăvîrşeşte puterea executivă, o reduce la expresia ei cea mai pură, o izolează şi şi-o contrapune ca obiectiv unic, pentru a concentra împotriva ei toate forţele sale destructive“ (subliniat de noi) „Şi cînd revoluţia îşi va fi îndeplinit această a doua jumătate a activităţii ei pregătitoare, Europa va sări din jilţul ei şi va exclama jubilînd: Bine ai săpat, cîrtiţă bătrînă! Această putere executivă, cu uriaşa ei organizare birocratică şi militară, cu complicata şi artificiala ei maşină de stat, cu o armată de o jumătate de milion de funcţionari, alături de o armată de o altă jumătate de milion de oameni, acest îngrozitor organism parazitar, care învăluie ca o crustă corpul societăţii franceze, astupîndu-i toţi porii, a apărut în epoca monarhiei absolute, în timpul decăderii sistemului feudal, contribuind la grăbirea acestei decăderi“ Prima revoluţie franceză a dezvoltat centralizarea, „dar în acelaşi timp a lărgit amploarea, atributele puterii guvernamentale şi a sporit numărul acoliţilor acesteia Napoleon a desăvîrşit această maşină de stat“ Monarhia legitimă şi monarhia din iulie „nu i-au adăugat decît o mai mare diviziune a muncii În sfîrşit, republica parlamentară s-a văzut silită, în lupta ei împotriva revoluţiei, să întărească o dată cu măsurile represive, mijloacele şi centralizarea puterii guvernamentale Toate revoluţiile au perfecţionat această maşină în loc s-o sfărîme“ (subliniat de noi) „Partidele care luptau alternativ pentru putere considerau luarea în stăpînire a acestui imens edificiu de stat drept prada principală a învingătorului“ („Optsprezece brumar al lui Ludovic Bonaparte“, p 98-99, ed a 4-a, Hamburg, 1907) Prin acest minunat raţionament, marxismul a făcut un uriaş pas înainte faţă de „Manifestul Comunist“ În „Manifestul Comunist“, problema statului este pusă într-un mod încă foarte abstract, fiind formulată în noţiuni şi expresii dintre cele mai generale În pasajul de mai sus, problema este pusă concret şi concluzia trasă este cît se poate de precisă, cît se poate de categorică, de practică şi de palpabilă: toate revoluţiile de pînă acum au perfecţionat maşina de stat, ea trebuie însă zdrobită, sfărîmată Această concluzie este lucrul principal, fundamental în învăţătura marxistă despre stat Şi tocmai acest lucru fundamental nu e numai uitat cu totul de către partidele social-democrate oficiale dominante, dar e şi de-a dreptul denaturat (precum vom vedea mai jos) de către K Kautsky, cel mai de seamă teoretician al Internaţionalei a II-a În „Manifestul Comunist“ se face un bilanţ general al istoriei, bilanţ care ne obligă să vedem în stat un organ al dominaţiei de clasă şi care ne conduce la concluzia necesară că proletariatul nu poate doborî burghezia fără a fi cucerit mai întîi puterea politică, fără a fi obţinut dominaţia politică, fără a fi transformat statul în „proletariat organizat ca clasă dominantă“, şi că acest stat proletar, imediat după victoria sa, va începe să dispară treptat, căci într-o societate unde nu există contradicţii de clasă statul e de prisos şi cu neputinţă Aici nu este pusă problema în ce trebuie să constea, din punctul de vedere al dezvoltării istorice, aceasta înlocuire a statului burghez prin cel proletar Tocmai această problemă a pus-o şi a rezolvat-o Marx în 1852 Credincios filozofiei sale, materialismul dialectic, Marx ia ca bază experienţa istorică a glorioşilor ani ai revoluţiei din 1848-1851 Ca întotdeauna, învăţătura lui Marx constituie şi în acest caz un bilanţ al experienţei, făcut pe baza unei profunde concepţii filozofice despre lume şi a unei bogate cunoaşteri a istoriei Problema statului este pusă în mod concret: cum a apărut istoriceşte statul burghez, maşina de stat necesară dominaţiei burgheziei? Ce schimbări a suferit ea? Cum a evoluat ea în decursul revoluţiilor burgheze şi în faţa acţiunilor de sine stătătoare ale claselor asuprite? Care sînt sarcinile proletariatului în ceea ce priveşte această maşină de stat? Puterea de stat centralizată, proprie societăţii burgheze, a apărut în epoca decăderii absolutismului Două instituţii sînt cele mai caracteristice pentru această maşină de stat: birocraţia şi armata permanentă Marx şi Engels au arătat în repetate rînduri în operele lor că aceste instituţii sînt legate prin mii de fire de burghezie Experienţa fiecărui muncitor învederează această legătură într-un mod extraordinar de concret şi de sugestiv Clasa muncitoare învaţă pe propria sa piele să cunoască această legătură, şi de aceea sesizează atît de uşor şi îşi însuşeşte atît de temeinic ştiinţa despre caracterul de neînlăturat acestei legături, ştiinţă pe care democraţii mic-burghezi fie că o neagă din ignoranţă şi din uşurinţă, fie că o recunosc „în general“ cu o şi mai mare uşurinţă, uitînd să tragă concluziile practice corespunzătoare Birocraţia şi armata permanentă sînt nişte „paraziţi“ pe corpul societăţii burgheze, paraziţi născuţi din contradicţiile lăuntrice care sfîşie această societate, anume paraziţi care „astupă“ porii ei vitali Oportunismul kautskist, care domină acum în rîndurile social-democraţiei oficiale, vede în concepţia despre stat, considerat ca un organism parazitar, un atribut special şi exclusiv al anarhismului Desigur, această denaturare a marxismului este extrem de avantajoasă pentru filistinii care au dus socialismul pînă la nemaipomenita ruşine de a justifica şi prezenta în culori trandafirii războiul imperialist, folosind în acest scop noţiunea de „apărare a patriei“, dar ea rămîne totuşi o incontestabilă denaturare În toate revoluţiile burgheze, atît de numeroase, care au avut loc în Europa de la căderea feudalismului, continuă dezvoltarea, perfecţionarea şi întărirea acestui aparat birocratic şi militar În special tocmai mica burghezie este atrasă de partea marii burghezii, şi aceasta din urmă o supune în mare măsură cu ajutorul acestui aparat, care oferă păturilor de sus ale ţărănimii, ale micilor meseriaşi, ale negustorilor etc locşoare relativ comode, liniştite şi onorabile, în virtutea cărora cei care le ocupă se situează deasupra poporului Gîndiţi-vă, de pildă, la ceea ce s-a întîmplat în Rusia în jumătatea de an care s-a scurs după 27 februarie 1917: posturile publice, care înainte erau acordate cu precădere ultrareacţionarilor, au devenit un obiect de pradă al cadeţilor, menşevicilor şi socialiştilor-revoluţionari Acestora, în fond, nici prin gînd nu le trecea să înfăptuiască vreo reformă serioasă; ei căutau să amîne reformele „pînă la Adunarea constituantă“, iar Adunarea constituantă s-o amîne puţin cîte puţin pînă la sfîrşitul războiului! Dar împărţirea prăzii, ocuparea posturilor de miniştri, de miniştri adjuncţi, de guvernatori generali etc , etc , s-a făcut fără zăbavă şi fără să se aştepte nici o Adunare constituantă! Jocul de-a combinaţiile în ceea ce priveşte componenţa guvernului nu era în fond decît expresia acestei împărţiri şi reîmpărţiri a „prăzii“, care se făcea atît sus cît şi jos, în toată ţara, în toată administraţia centrală şi locală Bilanţul, bilanţul obiectiv al perioadei de jumătate de an, de la 27 februarie la 27 august 1917, este neîndoielnic: reformele au fost amînate, împărţirea posturilor publice a fost efectuată, iar „greşelile“ săvîrşite cu prilejul împărţirii au fost îndreptate prin cîteva reîmpărţiri Dar cu cît au loc mai multe „reîmpărţiri“ ale aparatului birocratic între diferitele partide burgheze şi mic-burgheze (între cădeţi, socialişti-revoluţionari şi menşevici, dacă luăm exemplul Rusiei), cu atît mai limpede apare claselor asuprite şi proletariatului, aflat în fruntea lor, antagonismul ireductibil dintre ele şi întreaga societate burgheză De aici decurge necesitatea pentru toate partidele burgheze, chiar şi pentru cele mai democratice, inclusiv cele „democrat-revoluţionare“, de a intensifica represiunile împotriva proletariatului revoluţionar, de a întări aparatul de represiune, adică aceeaşi maşină de stat Această desfăşurare a evenimentelor sileşte revoluţia „să concentreze toate forţele de distrugere“ împotriva puterii de stat, o sileşte să-şi pună ca sarcină nu îmbunătăţirea maşinii de stat, ci distrugerea, nimicirea ei Nu raţionamente logice, ci dezvoltarea reală a evenimentelor, experienţa vie a anilor 1848-1851 a dus la acest mod de a pune problema Cît de riguros se menţine Marx pe terenul faptelor furnizate de experienţa istorică reiese din aceea că în 1852 el n-a pus încă în mod concret problema: prin ce trebuie să fie înlocuită această maşină de stat care urmează să fie distrusă Experienţa nu furnizase încă pe atunci materialul necesar pentru această problemă, pe care istoria n-a pus-o la ordinea zilei decît mai tîrziu, în 1871 În 1852 se putea constata cu precizie ştiinţifică doar faptul că revoluţia proletară ajunsese să aibă în faţa ei sarcina „concentrării tuturor forţelor de distrugere“ împotriva puterii de stat, sarcina „sfărîmării“ maşinii de stat Aici se poate naşte întrebarea: este oare justă generalizarea experienţei, a observaţiilor şi a concluziilor lui Marx, transpunerea lor pe un teren mai larg decît al acestor trei ani din istoria Franţei, anii 1848-1851 ? Pentru a putea analiza această problemă, vom aminti mai întîi o observaţie a lui Engels, iar apoi vom trece la examinarea datelor reale „ Franţa - scria Engels în prefaţa la ediţia a 3-a a lui „Optsprezece brumar“ - este ţara în care, de fiecare dată, luptele istorice dintre clase au fost duse, mai mult ca oriunde, pînă la capăt, ţara în care, prin urmare, şi formele politice schimbătoare în cadrul cărora se desfăşoară aceste lupte şi în care se concretizează rezultatele lor s-au conturat în modul cel mai pregnant Centru al feudalismului în evul mediu, ţară model de monarhie unitară bazată pe împărţirea în stări sociale, de la Renaştere încoace, Franţa a sfărîmat în cursul marii revoluţii feudalismul şi a instituit dominaţia pură a burgheziei într-o manieră atît de clasică ca nici o altă tară în Europa Dar şi lupta proletariatului, care ridică capul, împotriva burgheziei dominante îmbracă aici o formă acută, necunoscută altundeva“ (p 4, ed 1907) Ultima observaţie s-a învechit, întrucît după 1871 a survenit o întrerupere în lupta revoluţionară a proletariatului francez, deşi această întrerupere, oricît de lungă va fi fost ea, nu înlătură de loc posibilitatea ca, în viitoarea revoluţie proletară, Franţa să se manifeste ca ţară clasică a luptei de clasă duse hotărît pînă la capăt Dar să aruncăm o privire generală asupra istoriei ţărilor înaintate de la sfîrşitul secolului al XIX-lea şi începutul secolului al XX-lea Vom vedea că, mai lent, sub forme mai variate, pe o arenă mult mai largă, a avut loc acelaşi proces, pe de o parte procesul formării „puterii parlamentare“, atît în ţările republicane (Franţa, America, Elveţia), cît şi în cele monarhice (Anglia, într-o anumită măsură Germania, Italia, ţările scandinave etc ), - pe de altă parte procesul luptei pentru putere a diferitelor partide burgheze şi mic-burgheze, care împărţeau şi reîmpărţeau între ele „prada“ constînd din posturi publice, temeliile orînduirii burgheze rămînînd neschimbate, şi, în sfîrşit, procesul perfecţionării şi întăririi „puterii executive“, a aparatului ei birocratic şi militar Nu încape nici o îndoială că aceste trăsături sînt comune întregii evoluţii moderne a statelor capitaliste în genere În decursul celor trei ani, 1848-1851, în Franţa au avut loc într-o formă pronunţată, concentrată, într-un ritm rapid procesele de dezvoltare care sînt proprii întregii lumi capitaliste Dar în special imperialismul, epoca capitalului bancar, epoca monopolurilor capitaliste gigantice, epoca transformării capitalismului monopolist în capitalism monopolist de stat, învederează în legătură cu intensificarea represiunilor dezlănţuite împotriva proletariatului atît în ţările monarhice, cît şi în ţările republicane cele mai libere o extraordinară întărire a „maşinii de stat“, o nemaipomenită umflare a aparatului ei birocratic şi militar Istoria universală ne apropie astăzi neîndoielnic, pe o scară incomparabil mai largă decît în 1852, de „concentrarea tuturor forţelor“ revoluţiei proletare în vederea „distrugerii“ maşinii de stat Prin ce va înlocui proletariatul maşina de stat? Comuna din Paris a furnizat în această privinţă cel mai instructiv material 3 Cum punea Marx problema în 1852 [*] În 1907, Mehring a publicat în revista „Neue Zeit“ (XXV, 2, 164) pasaje din scrisoarea lui Marx către Weydemeyer din 5 martie 1852 Această scrisoare conţine, printre altele, următoarele remarcabile consideraţii: „În ce mă priveşte, nu-mi revine meritul de a fi descoperit nici existenţa claselor în societatea modernă şi nici lupta dintre ele Cu mult înaintea mea, unit istoriografi burghezi au expus dezvoltarea istorică a acestei lupte de clasă, iar economiştii burghezi au arătat anatomia economică a claselor Ceea ce am făcut nou se rezumă la: am dovedit 1) că existenţa claselor este legată numai de anumite faze istorice de dezvoltare a producţiei (historische Entwick-lungsphasen der Produktion); 2) că lupta de clasă duce în mod necesar la dictatura proletariatului; 3) că această dictatură însăşi constituie numai trecerea la desfiinţarea tuturor claselor şi la o societate fără clase “ Prin aceste cuvinte, Marx a izbutit să înfăţişeze într-un mod uimitor de expresiv, în primul rînd, deosebirea principală şi radicală dintre teoria sa şi teoriile cugetătorilor celor mai înaintaţi şi mai profunzi ai burgheziei şi, în al doilea rînd, esenţa învăţăturii sale despre stat Principalul în învăţătura lui Marx este lupta de clasă Aşa se spune şi se scrie foarte des Dar asta este inexact Şi din această inexactitate rezultă întotdeauna denaturarea oportunistă a marxismului, falsificarea lui într-un mod care să fie acceptabil pentru burghezie Căci teoria luptei de clasă a fost creată nu de Marx, ci de burghezie, înaintea lui Marx, şi este, în general vorbind, acceptabilă pentru burghezie Cine recunoaşte numai lupta de clasă, acela nu este încă marxist, acela poate să nu fi ieşit încă din cadrul modului burghez de a gîndi, din cadrul politicii burgheze A limita marxismul la teoria luptei de clasă înseamnă a ciunti marxismul, a-l denatura, a-l reduce la ceea ce este acceptabil pentru burghezie Marxist este numai acela care extinde recunoaşterea luptei de clasă pînă la recunoaşterea dictaturii proletariatului În aceasta constă deosebirea fundamentală dintre un marxist şi micul (ba chiar şi marele) burghez de duzină Aceasta constituie piatra de încercare a adevăratei înţelegeri şi recunoaşteri a marxismului Şi nu este de mirare că, atunci cînd istoria Europei a pus în mod practic clasa muncitoare în faţa acestei probleme, nu numai toţi oportuniştii şi reformiştii, dar şi toţi „kautskiştii“ (oameni care oscilează între reformism şi marxism) s-au dovedit a fi nişte jalnici filistini şi democraţi mic-burghezi, care neagă dictatura proletariatului Broşura lui Kautsky „Dictatura proletariatului“, apărută în august 1918, adică mult timp după prima ediţie a cărţii de faţă, constituie un model de denaturare mic-burgheză a marxismului şi de ticăloasă renegare în fapt a marxismului, îmbinată cu recunoaşterea făţarnică a acestuia în vorbe (vezi broşura mea: „Revoluţia proletară şi renegatul Kautsky“, Petrograd şi Moscova 1918)[**] Oportunismul contemporan, întruchipat în persoana principalului său exponent, fostul marxist K Kautsky, se încadrează întru totul în caracterizarea poziţiei burgheze făcută de Marx, deoarece acest oportunism limitează domeniul recunoaşterii luptei de clasă la domeniul relaţiilor burgheze (Iar în cadrul acestui domeniu, în limitele lui, nici un liberal cult nu va refuza să recunoască „principial“ lupta de clasă!) Oportunismul nu extinde recunoaşterea luptei de clasă tocmai la faptul cel mai esenţial, la perioada de trecere de la capitalism la comunism, la perioada răsturnării burgheziei şi a completei ei desfiinţări În realitate, această perioadă este în mod necesar perioada unei lupte de clasă nemaiîntîlnit de înverşunate, perioada unor forme nemaiîntîlnit de ascuţite ale acesteia, prin urmare şi statul acestei perioade trebuie să fie în mod necesar un stat în chip nou democratic (pentru proletari şi cel neavuţi în genere) şi în chip nou dictatorial (împotriva burgheziei) Mai departe Esenţa învăţăturii lui Marx despre stat şi-a însuşit-o numai acela care a înţeles că dictatura unei singure clase e necesară nu numai oricărei societăţi împărţite în clase în general, nu numai proletariatului care a răsturnat burghezia, ci şi întregii perioade istorice ce desparte capitalismul de „societatea fără clase“, de comunism Formele statelor burgheze sînt extrem de variate, esenţa lor este însă aceeaşi: într-un fel sau altul, toate aceste state reprezintă, în ultimă analiză în mod necesar, o dictatură a burgheziei Trecerea de la capitalism la comunism nu poate să nu dea, fireşte, o abundenţă şi o diversitate enormă de forme politice, dar esenţa lor va fi inevitabil aceeaşi: dictatura proletariatului  Vezi K Marx şi F Engels Opere, vol 4, Bucureşti, Editura politică, 1963, ed a II-a, p 178-179 - Nota red Editurii Politice Vezi K Marx şi F Engels „Manifestul Partidului Comunist“, Bucureşti, Editura politică, 1969, ed a IX-a, p 48, 57 - Nota red Editurii Politice În lucrarea „Marxismul despre stat“ există următoarea însemnare făcută de Lenin: „De căutat şi de verificat dacă Marx şi Engels au vorbit de «dictatura proletariatului» înainte de 1871? Se pare că nu“ În perioada în care a lucrat la „Statul şi revoluţia“, V I Lenin nu a izbutit, pare-se, să elucideze această chestiune El a luat cunoştinţă de scrisoarea adresată de Marx lui Weydemeyev, probabil, mai tîrziu, după ce cartea fusese tipărită Pe ultima pagină a unui exemplar din prima ediţie a lucrării „Statul şi revoluţia“ aparţinînd lui V I Lenin se află următoarea însemnare în limba germană: „«Neue Zeit» (XXV, voi 2, p 164), 1906-1907, nr 31 (2 V 1907): F Mehring : «Noi materiale în vederea unei biografii a lui K Marx şi F Engels», din scrisoarea lui Marx adresată la 5 III 1852 lui Weydemeyer“, după care urmează un extras din această scrisoare în care este vorba de dictatura proletariatului Lenin a introdus completarea respectivă în ediţia a 2-a a lucrării sale „Statul şi revoluţia“', apărută în 1919 (vezi ediţia de faţă, p 273-275) - Nota red Editurii Politice Vezi K Marx şi F Engels Opere, vol 8, Bucureşti, Editura politică, 1960, p 206-207 - Nota red Editurii Politice Vezi K Marx şi F Engels Opere, vol 21, Bucureşti, Editura politică, 1965, p 250 - Nota red Editurii Politice [*] Adăugat la ediţia a doua - Nota red Editurii Politice „Die Neue Zeit“ - revistă teoretică a Partidului social-democrat din Germania; a apărut la Stuttgart din 1883 pînă în 1923 Pînă în octombrie 1917 a apărut sub îngrijirea lui K Kautsky, iar după aceea sub îngrijirea lui H Cunow - Nota red Editurii Politice Vezi K Marx şi F Engels Opere, vol 28, Bucureşti, Editura politică, 1967, p 456-457 - Nota red Editurii Politice [**] Vezi V I Lenin Opere complete, vol 37, Bucureşti, Editura politică, 1965, p 243-349 - Nota trad Editurii Politice Lenin a formulat pentru prima oară teza despre diversitatea formelor dictaturii proletariatului încă în 1916, în articolul „Despre o caricatură de marxism şi despre «economismul imperialist»“, care era îndreptat împotriva concepţiilor oportuniste ale lui Peatakov Ulterior, Lenin sublinia că diversitatea formelor dictaturii proletariatului decurge din diversitatea formelor de trecere a puterii în mîinile clasei muncitoare şi din specificul condiţiilor social-econornice şi politice din diferite ţări - Nota red Editurii Politice Capitolul al III-lea Statul şi revoluţia Experienţa comunei din Paris din 1871 Analiza lui Marx  1 În ce constă eroismul încercării comunarzilor? 2 Prin ce să fie înlocuită maşina de stat sfărîmată? 3 Desfiinţarea parlamentarismului 4 Organizarea unităţii naţiunii 5 Nimicirea statului parazit  1 În ce constă eroismul încercării comunarzilor? Se ştie că cu cîteva luni înaintea Comunei, în toamna anului 1870, Marx a pus în gardă pe muncitorii parizieni, arătîndu-le că încercarea de a răsturna guvernul ar fi o prostie dictată de desperare Dar în martie 1871, cînd muncitorilor le fusese impusă lupta hotărîtoare şi cînd ei au primit-o, cînd insurecţia a devenit fapt, Marx, cu toate că auspiciile erau defavorabile, salută în modul cel mai entuziast revoluţia proletară Marx nu s-a îndărătnicit într-o condamnare pedantă a mişcării „inoportune“, cum fi procedat renegatul rus de tristă celebritate al marxismului, Plehanov, care în noiembrie 1905 a pledat în scris pentru încurajarea luptei muncitorilor şi ţăranilor, iar după decembrie 1905 a strigat ca un liberal: „,nu trebuia să se pună mîna pe arme“ Marx nu s-a limitat însă la a-şi exprima entuziasmul faţă de eroismul comunarzilor, care, după expresia lui, „asaltaseră cerul“ În această mişcare revoluţionară de masă, cu toate că ea nu şi-a atins ţelul, el a văzut o experienţă istorică de uriaşă însemnătate, un anumit pas înainte al revoluţiei proletare mondiale, un pas practic, mai important decît sute de programe şi de raţionamente Să analizeze această experienţă, să tragă din ea învăţăminte tactice, să-şi reexamineze pe baza ei teoria - iată sarcina pe care şi-a fixat-o Marx Singura „rectificare“ la „Manifestul Comunist“ pe care Marx a socotit-o necesară a fost făcută de el pe baza experienţei revoluţionare a comunarzilor parizieni Ultima prefaţă la noua ediţie germană a „Manifestului Comunist“, semnată de ambii lui autori, poartă data de 24 iunie 1872 În această prefaţă, autorii, Karl Marx şi Friedrich Engels, afirmă că programul „Manifestului Comunist“ „este astăzi pe alocuri învechit“ „Comuna a dovedit îndeosebi - continuă ei - că «clasa muncitoare nu poate să ia pur şi simplu în stăpînire maşina de stat aşa cum este şi să o pună în funcţiune pentru propriile ei scopuri» “ Cuvintele din acest citat puse în ghilimele interioare sînt luate de către autori din lucrarea lui Marx: „Războiul civil din Franţa“ Aşadar, unul dintre învăţămintele principale şi fundamentale ale Comunei din Paris a fost socotit de Marx şi Engels de o atît de uriaşă însemnătate, încît l-au introdus ca o rectificare esenţială la „Manifestul Comunist“ Extrem de caracteristic este faptul că tocmai această rectificare esenţială a fost denaturată de către oportunişti şi că sensul ei este fără doar şi poate necunoscut pentru nouă zecimi, dacă nu chiar pentru nouăzeci şi nouă la sută dintre cititorii „Manifestului Comunist“ În cele ce urmează, la capitolul consacrat în mod special denaturărilor, vom vorbi mai amănunţit despre această denaturare Aici e suficient să remarcăm că „înţelegerea“ vulgară curentă a celebrelor cuvinte ale lui Marx reproduse în citatul de mai sus pretinde că Marx ar fi subliniat ideea dezvoltării lente, în opoziţie cu ideea cuceririi puterii etc În realitate, lucrurile stau exact invers Ideea lui Marx este că clasa muncitoare trebuie să zdrobească, să sfărîme „maşina de stat aşa cum este“, şi nu să se limiteze la simpla ei cucerire La 12 aprilie 1871, adică tocmai în timpul Comunei, Marx i-a scris lui Kugelmann: „ Dacă vei citi ultimul capitol al lucrării mele «Optsprezece brumar», vei vedea că eu consider că viitoarea încercare a revoluţiei franceze nu va mai fi, ca pînă acum, trecerea aparatului birocratic-militar dintr-o mînă într-alta, ci sfărîmarea lui“ (subliniat de Marx; zerbrechen în original), „şi aceasta este condiţia prealabilă a oricărei adevărate revoluţii populare pe continent Asta încearcă şi eroicii noştri tovarăşi din Paris“ (p 709, „Neue Zeit“, XX, 1, 1901 - 1902) (Scrisorile lui Marx către Kugelmann au apărut în ruseşte în cel puţin două ediţii; una dintre ele sub redacţia mea şi cu o prefaţă a mea[*] ) Cuvintele: „sfărîmarea aparatului birocratic-militar de stat“ cuprind, exprimat pe scurt, principalul din ceea ce ne învaţă marxismul cu privire la sarcinile proletariatului în revoluţie în ceea ce priveşte statul Şi tocmai acest învăţămînt nu numai că este cu totul uitat, dar este de-a dreptul denaturat de predominanta „interpretare“ kautskistă a marxismului! Cît priveşte referirea lui Marx la „Optsprezece brumar“, am reprodus mai sus în întregime pasajul corespunzător Merită să fie subliniate îndeosebi două puncte din raţionamentul lui Marx reprodus mai sus În primul rînd, el îşi limitează concluzia la continent Acest lucru era explicabil în 1871, cînd Anglia era încă un model de ţară pur capitalistă, dar fără militarism şi în mare măsură fără birocraţie De aceea Marx a exceptat Anglia, în care o revoluţie, şi chiar o revoluţie populară, era pe atunci imaginabilă şi posibilă fără condiţia prealabilă a distrugerii „maşinii de stat aşa cum este“ În prezent, în 1917, în epoca primului mare război imperialist, această limitare făcută de Marx cade Atît Anglia cît şi America, cei mai de seamă şi ultimii reprezentanţi - în întreaga lume - ai „libertăţii“ anglo-saxone în sensul absenţei militarismului şi birocratismului, au alunecat cu totul în mlaştina murdară şi sîngeroasă a instituţiilor birocratice-militare specifice întregii Europe, instituţii care-şi subordonează totul, înăbuşe totul În prezent, în Anglia ca şi în America, „condiţia prealabilă a oricărei adevărate revoluţii populare“ este sfărîmarea, distrugerea „maşinii de stat aşa cum este“ (care a atins în perioada 1914-1917, în aceste ţări, perfecţiunea „europeană“, imperialistă) În al doilea rînd, o deosebită atenţie merită observaţia extrem de profundă a lui Marx că distrugerea maşinii de stat birocratice-militare este „condiţia prealabilă a oricărei adevărate revoluţii populare“ Această noţiune de revoluţie „populară“ pare ciudată în gura lui Marx, iar plehanoviştii şi menşevicii ruşi, aceşti adepţi ai lui Struve, care vor să fie consideraţi marxişti, ar putea, desigur, să califice această expresie a lui Marx drept un „lapsus“ Ei au redus marxismul la o asemenea denaturare sărăcăcios-liberală, încît pentru ei nu există nimic în afară de opoziţia dintre revoluţia burgheză şi cea proletară, dar chiar şi această opoziţie ei o înţeleg cum nu se poate mai rigid Dacă luăm drept exemplu revoluţiile din secolul al XX-lea, atunci şi revoluţia din Portugalia şi cea din Turcia trebuie, desigur, considerate revoluţii burgheze Dar „populară“ n-a fost nici una, nici cealaltă, căci masa poporului, majoritatea lui covîrşitoare, nu prea s-a manifestat în mod activ, independent, cu propriile ei revendicări economice şi politice nici într-una, nici în cealaltă Dimpotrivă, revoluţia burgheză rusă din 1905-1907, deşi n-a cunoscut succese atît de „strălucite“ ca cele înregistrate în anumite momente de revoluţia din Portugalia şi de cea din Turcia, a fost, fără îndoială, o „adevărată“ revoluţie „populară“, căci masa poporului, majoritatea lui, păturile sociale cele mai adînci, cele mai „de jos“, strivite de povara asupririi şi a exploatării, s-au ridicat în mod independent şi au imprimat întregului mers al revoluţiei amprenta revendicărilor lor, a încercărilor lor de a clădi în felul lor o nouă societate în locul celei vechi, pe care o distrugeau În Europa anului 1871, proletariatul nu alcătuia majoritatea poporului în nici o ţară de pe continent O revoluţie „populară“, care să antreneze în mişcare într-adevăr majoritatea poporului, putea fi populară numai dacă cuprindea atît proletariatul, cît şi ţărănimea Tocmai aceste două clase alcătuiau atunci „poporul“ Aceste două clase sînt unite prin aceea că „maşina de stat birocratică-militară“ le asupreşte, le apasă, le exploatează A zdrobi această maşină, a o sfărîma - iată care este adevăratul interes al „poporului“, al majorităţii lui, al muncitorilor şi al majorităţii ţăranilor, iată care este „condiţia prealabilă“ a unei alianţe libere între ţăranii săraci şi proletari; fără o asemenea alianţă democraţia nu este trainică şi transformările socialiste sînt irealizabile Tocmai spre o asemenea alianţă îşi croia drum, precum se ştie, Comuna din Paris, care nu şi-a atins scopul datorită unei serii de cauze cu caracter intern şi extern Prin urmare, vorbind despre o „adevărată revoluţie populară“, Marx, fără a uita cîtuşi de puţin particularităţile micii burghezii (despre acestea, adesea el a vorbit pe larg), a ţinut seama în mod riguros de raportul real dintre clase din majoritatea statelor continentale din Europa anului 1871 Iar pe de altă parte, el constatat că „sfărîmarea“ maşinii de stat este impusă de interesele atît ale muncitorilor cît şi ale ţăranilor, că ea îi uneşte pe aceştia, punîndu-le în faţă sarcina comună a înlăturării „parazitului“ şi a înlocuirii lui prin ceva nou Prin ce anume ? 2 Prin ce să fie înlocuită maşina de stat sfărîmată? La această întrebare, Marx a dat în 1847, în „Manifestul Comunist“, un răspuns care era încă cu totul abstract, maj bine zis un răspuns care indica sarcinile, dar nu şi mijloacele pentru realizarea lor „Organizarea proletariatului ca clasă dominantă“, „cucerirea democraţiei“ vor trebui să înlocuiască maşina de stat sfărîmată - acesta a fost răspunsul dat în „Manifestul Comunist“ Fără a se lăsa furat de utopii, Marx a aşteptat ca experienţa mişcării de masă să dea răspuns la întrebarea ce forme concrete va lua această organizare a proletariatului ca clasă dominantă, în ce mod anume această organizare se va îmbina cu o cît mai deplină şi consecventă „cucerire a democraţiei“ Experienţa Comunei, deşi nu prea mare, a fost supusă de Marx, în „Războiul civil din Franţa“, celei mai atente analize Vom cita cele mai importante pasaje din această lucrare: În secolul al XIX-lea s-a dezvoltat, avîndu-şi originea încă în evul mediu, „puterea de stat centralizată, cu organele ei omniprezente - armată permanentă, poliţie, birocraţie, cler, magistratură“ O dată cu dezvoltarea antagonismului de clasă dintre capital şi muncă, „puterea de stat căpăta tot mai mult caracterul unei puteri publice în vederea asupririi muncii, caracterul unui instrument al dominaţiei de clasă După fiecare revoluţie care marchează un progres al luptei de clasă, caracterul pur asupritor al puterii de stat se manifestă tot mai făţiş“ După revoluţia din 1848-1849 puterea de stat devine „un instrument naţional în războiul capitalului împotriva muncii“ Cel de-al doilea Imperiu consolidează această situaţie „Comuna a fost antiteza directă a imperiului“ „Ea era forma specifică“ „a unei republici care urma să înlăture nu numai forma monarhică a dominaţiei de clasă, ci însăşi dominaţia de clasă “ În ce anume a constat forma „specifică“ a republici proletare, socialiste? Cum era statul pe care ea începuse să-1 făurească? „ Primul decret al Comunei a suprimat armata permanentă, înlocuind-o cu poporul înarmat “ Această revendicare figurează astăzi în programele tuturor partidelor care vor să se denumească socialiste Dar cît valorează programele acestor partide o dovedeşte cum nu se poate mai bine comportarea socialiştilor-revoluţionari şi a menşevicilor noştri, care tocmai după revoluţia din 27 februarie au renunţat în fapt realizarea acestei revendicări! „ Comuna era alcătuită din consilieri municipali aleşi prin vot universal în diferitele arondismente ale Parisului Ei erau răspunzători şi oricînd revocabili Cei mai muţi dintre ei erau, bineînţeles, muncitori sau reprezentanţi recunoscuţi ai clasei muncitoare Poliţia, care pînă atunci fusese un instrument al guvenului central, a fost imediat despuiată de toate atributele ei politice şi transformată într-un organ răspunzător al Comunei şi oricînd revocabil la fel şi funcţionarii din toate celelalte sectoare administrative Începînd cu membrii Comunei şi pînă la ultimul slujbaş, funcţiile publice trebuiau îndeplinite în schimbul unui salariu de muncitor Privilegiile înalţilor demnitari şi cheltuielile lor de reprezentare au dispărut o dată cu aceşti demnitari După înlăturarea armatei permanente şi a poliţiei, instrumente ale puterii materiale a vechii cîrmuiri, Comuna a trecut imediat la sfărîmarea instrumentului de asuprire spirituală, puterea popilor Magistraţii şi-au pierdut independenţa aparentă de aici înainte, ei aveau să fie aleşi şi deveneau răspunzători şi revocabili “ Aşadar, s-ar părea că Comuna a înlocuit maşina de stat sfărîmată „numai“ cu o democraţie mai deplină: desfiinţarea armatei permanente, eligibilitatea şi revocabilitatea deplină a tuturor funcţionarilor În realitate însă, acest „numai“ înseamnă o operă uriaşă de înlocuire a unui gen de instituţii prin instituţii principial diferite de primele Constatăm aici tocmai unul din cazurile de „transformare a cantităţii în calitate“: democraţia, înfăptuită în modul cel mai complet şi mai consecvent ce se poate închipui, se transformă din democraţie burgheză în democraţie proletară, din stat (= forţă specială de reprimare a unei anumite clase) în ceva ce nu mai este propriu-zis stat Reprimarea burgheziei şi a împotrivirii ei continuă încă să fie necesară În cazul Comunei, acest lucru a fost deosebit de necesar, şi una din cauzele înfrîngerii ei este faptul că ea n-a făcut acest lucru într-un chip destul de hotărît Dar, în acest caz, organul de reprimare îl constituie majoritatea populaţiei, şi nu minoritatea ei, cum a fost întotdeauna, şi în timpul sclavagismului, şi în timpul iobăgiei, şi în timpul robiei salariate Şi, din moment ce majoritatea poporului reprimă ea însăşi pe asupritorii ei, nu mai e nevoie de o „forţă specială“ pentru reprimare! În acest sens, statul începe să dispară treptat În locul instituţiilor speiale ale unei minorităţi privilegiate (birocraţia privilegiată, cadrele de comandă ale armatei permanente), majoritatea însăşi poate îndeplini direct aceste funcţii, şi pe măsură ce funcţiile puterii de stat ajung să fie îndeplinite de către întregul popor, puterea aceasta devine tot mai puţin necesară Deosebit de remarcabilă este în această privinţă o măsură a Comunei subliniată de Marx: desfiinţarea tuturor indemnizaţiilor de reprezentare, desfiinţarea tuturor privilegiilor băneşti ale funcţionarilor, reducerea lefurilor tuturor deţinătorilor de funcţii publice pînă la nivelul „salariului unui muncitor“ Tocmai acest fapt vădeşte cît se poate de limpede cotitura de la democraţia burgheză la democraţia proletară, de la democraţia asupritorilor la democraţia claselor asuprite, de la stat ca „forţă specială“ de reprimare a unei anumite clase la reprimarea asupritorilor prin forţa generală a majorităţii poporului, a muncitorilor şi ţăranilor Şi tocmai în acest punct deosebit de convingător - şi, în problema statului, poate chiar cel mai însemnat -, învăţămintele lui Marx sînt în cea mai mare măsură uitate! Comentariile cu caracter de popularizare - al căror număr e nesfîrşit - nu conţin nimic în acest sens „Se obişnuieşte“ ca acest lucru să fie trecut sub tăcere, ca o „naivitate“ perimată, tot aşa cum creştinii, atunci cînd creştinismul a devenit religie de stat, „au dat uitării“ „naivităţile“ creştinismului primitiv, cu spiritul lui democrat-revoluţionar Reducerea lefurilor funcţionarilor de stat superiori pare a fi „pur şi simplu“ o revendicare a democratismului naiv, primitiv Unul dintre „fondatorii“ celui mai recent oportunism, fostul soeial-demoerat Ed Bernstein, s-a îndeletnicit nu o dată cu repetarea vulgarelor ironii burgheze la adresa democratismului „primitiv“ Ca toţi oportuniştii, ca şi kautskiştii de astăzi, el n-a înţeles de loc, în primul rînd, că trecerea de la capitalism la socialism e cu neputinţă, fără o oarecare „revenire“ la democratismul „primitiv“ (căci altfel cum s-ar putea trece la exercitarea funcţiilor statului de către majoritatea populaţiei şi de către absolut toată populaţia?) şi, în al doilea rînd, că „democratismul primitiv“ pe baza capitalismului şi a culturii capitaliste nu e tot una cu democratismul primitiv din vremurile străvechi sau din perioada precapitalistă Cultura capitalistă a creat marea producţie, fabricile, căile ferate, poşta, telefonul etc, şi pe această bază marea majoritate a funcţiilor vechii ,,puteri de stat“ s-au simplificat atît de mult şi pot fi reduse la operaţii de înregistrare, de înscriere, de control atît de simple, încît aceste funcţii vor deveni pe deplin accesibile tuturor oamenilor ştiutori de carte, ele vor putea fi întru totul îndeplinite în schimbul unui obişnuit „salariu de muncitor“ şi se va putea (şi va trebui) să fie luată acestor funcţii orice urmă de privilegiu, de ,,şefie“ Deplina eligibilitate, revocabilitatea în orice moment a tuturor deţinătorilor de funcţii publice, fără excepţie, reducerea lefurilor acestora la un obişnuit „salariu de muncitor“, aceste măsuri democratice simple şi „de la sine înţelese“, care îmbină pe deplin interesele muncitorilor cu cele ale majorităţii ţăranilor, constituie în acelaşi timp o punte de trecere de la capitalism la socialism Aceste măsuri se referă la reconstruirea statală, la reconstruirea pur politică a societăţii, dar se înţelege că ele capătă tot sensul şi însemnătatea lor numai în legătură cu „exproprierea expropriatorilor“, aflată în curs de înfăptuire sau de pregătire, adică în legătură cu transformarea proprietăţii private capitaliste asupra mijloacelor de producţie în proprietate socială ,,Comuna - scria Marx - a înfăptuit lozinca tuturor revoluţiilor burgheze - cîrmuire ieftină -, suprimînd cele două mari capitole de cheltuieli: armata şi birocraţia“ Din rîndurile ţărănimii, ca şi din rîndurile altor pături ale micii burghezii, numai o minoritate infimă „parvine“, „ajunge în rîndul oamenilor“ în sensul burghez, adică se transformă fie în oameni cu stare, în burghezi, fie în funcţionari bine plătiţi şi privilegiaţi Majoritatea covîrşitoare a ţărănimii din orice ţară capitalistă în care există ţărănime (şi aceste ţări capitaliste constituie majoritatea) e asuprită de regim şi doreşte doborîrea lui, este dornică de o cîrmuire „ieftină“ Acest lucru îl poate înfăptui numai proletariatul şi, înfăptuindu-1, el face totodată un pas spre reconstruirea socialistă a statului 3 Desfiinţarea parlamentarismului „Comuna - scria Marx - trebuia să fie nu un organism parlamentar, ci un organism activ, atît executiv cît şi legislativ În loc să hotărască o dată la trei sau la şase ani care membru al clasei dominante să reprezinte şi să calce în picioare (ver-und zertreten) poporul în parlament, votul universal urma să servească poporului, constituit în comune, pentru a-şi alege muncitorii, supraveghetorii şi contabilii, aşa cum votul individual serveşte oricărui alt patron să şi-i aleagă pentru întreprinderea lui“ Această minunată critică a parlamentarismului, formulată în 1871, face şi ea parte acum, datorită dominaţiei social-şovinismului şi oportunismului, din „cuvintele uitate“ ale marxismului Miniştrii şi parlamentarii de profesie, trădătorii proletariatului şi socialiştii „practicişti“ din zilele noastre au lăsat în întregime critica parlamentarismului pe seama anarhiştilor şi, pe acest motiv uimitor de judicios, au declarat orice critică a parlamentarismului drept „anarhism“!! Nu e nimic ciudat în faptul că anarho-sindicalismul, deşi frate bun cu oportunismul, se bucura tot mai frecvent de simpatia proletariatului din ţările parlamentare „înaintate“, scîrbit de „socialişti“ de teapa lui Scheidemann, David, Legien, Sembat, Renaudel, Henderson, Vandervelde, Stauning, Branting, Bissolati & Co Pentru Marx însă, dialectica revoluţionară n-a fost niciodată o frază goală la modă, o jucărie, cum a devenit ea la Plehanov, Kautski şi alţii Marx a ştiut să rupă fără milă cu anarhismul din cauza incapacităţii acestuia de a utiliza chiar şi „grajdul“ parlamentarismului burghez, mai ales atunci cînd e vădit că nu există o situaţie revoluţionară; în acelaşi timp însă, Marx a ştiut să facă şi o critică cu adevărat revoluţionar-proletară parlamentarismului A hotărî o dată la cîţiva ani care membru al clasei dominante va oprima şi va călca în picioare poporul în parlament - iată adevărata esenţă a parlamentarismului burghez nu numai în monarhiile constituţionale parlamentare, ci şi în republicile cele mai democratice Dar, dacă punem problema statului, dacă privim parlamentarismul ca una din instituţiile statului, din punctul de vedere al sarcinilor proletariatului în acest domeniu, - care este atunci calea de ieşire din parlamentarism? cum ne putem lipsi de el? Trebuie s-o spunem încă şi încă o dată: învăţămintele trase de Marx pe baza studierii Comunei, au fost în aşa măsură uitate, încît „social-democratul“ din zilele noastre (citeşte: trădătorul de azi al socialismului) e de-a dreptul incapabil să înţeleagă altă critică a parlamentarismului în afara celei anarhiste sau a celei reacţionare Calea de ieşire din parlamentarism nu constă, fireşte, în desfiinţarea instituţiilor reprezentative şi a principiului eligibilităţii, ci în transformarea instituţiilor reprezentative din locuri de pălăvrăgeală în instituţii „active“ „Comuna trebuia să fie nu un organism parlamentar, ci un organism activ, atît executiv cît şi legislativ“ Nu un organism „parlamentar, ci un organism activ“ - iată o afirmaţie care-i nimereşte în plin pe parlamentarii de azi şi pe „căţeluşii lor de salon“, parlamentarii social-democraţi! Luaţi oricare ţară parlamentară, începînd cu America şi pînă la Elveţia, începînd cu Franţa şi pînă la Anglia, Norvegia etc : adevărata activitate „de stat“ se desfăşoară în culise, ea este efectuată de departamente, cancelarii, state-majore În parlament se pălăvrăgeşte doar, urmărindu-se în mod special scopul de a înşela „gloata“ Lucrul acesta e atît de adevărat, încît chiar şi în republica rusă, republică burghezo-democratică, încă înainte ca ea să fi izbutit să creeze un adevărat parlament, au şi început să se manifeste toate aceste păcate ale parlamentarismului Eroii filistinismului putred, toţi aceşti Skobelevi şi Ţereteli, Cernovi şi Avksentievi, au izbutit să pîngărească şi Sovietele, prefăcîndu-le în locuri de pălăvrăgeală de tipul celui mai respingător parlamentarism burghez În Soviete, domnii miniştri „socialişti“ înşală pe ţăranii creduli prin frazeologie şi rezoluţii În guvern se joacă un permanent cadril, pe de o parte, pentru ca un număr cît mai mare de socialişti-revoluţionari şi menşevici să se înfrupte pe rînd din „caşcavalul“ slujbelor rentabile şi onorabile, pe de altă parte, pentru ,,a abate atenţia“ poporului Iar în cancelarii, în statele-majore „se desfăşoară“ activitatea „de stat“! Nu de mult, „Delo Naroda“, organul partidului de guvernămînt al „socialiştilor-revoluţionari“, a recunoscut într-un articol redacţional -cu acea francheţe fără seamăn a oamenilor din „lumea bună“, unde „toţi“ se îndeletnicesc cu prostituţia politică - că pînă şi în ministerele care aparţin „socialiştilor“ (pardon de expresie!), pînă şi în acestea întregul aparat birocratic continuă în esenţă să rămînă cel vechi, funcţionează după vechile obiceiuri, sabotează în mod absolut „liber“ iniţiativele revoluţionare! Şi chiar dacă ar fi lipsit această mărturisire, oare istoria reală a participării socialiştilor-revoluţionari şi a menşevicilor la guvern nu dovedeşte acest lucru? Caracteristic este în acest caz nu mai faptul că, aflîndu-se în cîrdăşie ministerială cu cadeţii, domnii Cernovi, Rusanovi, Zenzinovi şi ceilalţi redactori de la ,,Delo Naroda“ şi-au pierdut pînă într-atît ruşinea, încît nu se jenează să relateze în mod public, ca despre o nimica toată, fără să roşească măcar, faptul că „la ei“ în ministere totul a rămas aşa cum a fost!! Frazeologie democrat-revoluţionară pentru a amăgi pe prostănacii de la ţară şi tărăgăneală birocratică de cancelarie pentru „a face pe placul“ capitaliştilor - iată esenţa „cinstitei“ coaliţii Comuna înlocuieşte parlamentarismul corupt şi putred al societăţii burgheze prin instituţii în care libertatea de opinie şi de discuţie nu degenerează în înşelăciune, căci parlamentarii trebuie să lucreze ei înşişi, să aplice ei înşişi legile întocmite de ei, să controleze ei înşişi rezultatul practic al acestor legi, să răspundă ei înşişi direct în faţa alegătorilor lor Instituţiile reprezentative rămîn, dar parlamentarismul, ca sistem special, ca separare a activităţii legislative de cea executivă, ca situaţie privilegiată a deputaţilor, nu există aici Fără instituţii reprezentative nu putem concepe democraţia, nici chiar cea proletară; fără parlamentarism putem şi trebuie s-o concepem, dacă critica societăţii burgheze nu rămîne pentru noi o vorbă goală, dacă năzuinţa de a doborî dominaţia burgheziei este din partea noastră o năzuinţă serioasă şi sinceră, şi nu o frazeologie ,,electorală“ în scopul de a pescui voturile muncitorilor, aşa cum procedează menşevicii şi socialiştii-revoluţionari, alde Scheidemann şi Legien, Sembat şi Vandervelde Este extrem de instructiv faptul că, vorbind despre funcţiile aparatului funcţionăresc de care are nevoie atît Comuna cît şi democraţia proletară, Marx ia ca termen de comparaţie pe salariaţii „oricărui alt patron“, adică o întreprindere capitalistă obişnuită cu „muncitori, supraveghetori şi contabili“ La Marx nu există nici urmă de utopism în sensul ca el să inventeze „noua“ societate, ca aceasta să fie un produs al fanteziei sale Nu, el studiază naşterea noii societăţi din cea veche, formele de trecere de la cea veche la cea nouă ca pe un proces istoric-natural El ia experienţa reală a mişcării proletare de masă, străduindu-se să tragă din ea învăţăminte practice El „învaţă“ de la Comună, aşa cum toţi marii gînditori revoluţionari nu s-au temut să înveţe din experienţa marilor mişcări ale clasei asuprite, neluînd niciodată faţă de ele o atitudine pedantă de „moralist“ (ca, de pildă, Plehanov: „nu trebuia să se pună mîna pe arme“, sau Ţereteli: ,,o clasă trebuie să se autolimiteze“) Nu poate fi vorba de desfiinţarea dintr-o dată, pretutindeni, pînă la capăt a birocraţiei Ar fi o utopie Dar să sfărîmi dintr-o dată vechea maşină birocratică şi să începi să clădeşti imediat una nouă, care să permită desfiinţarea treptată a oricărui birocratism, aceasta nu este o utopie; aceasta este experienţa Comunei, este sarcina directă şi imediată a proletariatului revoluţionar Capitalismul simplifică funcţiile conducerii „de stat“, permite ca „şefia“ să fie înlăturată şi ca totul să fie redus la o organizare a proletarilor (ca clasă dominantă); care, în numele întregii societăţi, angajează „muncitori, supraveghetori, contabili“ Noi nu sîntem utopişti Noi nu „visăm“ să ne lipsim dintr-o dată de orice conducere, de orice subordonare; aceste visuri anarhiste, bazate pe neînţelegerea sarcinilor dictaturii proletariatului sînt absolut străine marxismului şi nu servesc în realitate decît la amînarea revoluţiei socialiste pînă în ziua în care oamenii se vor fi schimbat Nu, noi vrem revoluţia socialistă cu oameni aşa cum sînt ei astăzi, care nu se vor putea dispensa de subordonare, de control, „de supraveghetori şi de contabili“ Dar subordonarea trebuie să existe faţă de avangarda înarmată a tuturor celor ce muncesc şi sînt exploataţi, faţă de proletariat Poate şi trebuie să fie începută de îndată, de la o zi la alta, înlocuirea „şefiei“ specifice a funcţionarilor de stat prin funcţii simple „de supraveghetori şi do contabili“, prin funcţii care sînt de pe acum întru totul accesibile nivelului de dezvoltare al orăşenilor în general şi care pot fi întru totul îndeplinite în schimbul unui „salariu de muncitor“ Să organizăm marea producţie pornind de la ceea ce a fost deja creat de capitalism, s-o organizăm noi înşine, muncitorii, sprijinindu-ne pe experienţa noastră muncitorească, făurind disciplina cea mai severă, o disciplină de fier, susţinută de puterea de stat a muncitorilor înarmaţi, să reducem pe funcţionarii de stat la rolul de simpli executori ai însărcinărilor noastre, la rolul „de supraveghetori şi de contabili“ (bineînţeles, cu tot felul de tehnicieni de diferite specialităţi, de diferite categorii şi ranguri) răspunzători, revocabili, modest plătiţi - iată sarcina noastră proletară, iată cu ce putem şi trebuie să începem atunci cînd înfăptuim revoluţia proletară Un asemenea început, care se bazează pe marea producţie, duce de la sine la „dispariţia“ treptată a oricărei birocraţii, la făurirea treptată a unei ordini - ordine fără ghilimele, ordine care să nu semene cu robia salariată -, a unei ordini în care funcţiile de supraveghere şi de contabilitate, din ce în ce mai simplificate, vor fi îndeplinite pe rînd de toată lumea, vor deveni apoi o deprindere şi vor dispărea, în cele din urmă, ca funcţii speciale ale unei pături speciale de oameni Un social-democrat german spiritual din deceniul al 8-lea al secolului trecut a spus că poşta e un model de gospodărie socialistă Acest lucru este foarte just Poşta este acum o întreprindere organizată după tipul monopolului capitalist de stat Imperialismul transformă treptat toate trusturile în organizaţii de acest tip Deasupra oamenilor muncii „simpli“, copleşiţi de muncă şi flămînzi, se situează aici aceeaşi birocraţie burgheză Dar mecanismul gospodăririi sociale e aici deja gata format Să răsturnăm pe capitalişti, să zdrobim cu mîna de fier a muncitorilor înarmaţi împotrivirea acestor exploatatori, să sfărîmăm maşina birocratică a statului contemporan - şi vom avea în faţa noastră un mecanism înzestrat cu o tehnică superioară şi eliberat de „parazit“, un mecanism pe care înşişi muncitorii uniţi îl pot pune foarte bine în mişcare, angajînd tehnicieni, supraveghetori, contabili, retribuind munca tuturor acestora, ca şi în general munca tuturor funcţionarilor „de stat“, printr-un salariu de muncitor Iată sarcina concretă, practică, imediat realizabilă în ceea ce priveşte toate trusturile, sarcină care izbăveşte pe oamenii muncii de povara exploatării şi care ţine seama de experienţa practică deja începută (mai ales în domeniul construcţiei statului) de către Comună Întreaga economie naţională organizată după chipul poştei, şi anume în aşa fel încît tehnicienii, supraveghetorii, contabilii, ca şi toţi cei ce deţin vreo funcţie publică să nu primească o leafă mai mare decît un “salariu de muncitor“, sub controlul şi conducerea proletariatului înarmat - iată ţelul nostru cel mai apropiat Iată ce fel de stat, iată ce fel de bază economică a statului ne trebuie Iată ce va rezulta din desfiinţarea parlamentarismului şi din menţinerea instituţiilor reprezentative, iată ce va izbăvi clasele de oameni ai muncii de prostituarea acestor instituţii de către burghezie 4 Organizarea unităţii naţiunii „ În schiţa sumară a organizării naţionale, pe care Comuna n-a avut răgazul s-o elaboreze mai pe larg, se spune categoric că Comuna urmează să fie forma politică chiar şi a celui mai mic sat“ Tot comunele urmau să aleagă şi „delegaţia naţională“ de la Paris „ Puţinele, dar foarte importantele funcţii care mai rămîneau guvernului central nu urmau să fie desfiinţate - afirmaţiile în acest sens constituiau un fals cu bună ştiinţă -, ci încredinţate unor funcţionari comunali, strict răspunzători Unitatea naţiunii nu urma să fie distrusă, ei, dimpotrivă să fie organizată pe baza orînduirii Comunei Unitatea naţiunii avea să devină o realitate prin nimicirea puterii de stat, care pretindea că întruchipează această unitate, dar care voia să fie independentă de naţiune şi să se situeze deasupra ei, deşi nu era decît o excrescenţă parazitară pe corpul acesteia Sarcina era de a amputa organele pur represive ale vechii puteri de stat, iar funcţiile legitime ale acestei puteri, care avea pretenţia că se situează deasupra societăţii, să-i fie luate şi trecute în mîna unor slujitori răspunzători ai societăţii“ În ce măsură n-au înţeles - adică, mai bine zis, n-au vrut să înţeleagă - oportuniştii social-democraţiei contemporane aceste consideraţii ale lui Marx o dovedeşte cum nu se poate mai bine cartea de faimă herostratică a renegatului Bernstein: „Premisele socialismului şi sarcinile social-democraţiei“ Referindu-se tocmai la cuvintele lui Marx citate mai sus, Bernstein scrie că acest program, „prin conţinutul său politic, prezintă în toate trăsăturile sale esenţiale cea mai mare asemănare cu federalismul lui Proudhon Cu toate celelalte divergenţe existente între Marx şi «mic-burghezul» Proudhon (Bernstein pune cuvîntul „mic-burghez“ în ghilimele, care ar trebui, după părerea lui, să exprime ironic), ideile lor sînt în această privinţă foarte apropiate“ De bună seamă, continuă Bernstein, însemnătatea municipalităţilor creşte, dar „mie mi se pare îndoielnic că prima sarcină a democraţiei ar consta într-o lichidare (textual Auflösung - desfiinţare, dizolvare) a statelor contemporane şi într-o deplină transformare (Umwandlung) a organizării lor, aşa cum şi-o reprezintă Marx şi Proudhon - constituirea adunării naţionale din delegaţii adunărilor provinciale sau regionale, care, la rîndul lor, să fie alcătuite din delegaţi ai comunelor, astfel încît întreaga formă de pînă acum a reprezentanţelor naţionale să dispară cu desăvîrşire“ (Bernstein, „Premisele“, p 134 şi 136, ediţia germană din 1899) E de-a dreptul monstruos să confunzi concepţiile lui Marx privind „nimicirea puterii de stat parazitare“ cu federalismul lui Proudhon! Dar acest lucru nu este înîmplător, pentru că oportunistului nici prin gînd nu-i trece că Marx are în vedere aici nu federalismul în opoziţie cu centralismul, ci sfărîmarea vechii maşini de stat burgheze, care există în toate ţările burgheze Oportunistului îi vine în minte numai ceea ce vede în jurul său, în mediul filistinisnului mic-burghez şi al stagnării „reformiste“, adică numai municipalităţile“! Cît priveşte revoluţia proletariatului, oportunistul s-a dezvăţat pînă şi să se gîndească la aşa ceva E ridicol Dar este semnificativ că, în ceea ce priveşte acest punct, Bernstein n-a fost combătut Bernstein a fost combătut de mulţi - mai ales de Plehanov în literatura rusă, de Kautsky în cea europeană -, şi totuşi despre această denaturare a lui Marx de către Bernstein nu au vorbit nici unul, nici celălalt Oportunistul s-a dezvăţat într-atît să cugete în spirit revoluţionar şi să reflecteze asupra revoluţiei, încît el atribuie lui Marx ideea de „federalism“, confundîndu-l pe Marx cu Proudhon, întemeietorul anarhismului Iar Kautsky şi Plehanov, care doresc să fie marxişti ortodocşi şi să apere învăţătura marxismului revoluţionar, trec sub tăcere acest lucru! Aici se află una din rădăcinile extremei vulgarizări a concepţiei despre deosebirea dintre marxism şi anarhism, vulgarizare proprie atît kautskiştilor cît şi oportuniştilor şi despre care vom mai avea prilejul să vorbim Nici urmă de federalism nu există în raţionamentele lui Marx asupra experienţei Comunei, citate mai sus Marx are acelaşi punct de vedere ca şi Proudhon tocmai într-o chestiune pe care oportunistul Bernstein nu o vede Marx e în dezacord cu Proudhon tocmai într-o chestiune în care Bernstein vede o asemănare între ei Marx are acelaşi punct de vedere ca şi Proudhon în sensul că amnîdoi sînt pentru „sfărîmarea“ maşinii de stat contemporane Această asemănare a marxismului cu anarhismul (atît cu Proudhon cît şi cu Bakunin) nu vor s-o vadă nici oportuniştii, nici kautskiştii, deoarece ei s-au îndepărtat de marxism în acest punct Marx e în dezacord şi cu Proudhon şi cu Bakunin tocmai în chestiunea federalismului (fără să mai vorbim de dictatura proletariatului) Federalismul rezultă în mod principial din concepţiile mic-burgheze ale anarhismului Marx e centralist Şi în raţionamentele lui pe care le-am citat nu există nici o abatere de la centralism Numai nişte oameni îmbibaţi de „credinţa superstiţioasă“ mic-burgheză în stat pot lua nimicirea maşinii burgheze drept nimicirea centralismului! Şi, într-adevăr, dacă proletariatul şi ţărănimea săracă vor lua în mîinile lor puterea de stat, se vor organiza în mod absolut liber în comune şi vor reuni acţiunea tuturor comunelor pentru a lovi în capital, pentru a sfărîma împotrivirea capitaliştilor, pentru a trece căile ferate, fabricile, pămîntul etc din mîinile proprietarilor privaţi în proprietatea întregii naţiuni, a întregii societăţi, oare acesta nu va fi centralism? nu va fi acesta oare cel mai consecvent centralism democratic? ba chiar un centralism proletar? Lui Bernstein nici nu-i poate trece prin cap că ar fi cu putinţă un centralism liber consimţit, unirea liber consimţită a comunelor în naţiune, contopirea liber consimţită a comunelor proletare în acţiunea de nimicire a dominaţiei burgheze şi a maşinii de stat burgheze Lui Bernstein, ca şi oricărui filistin, centralismul îi apare ca ceva ce poate fi impus şi menţinut numai de sus, numai prin aparatul birocratic şi militar Prevăzînd parcă posibilitatea denaturării concepţiilor sale, Marx subliniază dinadins că a învinui Comuna că ea ar fi vrut să nimicească unitatea naţiunii, să desfiinţeze puterea centrală, înseamnă a comite cu bună ştiinţa un fals Marx a întrebuinţat dinadins expresia ,,a organiza unitatea naţiunii“ pentru a opune centralismul proletar, democratic, conştient centralismului burghez, militar şi birocratic Dar mai rău decît orice surd e cel ce nu vrea să audă Şi oportuniştii social-democraţiei contemporane tocmai că nici nu vor să audă de nimicirea puterii de stat, de amputarea parazitului 5 Nimicirea statului parazit Am citat deja cuvintele respective ale lui Marx, iar acum ne rămîne să le completăm „ Este soarta obişnuită a noilor creaţii istorice - scria Marx - de a fi considerate în mod greşit drept similare unor forme mai vechi şi chiar perimate ale vieţii sociale, cu care noile instituţii seamănă în oarecare măsură Aşa şi această nouă Comună, care zdrobeşte (bricht - sparge) puterea de stat contemporană, a fost privită ca o reînviere a comunelor medievale drept o uniune de state mici (Montesquieu şi girondinii) , drept o formă exagerată a veclii lupte împotriva centralizării excesive Sistemul Comunei ar fi redat organismului social toate forţele pe care pînă atunci le înghiţea excrescenţa parazitară numită «stat», care se hrăneşte pe socoteala societăţii, stînjenindu-i libertatea de mişcare Chiar şi numai acest fapt ar fi fost suficient pentru a duce la renaşterea Franţei Comuna ar fi pus pe producătorii rurali sub conducerea spirituală a capitalelor departamentelor, asigurîndu-le, prin muncitorii de la oraşe, reprezentanţi fireşti ai intereselor lor Chiar şi numai existenţa Comunei implica, ca pe un lucru de la sine înţeles, autoadministrarea locală, dar de astă dată nu ca o contrapondere a puterii de stat, devenită acum de prisos“ „Nimicirea puterii de stat“, care a fost „o excrescenţă parazitară“, „amputarea“ ei, „distrugerea“ ei; „putere de stat devenită acum de prisos“ - iată ce expresii a folosit Marx atunci cînd vorbea despre stat, apreciind şi analizînd experienţa Comunei Toate acestea au fost scrise acum aproape o jumătate de secol, iar astăzi, pentru a face să pătrundă în conştiinţa maselor largi marxismul nedenaturat, trebuie să fie întreprinse adevărate săpături arheologice Concluziile trase din constatările făcute cu privire la ultima mare revoluţie pe care a trăit-o Marx au fost uitate tocmai atunci cînd se apropia perioada unor noi mari revoluţii ale proletariatului „ Diversitatea interpretărilor cărora le-a dat naştere Comuna şi diversitatea intereselor care şi-au găsit expresia în ea dovedesc că ea constituia o formă politică elastică prin excelenţă, în timp ce toate vechile forme de guvernare aveau în esenţă un caracter asupritor Adevăratul ei secret era acesta: ea era în esenţă un guvern al clasei muncitoare, rezultatul luptei clasei producătoare împotriva clasei acaparatoare, forma politică în sfîrşit descoperită, în cadrul căreia putea fi înfăptuită eliberarea economică a muncii Fără această din urmă condiţie, Comuna ar fi fost o imposibilitate şi o amăgire “ Utopiştii s-au îndeletnicit cu „descoperirea“ formelor politice în cadrul cărora trebuia să aibă loc transformarea socialistă a societăţii Anarhiştii au abandonat cu totul problema formelor politice Oportuniştii social-democraţiei contemporane au acceptat formele politice burgheze ale statului democrat parlamentar ca o limită dincolo de care nu se poate trece, şi-au făcut cucuie pe frunte închinîndu-se în faţa acestei „icoane“ şi au declarat anarhism orice tendinţă de a sfărîma aceste forme Marx a dedus din toată istoria socialismului şi a luptei politice că statul va trebui să dispară, că forma de trecere spre dispariţia lui (trecerea de la stat la nestat) va fi „proletariatul organizat ca clasă dominantă“ Marx n-a purces însă la descoperirea formelor politice ale acestui viitor El s-a mărginit să cerceteze atent istoria Franţei, s-o analizeze şi să tragă concluzia la care ducea anul 1851: lucrurile merg spre distrugerea maşinii de stat burgheze Şi, atunci cînd s-a dezlănţuit mişcarea revoluţionară de masă a proletariatului, cu tot eşecul acestei mişcări, cu toată durata ei scurtă şi cu toată slăbiciunea ei evidentă, Marx a început să studieze formele pe care această mişcare le-a scos la iveală Comuna - iată forma care a fost „în sfîrşit descoperită“ de către revoluţia proletară, forma în cadrul căreia poate avea loc dezrobirea economică a muncii Comuna a fost prima încercare a revoluţiei proletare de a sfărîma maşina de stat burgheză şi forma politică „în sfîrşit descoperită“ prin care poate şi trebuie să fie înlocuit ceea ce a fost sfărîmat Vom vedea în expunerea care urmează că revoluţiile ruse din 1905 şi 1917 continuă, în alte împrejurări şi în alte condiţii, opera Comunei, confirmînd geniala analiză istorică făcută de Marx  Este vorba de „A doua Adresă a Consiliului General al Asociaţiei Internaţionale a Muncitorilor cu privire la războiul franco-prusian Către membrii Asociaţiei Internaţionale a Muncitorilor din Europa şi din Statele Unite“, scrisă de Marx la Londra între 6 şi 9 septembrie 1870 (vezi K Marx şi F Engels Opere, vol 17, Bucureşti, Editura politică, 1963, p 284-292) - Nota red Editurii Politice Vezi scrisoarea lui K Marx către L Kugelmann din 12 aprilie 1871 (K Marx, F Engels, V I Lenin Despre internaţionalismul proletar, Bucureşti, Editura politică, 1959, p 118-119) - Nota red Editurii Politice Vezi K Marx şi F Engels Opere, vol 18, Bucureşti, Editura politică, 1964, p 98 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 353 - Nota red Editurii Politice Vezi K Marx, F Engels, V I Lenin Despre internaţionalismul proletar, Bucureşti, Editura politică, 1959, p 118 - Nota red Editurii Politice [*] Vezi V I Lenin Opere complete, vol 14, Bucureşti, Editura politică, 1963, p 384-392 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 353, 353-354, 354, 355, 356, 357 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 359 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 356, 357 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 357 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 358 - Nota red Editurii Politice Vezi K Marx ei F Engels Opere, vol 17, Bucureşti, Editura politică, 1963, p 359 - Nota red Editurii Politice Capitolul al IV-lea Continuare Lămuririle suplimentare ale lui Engels  1 „Problema locuinţelor“ 2 Polemica cu anarhiştii 3 Scrisoarea către Bebel 4 Critica proiectului de program de la Erfurt 5 Introducerea din 1891 la lucrarea lui Marx „Războiul civil“ 6 Engels despre înlăturarea democraţiei  Marx a expus esenţialul în problema însemnătăţii experienţei Comunei Engels a revenit în repetate rînduri asupra acestei teme, lămurind analiza şi concluziile lui Marx, tratînd uneori cu atîta claritate şi forţă alte laturi ale problemei, încît trebuie să ne oprim în mod special asupra acestor lămuriri 1 „Problema locuinţelor“ În lucrarea sa consacrată problemei locuinţelor (1872) , Engels ţine deja seama de experienţa Comunei, oprindu-se de cîteva ori asupra sarcinilor revoluţiei în ceea ce priveşte statul Este interesant faptul că, în legătură cu această temă concretă, sînt scoase la iveală în mod plastic, pe de o parte, trăsăturile de asemănare dintre statul proletar şi statul actual, trăsături care îndreptăţesc să se vorbească în ambele cazuri despre stat, şi, pe de altă parte, trăsăturile de deosebire sau trecerea la desfiinţarea statului „Cum trebuie rezolvată problema locuinţelor? În societatea modernă ea se rezolvă la fel ca oricare altă problemă socială: prin echilibrarea economică treptată a cererii şi ofertei, soluţie care generează ea însăşi în permanenţă problema şi care, deci, nu este o soluţie Modul în care revoluţia socială va rezolva această problemă va depinde nu numai de împrejurările respective, ci şi de probleme mult mai complexe, printre care una dintre cele mai importante este desfiinţarea opoziţiei dintre oraş şi sat Întrucît noi nu ne ocupăm de elaborarea unor sisteme utopice de organizare a viitoarei societăţi, ar fi mai mult decît inutil să ne oprim asupra acestui lucru Un fapt este cert: în marile oraşe există încă de pe acum destule case de locuit pentru ca, prin folosirea lor raţională, să se poată rezolva imediat adevărata «lipsă de locuinţe» Acest lucru va fi posibil, fireşte, numai dacă actualii proprietari vor fi expropriaţi, iar în casele respective vor fi mutaţi muncitorii fără locuinţă sau cei care stau în locuinţe absolut neîncăpătoare De îndată ce proletariatul va cuceri puterea politică, o asemenea măsură, dictată de interesele binelui obştesc, va fi tot atît de uşor de înfăptuit ca oricare altă expropriere sau încartiruire efectuată de către statul modern“ (p 22, ediţia germană din 1887) Aici nu se examinează schimbarea formei puterii de stat, ci numai conţinutul activităţii ei Exproprieri şi rechiziţionări de locuinţe au loc şi în baza dispoziţiilor statului actual Din punctul de vedere formal al problemei, statul proletar „va dispune“ şi el să fie rechiziţionate locuinţe şi expropriate case Este însă limpede că vechiul aparat executiv, birocraţia legată de burghezie, ar fi pur şi simplu incapabil să traducă în viaţă dispoziţiile statului proletar „ Trebuie să constatăm că «luarea efectivă în stăpînire» a tuturor uneltelor de muncă, a întregii industrii de către poporul muncitor este tocmai opusul «răscumpărării» proudhoniste În acest din urmă caz, fiecare muncitor în parte devine proprietarul locuinţei, al gospodăriei ţărăneşti, al uneltei de muncă; în primul caz, «poporul muncitor» rămîne proprietar colectiv al caselor, fabricilor şi uneltelor de muncă, şi este greu de presupus că, cel puţin în perioada de trecere, uzufructul lor va fi lăsat unor persoane sau societăţi fără o rambursare a cheltuielilor Întocmai cum desfiinţarea proprietăţii funciare nu înseamnă desfiinţarea rentei funciare, ci trecerea ei, fie chiar şi într-o formă modificată, în mîinile societăţii Aşadar, luarea efectivă în stăpînire a tuturor uneltelor de muncă de către poporul muncitor nu exclude nicidecum menţinerea sistemului de închiriere“ (p 63) Problema atinsă în cele expuse mai sus, şi anume problema temeiurilor economice ale dispariţiei treptate a statului, o vom cerceta în capitolul următor Engels se exprimă extrem de prudent, spunînd că „este greu de presupus că“ statul proletar, „cel puţin în perioada de trecere“, va repartiza locuinţe fără plată Faptul că locuinţele care aparţin întregului popor vor fi închiriate cu plată diferitelor familii presupune atît încasarea acestei plăţi, cît şi un anumit control şi o anumită reglementare a repartizării locuinţelor Toate acestea cer o anumită formă de stat, dar nicidecum un aparat militar şi birocratic special, cu o situaţie specială privilegiată pentru deţinătorii de funcţii publice Cît priveşte trecerea la situaţia cînd locuinţele voi putea fi date fără plată, aceasta este legată de „dispariţia“ deplină a statului Vorbind de trecerea blanquiştilor , după Comună şi sub înrîurirea experienţei acesteia, pe poziţia principială a marxismului, Engels formulează în treacăt această poziţie astfel: „ Necesitatea activităţii politice a proletariatului şi a dictaturii lui ca formă de trecere la desfiinţarea claselor şi, o dată cu acestea, a statului “ (p 55) Unii amatori de critică bucherească sau „distrugători ai marxismului“ din lagărul burghez vor găsi, poate, că e o contradicţie între această admitere a „desfiinţării statului“ şi combaterea acestei formule ca fiind anarhistă în pasajul citat din „Anti-Dühring“ N-ar fi de mirare dacă oportuniştii l-ar include şi pe Engels printre „anarhişti“, căci astăzi în rîndurile social-şoviniştilor devine tot mai răspîndit obiceiul de a aduce internaţionaliştilor acuzaţia de anarhism Marxismul ne-a învăţat întotdeauna că o dată cu desfiinţarea claselor va fi desfiinţat şi statul În cunoscutul pasaj din „Anti-Dühring“ cu privire la „dispariţia treptată a statului“ se aduc învinuiri anarhiştilor nu pur şi simplu pentru că susţin desfiinţarea statului, ci pentru că propovăduiesc că ar fi cu putinţă desfiinţarea statului „de azi pe mîine“ Dat fiind că doctrina „social-democrată“, dominantă astăzi, denaturează cu desăvîrşire atitudinea marxismului faţă de anarhism în problema desfiinţării statului, va fi deosebit de util să amintim o polemică pe care au purtat-o Marx şi Engels cu anarhiştii 2 Polemica cu anarhiştii Această polemică a avut loc în 1873 Marx şi Engels au publicat într-un almanah socialist italian articole îndreptate împotriva proudhoniştilor, „autonomiştilor“ sau „antiautoritariştilor“; aceste articole au apărut în traducere germană abia în 1913, în „Neue Zeit“ “ Dacă lupta politică a clasei muncitoare ia forme revoluţionare - a scris Marx bătîndu-şi joc de anarhişti şi de negarea de către aceştia a politicii -, dacă în locul dictaturii burgheziei muncitorii instaurează dictatura lor revoluţionară, ei săvîrşesc oribila crimă de a profana principiile deoarece, pentru a-şi satisface jalnicele şi vulgarele nevoi zilnice, pentru a înfrînge rezistenţa burgheziei, muncitorii dau statului o formă revoluţionară trecătoare în loc să depună armele şi să desfiinţeze statul “ („Neue Zeit“, 1913-1914, anul 32, vol I, p 40) Iată împotriva cărei „desfiinţări“ a statului - şi exclusiv împotriva ei - s-a ridicat Marx, combătîndu-i pe anarhişti! El n-a fost nicidecum împotriva faptului că statul va dispărea o dată cu dispariţia claselor sau că va fi desfiinţat o dată cu desfiinţarea lor, ci împotriva faptului ca muncitorii să renunţe la folosirea armelor, la violenţa organizată, adică la statul care trebuie să servească scopului: „înfrîngerea rezistenţei burgheziei“ Marx subliniază într-adins - pentru ca adevăratul sens al luptei sale împotriva anarhismului să nu fie denaturat - „forma revoluţionară şi trecătoare“ a statului necesar proletariatului Proletariatul are nevoie de stat numai în mod vremelnic Noi nu sîntem nicidecum în divergenţă cu anarhiştii în problema desfiinţării statului ca scop Noi afirmăm că pentru atingerea acetui scop o necesară folosirea vremelnică a instrumentelor, mijloacelor şi metodelor puterii de stat împotriva exploatatorilor, după cum pentru desfiinţarea claselor e necesară dictatura vremelnică a clasei asuprite Marx alege cel mai categoric şi mai limpede mod de a pune problema împotriva anarhiştilor: doborînd jugul capitaliştilor, muncitorii trebuie „să depună armele“ sau trebuie să le folosească împotriva capitaliştilor pentru a înfrînge împotrivirea acestora? Şi ce este folosire sistematică a armelor de către o clasă împotriva alte clase dacă nu o ,,formă trecătoare“ a statului? Să se întrebe fiecare social-democrat: aşa a pus el problema statului în polemica cu anarhiştii? aşa a pus această problemă imensa majoritate a partidelor socialiste oficiale din Internaţionala a II-a ? Aceleaşi idei, Engels le expune într-un mod şi mai amănunţit, şi mai popular El ridiculizează înainte de toate caracterul confuz al ideilor proudhoniştilor, care se intitulau „antiautoritarişti“, adică negau orice autoritate, orice subordonare, orice putere publică Luaţi o fabrică, luaţi căile ferate, luaţi un vas care se află în largul mării, spune Engels; nu e oare limpede că fără o anumită subordonare, deci fără o anumită autoritate sau putere, e imposibilă funcţionarea vreunuia din aceste stabilimente tehnice complexe, bazate pe folosirea maşinilor şi pe colaborarea sistematică a numeroase persoane? “ Ori de cîte ori - scrie Engels - expun asemenea argumente celor mai înverşunaţi antiautoritarişti, ei nu pot răspunde decît : «Da ! Este adevărat, dar aici nu este vorba de autoritatea cu care investim pe delegaţii noştri, ci de o însărcinare!» Aceşti domni îşi închipuie că au schimbat obiectul schimbînd denumirea lui “ După ce Engels arată astfel că autoritatea şi autonomia sînt noţiuni relative, că domeniul aplicării lor se schimbă o dată cu diferitele faze ale dezvoltării sociale, că ar fi absurd ca ele să fie luate ca ceva absolut, după ce adaugă că domeniul de folosire a maşinilor şi a marii producţii se lărgeşte mereu, el trece de la consideraţiile generale asupra autorităţii la problema statului „ Dacă autonomiştii - scrie el - s-ar mulţumi să spună că organizarea socială a viitorului va restrînge autoritatea numai în cadrul acelor limite în care condiţiile producţiei ar face-o inevitabilă, s-ar mai putea ajunge la o înţelegere cu ei; ei sînt însă orbi în faţa tuturor realităţilor care fac necesară autoritatea şi obiectează numai împotriva cuvîntului ca atare De ce nu se mulţumesc antiautoritariştii să vocifereze împotriva autorităţii politice, împotriva statului? Toţi socialiştii sînt de acord că statul politic, şi o dată cu el autoritatea politică, vor dispărea ca urmare a viitoarei revoluţii sociale; aceasta înseamnă că funcţiile publice îşi vor pierde caracterul politic şi se vor transforma în simple funcţii administrative, care apără interesele sociale Dar antiautoritariştii cer ca statul politic să fie desfiinţat dintr-o dată, încă înainte de a fi desfiinţate condiţiile sociale care l-au generat Ei cer ca primul act al revoluţiei sociale să fie desfiinţarea autorităţii Au văzut oare vreodată aceşti domni o revoluţie? O revoluţia este, fără îndoială, lucrul cel mai autoritar posibil Revoluţia este actul prin care o parte din populaţie impune voinţa ei celeilalte părţi cu ajutorul puştilor, baionetelor şi tunurilor, deci cu ajutorul celor mai autoritare mijloace; iar dacă partidul victorios nu vrea ca lupta lui să fi fost zadarnică, trebuie să-şi menţină dominaţia prin frica pe care armele sale o inspiră reacţionarilor S-ar fi menţinut Comuna din Paris măcar o singură zi dacă ea nu ar fi recurs împotriva burgheziei la această autoritate a poporului înarmat? N-ar trebui oare, dimpotrivă, să i se reproşeze Comunei că nu a recurs în suficientă măsură la această autoritate? Aşadar, una din două: ori antiautoritariştii nu ştiu ce spun, şi în acest caz seamănă doar confuzie, ori ştiu ce spun, şi în acest caz trădează mişcarea proletariatului Şi într-un caz şi în celălalt ei slujesc reacţiunea“ (p 39) “ În acest raţionament sînt atinse problemele care trebuie să fie cercetate în legătură cu tema corelaţiei dintre politic şi economic în procesul dispariţiei treptate a statului (acestei teme îi este consacrat capitolul următor) Aceste probleme sînt: problema transformării funcţiilor sociale din funcţii politice în simple funcţii administrative şi problema „statului politic“ Această din urmă expresie, care poate în mod special să dea loc la nedumeriri, se referă la procesul dispariţiei treptate a statului: în procesul dispariţiei sale treptate, statul poate fi numit, pe o anumită treaptă a acestei dispariţii treptate, stat nepolitic Cea mai remarcabilă parte a acestui raţionament al lui Engels este iarăşi modul in care este pusă problema împotriva anarhiştilor Social-democraţii, care doresc să se considere discipoli ai lui Engels, au polemizat de la 1873 încoace de milioane de ori cu anarhiştii, dar nu au polemizat de loc în felul în care pot şi trebuie să polemizeze marxiştii Concepţia anarhistă asupra desfiinţării statului e confuză şi nerevoluţionară - iată cum a pus Engels problema Ceea ce nu vor anarhiştii să vadă e tocmai revoluţia în procesul ei de apariţie şi de dezvoltare, în lumina sarcinilor ei specifice cu privire la violenţă, la autoritate, la putere, la stat Social-democraţii de astăzi au redus critica curentă a anarhismului la o pură banalitate mic-burgheză: „noi - zic ei - admitem statul, pe cînd anarhiştii nu!“ Se înţelege că o astfel de banalitate nu poate să nu inspire repulsie muncitorilor care gîndesc cît de cît şi care sînt revoluţionari Engels spune altceva: el subliniază că toţi socialiştii admit dispariţia statului ca o urmare a revoluţiei socialiste El pune apoi în mod concret problema revoluţiei, tocmai problema pe care, din oportunism, social-democraţii o ocolesc de obicei, lăsînd, ca să zicem aşa, „elaborarea“ ei exclusiv în seama anarhiştilor Şi, punînd această problemă, Engels ia taurul de coarne: oare n-ar fi trebuit Comuna să se servească mai mult de puterea revoluţionară a statului, adică a proletariatului înarmat, organizat ca clasă dominantă? De obicei, social-democraţia oficială dominantă caută să se descotorosească de problema sarcinilor concrete ale proletariatului în revoluţie fie, pur şi simplu, prin ironii filistine, fie, în cazul cel mai bun, prin fraza evazivă şi sofistică: „vom vedea noi atunci“ Şi anarhiştii au căpătat dreptul să spună că o asemenea social-democraţie trădează sarcina ce-i incumbă de a educa pe muncitori în spirit revoluţionar Engels foloseşte experienţa ultimei revoluţii proletare tocmai pentru a studia în modul cel mai concret ce şi cum trebuie să facă proletariatul atît în ceea ce priveşte băncile, cît şi în ceea ce priveşte statul 3 Scrisoarea către Bebel Unul din raţionamentele cele mai remarcabile, dacă nu chiar cel mai remarcabil, din operele lui Marx şi Engels cu privire la problema statului e cuprins în următorul pasaj din scrisoarea lui Engels către Bebel din 18-28 martie 1875 Această scrisoare, în paranteză fie zis, a fost, după cîte ştim, publicată pentru prima oară de Bebel în volumul al doilea al memoriilor sale („Din viaţa mea“), apărut în 1911, adică la 36 de ani după ce a fost scrisă şi expediată Engels, criticînd acelaşi proiect al Programului de la Gotha pe care-1 critică şi Marx în vestita scrisoare către Bracke şi referindu-se îndeosebi la problema statului, i-a scris lui Bebel următoarele: “ Statul popular liber s-a transformat în stat liber În concepţia gramaticală a acestor cuvinte, stat liber înseamnă un stat care este liber faţă de cetăţenii săi, prin urmare un stat cu o formă de guvernămînt despotică Ar trebui să fie lăsată la o parte toată flecăreala despre stat, mai ales de la Comună încoace, care nu a mai fost un stat în adevăralul înţeles al cuvîntului Destul ne-au scos ochii anarhiştii cu «statul popular», deşi încă în lucrarea lui Marx împotriva lui Proudhon şi apoi în «Manifestul Comunist» se spune de-a dreptul, că, o dată cu instaurarea orînduirii sociale socialiste, statul se dizolvă de la sine (sich auflöst) şi dispare, întrucît statul nu este decît o instituţie trecătoare, folosită în luptă, în revoluţie, pentru a-i reprima prin violenţă pe adversari, este o curată absurditate să se vorbească despre statul popular liber: atîta timp cît proletariatul mai are nevoie de stat, el are nevoie de acesta nu în interesul libertăţii, ci în vederea reprimării adversarilor săi, şi de îndată ce va putea fi vorba de libertate, statul ca atare va înceta să mai existe Noi am propune deci ca în loc de stat să se spună peste tot «comunitate» (Gemeinwesen), minunat cuvînt german vechi care corespunde cuvîntului francez «commune»“ (p 321-322 a originalului german) Trebuie să se aibă în vedere că această scrisoare se referă la programul de partid pe care 1-a criticat Marx într-o scrisoare scrisă doar cu cîteva săptămîni mai tîrziu (scrisoarea lui Marx din 5 mai 1875) şi că atît Engels cît şi Marx se aflau atunci la Londra De aceea, folosind în ultima frază cuvîntul „noi“, Engels propune, fără îndoială, în numele său şi al lui Marx, conducătorului partidului muncitoresc german, să scoată din program cuvîntul „stat“ şi să-l înlocuiască prin cuvîntul „comunitate“ Dacă liderilor „marxismului“ de astăzi, falsificat pentru uzul comod al oportuniştilor, li s-ar propune o astfel de îndreptare a programului, ei ar ţipa, desigur, că asta înseamnă „anarhism“! N-au decît să ţipe Burghezia îi va lăuda pentru aceasta Noi însă ne vom continua opera noastră Cu prilejul revizuirii programului partidului nostru, va trebui să ţinem neapărat seama de sfatul lui Engels şi al lui Marx pentru a fi mai aproape de adevăr, pentru a restabili marxismul, curăţindu-1 de denaturări, pentru a îndruma mai just lupta clasei muncitoare în vederea eliberării ei Printre bolşevici nu se vor găsi, desigur, oameni care să nu fie de acord cu sfatul lui Engels şi Marx Greutatea va consta, cred, numai în alegerea termenului În limba germană există două cuvinte pentru noţiunea de „comunitate“, dintre care Engels a ales pe acela care nu înseamnă o comunitate luată aparte, ci totalitatea lor, sistemul comunităţilor În limba rusă nu există un astfel de cuvînt, şi va trebui, poate, să fie ales cuvîntul francez „commune“, deşi şi acesta îşi are inconvenientele lui „Comuna nu a mai fost un stat în adevăratul înţeles al cuvîntului“ - iată o afirmaţie a lui Engels extrem de importantă din punct de vedere teoretic După cele expuse mai sus, această afirmaţie e cît se poate de limpede Comuna înceta de a mai fi stat în măsura în care ea avea de reprimat nu majoritatea populaţiei, ci minoritatea ei (exploatatorii); ea sfărîmase maşina de stat burgheză; în locul unei puteri represive speciale intrase în scenă însăşi populaţia Toate acestea au fost abateri de la ceea ce este statul în adevăratul înţeles al cuvîntului Şi dacă Comuna s-ar fi statornicit, urmele statului ar fi „dispărut treptat“ de la sine şi ea n-ar fi avut nevoie „să desfiinţeze“ instituţiile lui: acestea ar fi încetat să funcţioneze pe măsură ce ar fi devenit inutile „Anarhiştii ne scot ochii cu «statul popular»“; spunînd acest lucru, Engels are în vedere în primul rînd pe Bakunin şi atacurile lui împotriva social-democraţilor germani Engels admite justeţea acestor atacuri în măsura în care „statul popular“ este şi el o absurditate şi o abatere de la socialism, ca şi „statul popular liber“ Engels se străduieşte să aducă lupta social-democraţilor germani împotriva anarhiştilor pe un făgaş just din punct de vedere principial, s-o cureţe de prejudecăţile oportuniste cu privire la „stat“ Dar, vai! Scrisoarea lui Engels a fost ţinută sub obroc timp de 36 de ani Vom vedea mai jos că şi după publicarea acestei scrisori Kautski repetă cu încăpăţînare, în fond, aceleaşi greşeli împotriva cărora ne-a pus în gardă Engels Bebel i-a răspuns lui Engels prin scrisoarea sa din 21 septembrie 1875, în care scria, între altele, că este „întru totul de acord“ cu observaţiile lui Engels asupra proiectului de program şi că i-a reproşat lui Liebknecht faptul de a fi făcut concesii (p 334, ediţia germană a memoriilor lui Bebel, vol II) Dar dacă luăm broşura lui Bebel „Ţelurile noastre“, întîlnim în ea raţionamente cu totul greşite asupra statului „Statul trebuie să fie transformat dintr-un stat bazat pe dominaţia de clasă într-un stat popular“ („Unseie Ziele“, 1886, p 14) Aşa scrie în ediţia a 9-a (a noua!) a broşurii lui Bebel! Nu e de mirare că raţionamentele oportuniste cu privire la stat, atît de insistent repetate, au pătruns adînc în rîndurile social-democraţiei germane, mai ales în condiţiile în care lămuririle revoluţionare ale lui Engels erau ţinute sub obroc, iar toate condiţiile de viaţă „dezvăţau“ pentru multă vreme de revoluţie 4 Critica proiectului de program de la Erfurt Critica proiectului de program de la Erfurt , trimisă de Engels lui Kautsky la 29 iunie 1891 şi publicată abia după zece ani în „Neue Zeit“, nu poate fi ocolită atunci cînd se analizează învăţătura marxistă despre stat, deoarece ea e consacrată, în primul rînd, tocmai criticii concepţiilor oportuniste ale social-democraţiei în problemele structurii statului Remarcăm în treacăt că Engels dă şi în problemele economice o indicaţie extrem de preţioasă, care arată cu cîtă atenţie şi cu cîtă profunzime urmărea el tocmai schimbările pe care le suferea capitalismul contemporan, şi cum a ştiut el să anticipeze într-o anumită măsură problemele epocii noastre, ale epocii imperialiste Iată această indicaţie: cu privire la cuvintele „lipsă de plan“ (Planlosigkeit), întrebuinţate în proiectul de program pentru caracterizarea capitalismului, Engels scrie: „ Dacă trecem de la societăţile pe acţiuni la trusturi, care îşi subordonează şi monopolizează ramuri întregi ale industriei, apoi aici încetează nu numai producţia privată, ci şi lipsa de planificare“ („Neue Zeit“, anul 20, vol 1, 1901- 1902, p 8) Avem aici elementul esenţial în aprecierea teoretică a capitalismului contemporan, adică a imperialismului, şi anume transformarea capitalismului în capitalism monopolist Penultimul cuvînt trebuie subliniat, deoarece cea mai răspîndită greşeală este afirmaţia burghezo-reformistă potrivit căreia capitalismul monopolist sau monopolist de stat nu mai este capitalism, că poate fi denumit „socialism de stat“, ş a m d Desigur, trusturile n-au oferit, nu oferă nici acum şi nu pot oferi o planificare deplină Dar, deşi în ele există planificare, deşi magnaţii capitalului calculează dinainte volumul producţiei pe scară naţională sau chiar internaţională, deşi ei reglementează producţia după un plan, rămînem totuşi în cadrul capitalismului, ce-i drept într-un stadiu nou al lui, dar indiscutabil în cadrul capitalismului „Apropierea“ dintre un asemenea capitalism şi socialism trebuie să constituie pentru adevăraţii reprezentanţi ai proletariatului un argument în favoarea apropierii, uşurinţei, posibilităţii de înfăptuire, iminenţei revoluţiei socialiste, şi nicidecum un argument în favoarea unei atitudini îngăduitoare faţă de negarea acestei revoluţii şi faţă de prezentarea în culori trandafirii a capitalismului, lucru cu care se îndeletnicesc toţi reformiştii Dar să ne întoarcem la problema statului În citatul de mai sus Engels dă trei feluri de indicaţii extrem de preţioase: în primul rînd, în problema republicii; în al doilea rînd, cu privire la legătura dintre problema naţională şi structura statului; în al treilea rînd, cu privire la autoadministrarea locală În ceea ce priveşte republica, Engels a făcut din aceasta problemă punctul central al criticii formulate de el la adresa proiectului de Program de la Erfurt Şi dacă ne amintim de importanţa pe care a căpătat-o Programul de la Erfurt pentru întreaga soicial-democratia internaţională, de faptul că el a devenit un model pentru întreaga Internaţională a II-a, se poate afirma fără exagerare că Engels critică în acest caz oportunismul întregii Internaţionale a II-a „Revendicările politice formulate în proiect - scrie Engels - păcătuiesc printr-o mare lipsă Ele nu cuprind ceea ce de fapt trebuia spus“ (subliniat de Engels) Şi el arată mai departe că constituţia germană este de fapt o copie fidelă a constituţiei profund reacţionare din 1850, că Reichstagul este, precum s-a exprimat Wilhelm Liebknecht, doar o „frunză de viţă a absolutismului“, că a voi să înfăptuieşti „transformarea tuturor uneltelor de muncă în proprietate obştească“, în baza unei constituţii care a consfinţit existenţa micilor state şi a uniunii micilor state germane, constituie ,,o absurditate evidentă“ „Dar a te atinge de aceasta temă este periculos“ - adaugă Engels, care ştia foarte bine că în Germania revendicarea republicii nu putea figura în mod legal în program Dar Engels nu se împacă pur şi simplu cu acest considerent evident, cu care se mulţumeşte „toată lumea“ Engels continuă: „Totuşi, într-un fel sau altul, ea trebuie abordată Cît de necesar este acest lucru o dovedeşte tocmai acum oportunismul propagat de o mare parte a presei social-democrate De teama unei reeditări a legii împotriva socialiştilor sau amintindu-şi de declaraţiile pripite făcute în timpul cît a fost în vigoare această lege, se pretinde că, pe baza actualei ordini legale din Germania, partidul îşi poate în făptui pe cale paşnică toate revendicările sale “ Faptul că social-democraţii germani au adoptat această atitudine de teama reintroducerii legii excepţionale, acest fapt esenţial este pus de Engels pe primul plan şi denumit fără înconjur oportunism; el declară că, tocmai datorită faptului că în Germania lipsesc şi republica, şi libertatea, visurile referitoare la calea „paşnică“ sînt cu totul absurde Engels e destul de prudent pentru a nu-şi lega mîinile El admite că în ţările cu regim republican sau cu o foarte largă libertate „ne putem închipui“ (numai „închipui“!) o dezvoltare paşnică spre socialism ; „ Dar în Germania, unde guvernul este aproape atotputernic, iar Reichstagul şi celelalte corpuri reprezentative sînt lipsite de orice putere reală, a proclama în Germania aşa ceva şi încă fără a fi nevoie înseamnă să iei absolutismului frunza de viţă şi să-i acoperi goliciunea cu propriul tău corp “ Majoritatea covîrşitoare a conducătorilor oficiali ai Partidului social-democrat german, care a pus „în sertar“ aceste indicaţii, au dovedit în realitate că ei acoperă absolutismul „ O asemenea politică nu poate decît să ducă în cele din urmă partidul pe un drum greşit Probleme politice abstracte generale sînt împinse pe primul plan, ascunzîndu-se astfel problemele concrete, imediate, care, la primele evenimente mari, la prima criză politică, se pun de la sine la ordinea zilei Rezultatul este că în momentul hotărîtor partidul se va pomeni dezorientat, că în ceea ce priveşte problemele-cheie domnesc confuzia şi divergenţele pentru că aceste probleme n-au fost niciodată luate în discuţie Această neglijare a obiectivelor principale de dragul intereselor imediate ale zilei, această goană după succese efemere fără a ţine seama de consecinţe, această sacrificare a viitorului mişcării de dragul prezentului mişcării pornesc, poate, dintr-o “bună-credinţă“, dar ele sînt şi rămîn oportunism, iar oportunismul „de bună-credinţă“ este, poate, cel mai periculos Un lucru este sigur, şi anume: partidul nostru şi clasa muncitoare îşi pot instaura dominaţia numai sub forma republicii democrate Aceasta este chiar forma specifică a dictaturii proletariatului, aşa cum a arătat marea revoluţie franceză “ Engels repetă aici într-o formă deosebit de pregnantă ideea fundamentală care străbate ca un fir roşu toate operele lui Marx, şi anume că republica democratică este treapta cea mai apropiată de dictatura proletariatului Căci o asemenea republică, fără a înlătura cîtuşi de puţin dominaţia capitalului şi, prin urmare, asuprirea maselor şi lupta de clasă, duce inevitabil la o asemenea lărgire, dezvoltare, dezvăluire şi ascuţire a acestei lupte, încît îndată ce se iveşte posibilitatea satisfacerii intereselor fundamentale ale maselor asuprite, această posibilitate se realizează inevitabil şi exclusiv în cadrul dictaturii proletariatului, în cadrul conducerii acestor mase de către proletariat Pentru întreaga Internaţională a II-a acestea sînt tot „cuvintele uitate“ ale marxismului, şi uitarea lor a fost scoasă la iveală în mod deosebit de evident de istoria partidului menşevic în primele şase luni ale revoluţiei ruse din 1917 Cu privire la problema republicii federative în legătură cu compoziţia naţională a populaţiei, Engels a scris : „Care trebuie să fie viitoarea formă a Germaniei? După părerea mea, cea mai potrivită formă pentru proletariat este forma republicii unice şi indivizibile Pe teritoriul imens al Statelor Unite, republica federativă este şi astăzi o necesitate, deşi în răsărit ea a şi devenit o piedică Ea ar însemna un pas înainte în Anglia, unde pe cele două insule trăiesc patru naţiuni şi unde, în pofida faptului că există un singur parlament, sînt de pe acum în vigoare trei sisteme legislative paralele Pentru mica Elveţie ea a devenit de mult o piedică, tolerată numai pentru că Elveţia se mulţumeşte să fie un membru pur pasiv al sistemului statelor europene Forma federalistă elveţiană ar fi pentru Germania un enorm regres În două privinţe se deosebeşte statul unional de statul unic, şi anume că fiecare stat care face parte din uniune, fiecare canton are propria sa legislaţie civilă şi penală, propria sa organizare judecătorească, iar apoi că alături de Camera reprezentanţilor poporului există o Cameră a reprezentanţilor diferitelor state, în care fiecare canton, mic sau mare, votează în această calitate “ Engels nu numai că nu manifestă indiferenţă faţă de problema formelor statului, ci, dimpotrivă, caută cu o minuţiozitate excepţională să analizeze tocmai formele de trecere, pentru a stabili, în funcţie de particularităţile istorice concrete ale fiecărui caz în parte, de la ce anume la ce anume se trece prin forma de trecere respectivă Ca şi Marx, Engels susţine, din punctul de vedere al proletariatului şi al revoluţiei proletare, centralismul democratic, republica unitară şi indivizibilă Republica federativă este considerată de el fie ca o excepţie şi o piedică în calea dezvoltării, fie ca o trecere de la o monarhie la republica centralistă, ca „un pas înainte“ în anumite condiţii speciale Şi printre aceste condiţii speciale figurează problema naţională La Engels, ca şi la Marx, cu toată critica lor necruţătoare îndreptată împotriva reacţionarismului statelor mici şi împotriva mascării în anumite cazuri concrete a acestui reacţionarism prin problema naţională, nu există nicăieri nici urmă de tendinţă de a ocoli problema naţională, tendinţă prin care păcătuiesc adesea marxiştii olandezi şi polonezi, pornind de la lupta absolut legitimă împotriva naţionalismului îngust mic-burghez al statelor „lor“ mici Chiar şi în Anglia, unde şi condiţiile geografice, şi comunitatea de limbă, şi istoria multor sute de ani s-ar părea că „au pus capăt“ problemei naţionale din micile subîmpărţiri ale Angliei, chiar şi aici Engels ţine seama de faptul vădit că problema naţională nu este încă lichidată, şi de aceea consideră republica federativă drept „un pas înainte“ Se înţelege că aici nu există nici urmă de renunţare la critica neajunsurilor republicii federative şi la cea mai hotărîtă propagandă şi luptă pentru republica unitară centralist-democratică Dar Engels nu înţelege nicidecum centralismul democratic în sensul birocratic în care utilizează această noţiune ideologii burghezi şi mic-burghezi, şi printre aceştia din urmă şi anarhiştii Pentru Engels centralismul nu exclude cîtuşi de puţin o largă autoadministrare locală, care, în condiţiile susţinerii liber consimţite a unităţii statului de către „comune“ şi regiuni, înlătură incontestabil orice birocratism şi orice ,,comandă“ de sus “ Aşadar, o republică unică Dar nu în sensul republicii Franceze de astăzi care nu-i nimic altceva decît imperiul înfiinţat în 1798, dar fără împărat Între 1792 şi 1798, fiecare departament francez, fiecare comună erau organizate pe baza deplinei autoadministrări după model american şi asta o vrem şi noi Cum trebuie organizată autoadministrarea şi cum te poţi dispensa de birocraţie, ne-au demonstrat-o America şi prima republică franceză, şi ne-o demonstrează astăzi încă Australia, Canada şi celelalte colonii engleze O asemenea autoadministrare provincială şi comunală este însă mult mai largă decît, de pildă, federalismul elveţian, unde cantonul este independent nu numai faţă de confederaţie, dar şi faţă de district şi comună Administraţiile cantonale numesc autorităţile districtuale şi prefecţii, ceea ce nu se obişnuieşte în ţările de limbă engleză şi nu vom admite nici noi în viitor, după cum nu-i vom admite nici pe landraţii şi regierungsraţii din Prusia“ (comisarii, şefii de poliţie, guvernatorii, în general funcţionarii numiţi de sus) Engels propune în consecinţă ca punctul de program privitor la autoadministrare să fie formulat astfel: ,,Autoadministrare deplină în provincii“ (gubernii sau regiuni), „districte şi comune exercitată de către funcţionari aleşi prin vot universal Înlăturarea tuturor autorităţilor locale şi provinciale numite de stat“ În ziarul „Pravda“ (nr 68 din 28 mai 1917), interzis de guvernul lui Kerenski şi al celorlalţi miniştri „socialişti“, am mai avut prilejul să arăt cum în această chestiune - şi fireşte că nici pe departe numai în această chestiune - reprezentanţii noştri aşa-zişi socialişti ai aşa-zisei democraţii aşa-zis revoluţionare au săvîrşit abateri flagrante de la democratism[*1] Se înţelege că oamenii care s-au legat prin „coaliţie“ cu burghezia imperialistă au rămas surzi la aceste indicaţii Este foarte important de notat faptul că Engels combate, pe baza faptelor concrete şi a unui exemplu foarte precis, prejudecata deosebit de răspîndită, mai ales în rîndurile democraţiei mic-burgheze, cum că republica federativă înseamnă neapărat mai multă libertate decît cea centralistă E o părere greşită Faptele citate de Engels cu privire la republica centralistă franceză din 1792-1798 şi la republica federativă elveţiană dezmint această părere Mai multă libertate a dat în realitate republica democratică centralistă decît cea federativă Sau, cu alte cuvinte, cea mai mare libertate locală, regională etc cunoscută în istorie a fost dată de republica centralistă, şi nu de cea federativă Acestui fapt, ca şi în general întregii probleme a republicii federative şi centraliste, precum şi a autoadministrării locale, nu i s-a dat şi nu i se dă destulă atenţie în propaganda şi agitaţia noastră de partid 5 Introducerea din 1891 la lucrarea lui Marx „Războiul civil“ În introducerea la ediţia a 3-a a lucrării „Războiul civil din Franţa“ - introducere datată 18 martie 1891 şi publicată pentru prima oară în revista „Neue Zeit“ -, Engels, pe lîngă unele observaţii interesante, făcute în treacăt, cu privire la probleme legate de atitudinea faţă de stat, face un deosebit de sugestiv bilanţ al învăţămintelor Comunei Acest bilanţ, îmbogăţit de întreaga experienţă a perioadei de 20 de ani care despărţea pe autor de Comună şi îndreptat în special împotriva „credinţei superstiţioase în stat“ răspîndite în Germania, poate fi considerat pe bună dreptate utimul cuvînt al marxismului în problema pe care o examinăm În Franţa - observă Engels - după fiecare revoluţie muncitorii erau înarmaţi; „de aceea, pentru burghezii aflaţi la cîrma statului, prima poruncă era dezarmarea muncitorilor În consecinţă, fiecare revoluţie cîştigată de muncitori era urmată de o nouă luptă, care se termina cu înfrîngerea muncitorilor “ Bilanţul experienţei revoluţiilor burgheze este pe cît de scurt, pe atît de elocvent Esenţa chestiunii - printre altele şi în ceea ce priveşte problema statului (clasa asuprită posedă ea arme?) - este sesizată aici în mod magistral Tocmai această esenţă este ocolită cel mai frecvent atît de profesorii care se află sub influenţa ideologiei burgheze, cît şi de democraţii mic-burghezi În revoluţia rusă din 1917, „menşevicului“, „pseudomarxistului“ Ţereteli i-a revenit onoarea (onoare de Cavaignac) de a lăsa să-i scape acest secret al revoluţiilor burgheze În cuvîntarea sa „istorică“ din 11 iunie, Ţereteli, luîndu-1 gura pe dinainte, a dat în vileag hotărîrea adoptată de burghezie de a dezarma pe muncitorii din Petrograd, prezentînd, bineînţeles, această hotărîre atît ca fiind a sa proprie, cît şi în general ca pe o necesitate „de stat“! Cuvîntarea istorică din 11 iunie a lui Ţereteli va constitui, desigur, pentru orice istoriograf al revoluţiei din 1917 una dintre cele mai concrete ilustrări ale modului în care blocul socialiştilor-revoluţionari şi al menşevicilor, condus de domnul Ţereteli, a trecut de partea burgheziei, împotriva proletariatului revoluţionar O altă observaţie făcută în treacăt de Engels, tot în legătură cu problema statului, se referă la religie Se ştie că, pe măsură ce intra în putrefacţie, devenind tot mai oportunistă, social-democraţia germană aluneca tot mai des spre răstălmăcirea filistină a celebrei formule: „declararea religiei drept o chestiune privată“ Şi anume: această formulă era astfel interpretată ca şi cum problema religiei ar fi o chestiune privată şi în ceea ce priveşte partidul proletariatului revoluţionar!! Tocmai împotriva acestei complete trădări a programului revoluţionar al proletariatului s-a ridicat Engels, care, observînd în 1891 în partidul său numai foarte slabi germeni ai oportunismului, s-a exprimat de aceea cît se poate de prudent: „Întrucît Comuna era compusă aproape numai din muncitori sau din reprezentanţi recunoscuţi ai muncitorimii, hotărîrile ei aveau şi ele un caracter net proletar Comuna, fie că decreta reforme pe care numai din laşitate burghezia republicană nu le înfăptuise, dar care constituiau baza necesară pentru libertatea de acţiune a clasei muncitoare, ca, de pildă, traducerea în viaţă a principiului că pentru stat religia este o chestiune pur particulară, fie că adopta hotărîri în interesul direct al clasei muncitoare şi care în parte dădeau o lovitură puternică vechii ordini sociale“ Engels a subliniat intenţionat cuvintele „în ceea ce priveşte statul“, căutînd să lovească în plin oportunismul german, care declara religia o chestiune privată în ceea ce priveşte partidul, coborînd astfel partidul proletariatului revoluţionar la nivelul celui mai vulgar filistinism „liber cugetător“, care e gata să admită că se poate rămîne în afara religiei, dar care dezice de sarcina luptei partinice împotriva opiului religios care prosteşte poporul Cel care va scrie în viitor istoria social-democraţiei germane şi va căuta cauzele profunde ale falimentului ei ruşinos din 1914 va găsi destul material interesant în legătură cu această problemă, începînd cu declaraţiile evazive din articolele lui Kautsky, conducătorul ideologic al partidului, declaraţii care deschideau larg uşa oportunismului, şi terminînd cu atitudinea partidului faţă de „Los-von-Kirche-Bewegung“ (mişcarea pentru despărţirea de biserică) din 1913 Dar să vedem acum în ce fel făcea Engels, la douăzeci de ani după Comună, bilanţul învăţămintelor acesteia pentru proletariatul luptător Iată ce învăţăminte punea Engels pe primul plan: „ Tocmai forţa represivă a guvernului centralizat de pînă atunci - armata, poliţia politică, birocraţia -, creată de Napoleon în 1798, preluată de atunci de fiecare nou guvern ca instrument bine venit, şi folosită împotriva adversarilor lui, tocmai această forţă urma să fie desfiinţată peste tot, aşa cum fusese desfiinţată la Paris Comuna a trebuit să recunoască din capul locului că clasa muncitoare, odată ajunsă la putere, nu putea continua să administreze cu vechea maşină de stat; că, pentru a nu pierde propria ei dominaţie, abia cucerită, această clasă muncitoare trebuia, pe de o parte, să înlăture vechea maşină de represiune folosită pînă atunci împotriva ei însăşi, iar pe de altă parte, să se asigure împotriva propriilor ei deputaţi şi funcţionari, declarîndu-i, fără nici o excepţie, revocabili în orice moment “ Engels subliniază o dată mai mult că nu numai intr-o monarhie, ci şi în republica democratică statul rămîne stat, adică îşi păstrează trăsătura specifică esenţială: a transforma pe deţinătorii funcţiilor publice, „slujitorii societăţii“, organele societăţii, în stăpîni ai acesteia „ Împotriva acestei transformări - inevitabilă în toate statele care au existat pînă acum - a statului şi a organelor de stat din slujitori ai societăţii în stăpîni ai societăţii, Comuna a folosit două mijloace infailibile În primul rînd, ea a încredinţat toate funcţiile administrative, judecătoreşti, didactice unor persoane alese pe baza principiului eligibilităţii, care puteau fi revocate în orice moment de către cei care le-au ales În al doilea rînd, orice funcţie - fie superioară, fie inferioară - era retribuită cu salarii egale cu salariile celorlalţi muncitori Salariul cel mai ridicat pe care îl plătea în genere Comuna era de 6 000 de franci* În felul acesta erau pe de-a-ntregul stăvilite carierismul şi arivismul, chiar făcînd abstracţie de mandatele imperative ale delegaţilor în corpurile reprezentative, introduse, în plus, de către Comună “ Engels se apropie aici de interesanta limită unde democraţia consecventă, pe de o parte, se transformă în socialism şi, pe de altă parte, cere socialismul Căci pentru desfiinţarea statului este necesară transformarea funcţiilor publice în operaţii de control şi de evidenţă atît de simple, încît să fie accesibile şi la îndemîna imensei majorităţi a populaţiei, iar apoi a absolut întregii populaţii Iar înlăturarea completă a carierismului cere ca „onorabila“ slujbă de stat, fie ea chiar şi nerentabilă, să nu poată servi drept trambulină pentru a sări în funcţiile foarte rentabile din cadrul băncilor şi al societăţilor pe acţiuni, cum se întîmplă de regulă în toate ţările capitaliste, chiar şi în cele mai libere Dar Engels nu face greşeala pe care o săvîrşesc, de pildă, alţi marxişti în problema dreptului naţiunilor la autodeterminare: se pretinde că acest drept ar fi în regimul capitalist cu neputinţă, iar în socialism de prisos O atare afirmaţie, spirituală în aparenţă, dar greşită în realitate, ar putea fi repetată referitor la oricare din instituţiile democratice, inclusiv la retribuirea modestă a funcţionarilor, căci democratismul consecvent pînă la capăt este cu neputinţă în capitalism, iar în socialism va dispărea treptat orice democraţie Acesta este un sofism care seamănă cu vechea glumă: va deveni oare cineva chel dacă va avea cu un fir de păr mai puţin? Dezvoltarea democraţiei pînă la capăt, căutarea formelor unei atari dezvoltări, verificarea acestora în practică etc, toate acestea alcătuiesc una dintre sarcinile integrante ale luptei pentru revoluţia socială Luat izolat, nici un fel de democratism nu va aduce socialismul, dar în viaţă democratismul nu va fi niciodată „luat izolat“, ci va fi „luat împreună“, va exercita influenţă şi asupra economiei, va stimula transformarea acesteia, va suferi influenţa dezvoltării economice etc Aceasta e dialectica istoriei vii Engels continuă : „ Această sfărîmare (Sprengung) a puterii de stat de pînă acum şi înlocuirea ei printr-una nouă, cu adevărat democratică, este descrisă în mod amănunţit în capitolul al treilea din «Războiul civil» A fost totuşi nevoie să mai insistăm aici pe scurt asupra unor trăsături ale acestei înlocuiri, pentru că tocmai în Germania credinţa superstiţioasă în stat a trecut din filozofie în conştiinţa generală a burgheziei şi chiar a multor muncitori Potrivit reprezentării filozofice, statul este «realizarea ideii», sau, tradus în limba filozofilor, împărăţia domnului pe pămînt, domeniul în care se realizează sau trebuie să se realizeze adevărul etern şi dreptatea eternă Aceasta dă naştere la o venerare superstiţioasă a statului şi a tot ceea ce are vreo legătură cu statul, venerare care prinde cu atît mai uşor rădăcini cu cît oamenii s-au deprins din copilărie să-şi închipuie că treburile şi interesele comune ale întregii societăţi nu ar putea fi rezolvate altfel decît au fost rezolvate pînă în prezent, adică de către stat şi funcţionarii lui bine plătiţi Oamenii cred că, dacă s-au eliberat de credinţa în monarhia ereditară şi devin adepţi ai republicii democratice, au făcut un pas nespus de îndrăzneţ În realitate însă, statul nu este altceva decît o maşină pentru reprimarea unei clase de către altă clasă, şi anume în republica democratica nu mai puţin decît în monarhie, iar în cel mai bun caz el nu-i decît o racilă lăsată moştenire proletariatului care a învins în lupta pentru dominaţia de clasă, o racilă ale cărei laturi mai rele, proletariatul victorios, la fel ca şi Comuna, va trebui să le reteze imediat, pînă ce o generaţie crescută în condiţii sociale noi, libere, va fi în stare să se descotorosească de toată şandramaua pe care o reprezintă statul“ Engels a pus în gardă pe germani ca, în cazul înlocuirii monarhiei prin republică, să nu uite principiile socialismului în problema statului în general Avertismentele lui pot fi considerate acum ca o lecţie dată direct domnilor Ţereteli şi Cernovi, care au manifestat în practica lor „de coaliţie“ o credinţă superstiţioasă în stat şi o venerare superstiţioasă a acestuia! Încă două observaţii: 1) Dacă Engels afirmă că în republica democratică statul este „nu mai puţin“ ca în monarhie ,,o maşină pentru asuprirea unei clase de către altă clasă“, acest lucru, nu înseamnă cîtuşi de puţin că forma de asuprire ar fi indiferentă proletariatului, aşa cum „predică“ unii anarhişti O formă mai largă, mai liberă, mai făţişă a luptei de clasă şi a asupririi de clasă constituie pentru proletariat o înlesnire uriaşă în lupta pentru desfiinţarea claselor în general 2) De ce numai o nouă generaţie va fi în stare să se descotorosească de toată această vechitură pe care o reprezintă statul? Această problemă este legată de cea a înlăturării democraţiei, la care trecem acum 6 Engels despre înlăturarea democraţiei Engels a trebuit să se pronunţe în această problemă în legătură cu inexactitatea din punct de vedere ştiinţific a denumirii de „social-democrat“ În prefaţa scrisă la o culegere de articole ale sale din 1870-1880, cuprinzînd diferite teme cu un conţinut în cea mai mare parte „internaţional“ („Internationales aus dem «Volksstaat»“), prefaţă datată 3 ianuarie 1894 şi scrisă, prin urmare, cu un an şi jumătate înainte de moartea sa, Engels arată că în toate articolele sale este folosit cuvîntul „comunist“, şi nu „social-democrat“, pentru că social-democraţi îşi ziceau pe atunci proudhoniştii în Franţa şi lassalleenii în Germania “Pentru Marx şi pentru mine era de aceea imposibil să folosim, pentru a defini poziţia noastră specială, un termen susceptibil de atîtea înţelesuri Acum situaţia s-a schimbat şi denumirea poate fi acceptată, deşi rămîne inexactă cînd este vorba de un partid al cărui program economic nu este pur şi simplu socialist în general, ci chiar comunist, şi al cărui scop politic final este desfiinţarea statului, prin urmare şi a democraţiei Denumirile adevăratelor partide politice nu le corespund însă niciodată întru totul; partidul se dezvoltă, numele rămîne “ La apusul vieţii sale, dialecticianul Engels rămîne credincios dialecticii Noi, Marx şi cu mine, spune el, am avut pentru partid o denumire minunată, exactă din punct de vedere ştiinţific, dar n-a existat un partid adevărat, adică un partid proletar de masă Acum (la sfîrşitul secolului al XIX-lea) există un partid adevărat, dar denumirea lui este inexactă din punct de vedere ştiinţific Nu-i nimic, „o să meargă“, numai să se dezvolte partidul, numai să nu-i rămînă ascunsă lui însuşi inexactitatea ştiinţifică a denumirii sale şi să nu-1 împiedice să se dezvolte în direcţia justă! Se prea poate ca vreun om cu haz să vrea să ne consoleze şi pe noi, bolşevicii, aşa cum face Engels: avem un partid adevărat, care se dezvoltă foarte bine: „o să meargă“ chiar şi un cuvînt atît de pocit şi lipsit de sens cum e cuvîntul „bolşevic“, care nu exprimă absolut nimic altceva în afară de faptul pur întîmplător că la Congresul de la Bruxelles-Londra din 1903 noi am avut majoritatea Poate acum, cînd prigoana dezlănţuită în iulie şi august împotriva partidului nostru de către republicani şi de către democraţia „revoluţionară“ mic-burgheză a făcut ca cuvîntul „bolşevic“ să se bucure de stima întregului popor şi cînd prigoana a mai marcat, pe lîngă aceasta, un atît de uriaş pas istoric înainte săvîrşit de partidul nostru în dezvoltarea lui reală, poate că şi eu aş şovăi în legătură cu propunerea mea din aprilie de a schimba denumirea partidului nostru[*2] Poate că aş propune tovarăşilor mei un „compromis“: să ne numim partid comunist şi să lăsăm în paranteză cuvîntul bolşevici Dar problema denumirii partidului este incomparabil mai puţin importantă decît problema atitudinii proletariatului revoluţionar faţă de stat În raţionamentele obişnuite asupra statului se comite mereu o greşeală împotriva căreia Engels ne pune în gardă aici şi pe care noi am menţionat-o, în treacăt, în expunerea de mai sus Anume: se uită mereu faptul că desfiinţarea statului înseamnă, în acelaşi timp, şi desfiinţarea democraţiei, că dispariţia treptată a statului înseamnă dispariţia treptată a democraţiei La prima vedere, o asemenea afirmaţie pare foarte ciudată şi de neînţeles; s-ar putea chiar ca la unii să se nască temerea: nu cumva aşteptăm ivirea unei ordini sociale în care nu va fi respectat principiul supunerii minorităţii faţă de majoritate, dat fiind că democraţia constituie tocmai recunoaşterea acestui principiu? Nu Democraţia nu este identică cu supunerea minorităţii faţă de majoritate Democraţia este un stat care recunoaşte supunerea minorităţii faţă de majoritate, adică o organizaţie pentru constrîngerea sistematică a unei clase de către altă clasă, a unei părţi din populaţie de către cealaltă Noi ne punem ca scop final desfiinţarea statului, adică a oricărei constrîngeri organizate şi sistematice şi, în general, a oricărei constrîngeri a oamenilor Noi nu aşteptăm ivirea unei ordini sociale în care nu va fi respectat principiul supunerii minorităţii faţă de majoritate Dar, tinzînd spre socialism, noi sîntem convinşi că acesta se va transforma în comunism, iar legat de aceasta va dispărea în general orice necesitate de a recurge la constrîngerea oamenilor, orice necesitate de subordonare a unui om faţă de altul, a unei părţi a populaţiei faţă de alta, deoarece oamenii se vor deprinde să respecte condiţiile elementare ale vieţii sociale fără constrîngere şi fără subordonare Tocmai pentru a sublinia acest element al deprinderii, Engels vorbeşte de o nouă generaţie, care, „crescută în condiţii sociale noi, libere, va fi în stare să se descotorosească de toată şandramaua pe care o reprezintă statul“ , să se descotorosească de orice stat, inclusiv de statul democrat-republican Pentru a lămuri acest lucru este necesar să analizăm problema bazelor economice ale dispariţiei treptate a statului  Vezi K Marx şi F Engels Opere, vol 18, Bucureşti, Editura politică, 1964, p 211-291 - Nota red Editurii Politice Vezi K Marx şi F Engels Opere, vol 18, Bucureşti, Editura politică, 1964, p 228-129 - Nota red Editurii Politice Vezi K Marx şi F Engels Opere, vol 18, Bucureşti, Editura politică, 1964, p 286 - Nota red Editurii Politice Blanquiştii - partizanii unui curent din mişcarea socialistă franceză, în fruntea căruia se afla Louis-Auguste Blanqui (1805-1881), eminent revoluţionar, reprezentant de seamă al comunismului utopic francez - Nota red Editurii Politice Vezi K Marx şi F Engels Opere, vol 18, Bucureşti, Editura politică, 1964, p 270 - Nota red Editurii Politice Este vorba de articolul lui K Marx „Indiferentismul politic“ şi de articolul lui F Engels „Despre autoritate“ (vezi K Marx şi F Engels Opere, vol 18, Bucureşti, Editura politică, 1964, p 303-308 şi 309-312) - Nota red Editurii Politice Vezi F Engels „Despre autoritate“ (Vezi K Marx şi F Engels Opere, vol 18, Bucureşti, Editura politică, 1964, p 311 - Nota red Editurii Politice Vezi K Marx şi F Engels Opere, vol 18, Bucureşti, Editura politică, 1964, p 3-10 - Nota red Editurii Politice Vezi K Marx „Critica Programului de la Gotha“ (K Marx şi F Engels Opere, vol 19, Bucureşti, Editura politică, 1964, p 12-34) - Nota red Editurii Politice Este vorba de lucrarea lui K Marx „Mizeria filozofiei“ (vezi K Marx şi F Engels Opere, vol 4, Bucureşti, Editura politică, 1963, ed a II-a, p 65-179) - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 7 - Nota red Editurii Politice Programul de la Erfurt - programul Partidului social-democrat din Germania, adoptat în octombrie 1891, la Congresul de la Erfurt Programul de la Erfurt a reprezentat un pas înainte în comparaţie cu Programul de la Gothe (1875) La baza lui a fost pusă teoria marxistă a pieirii inevitabile a modului de producţie capitalist şi a înlocuirii lui cu modul de producţie socialist; programul sublinia necesitatea pentru clasa muncitoare de a duce lupta politică, arăta rolul partidului ca conducător al acestei lupte etc Dar şi Programul de la Erfurt conţinea o serie ele concesii serioase făcute oportunismului F Engels a făcut o critică amplă a proiectului de Program de la Erfurt în lucrarea sa „Observaţii critice pe marginea proiectului de program social-democrat din 1891“ (vezi K Marx şi F Engels Opere, vol 22, Bucureşti, Editura politică, 1965, p 220-234) - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 226 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 227-228 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 228 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 228 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 228-229 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 230 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 230-231 - Nota red Editurii Politice „Pravda“ - cotidian bolşevic legal; primul număr a apărut la Petersburg în ziua de 22 aprilie (5 mai) 1912 Din punct de vedere ideologic, „Pravda“ era condusă de Lenin; el scria aproape zilnic articole pentru ziar, dădea directive redacţiei El cerea ca ziarul să fie scris într-un spirit combativ, revoluţionar O mare parte din munca organizatorică a partidului era concentrată la redacţia ziarului „Pravda“ - Nota red Editurii Politice [*1] Vezi V I Lenin Opere complete, vol 32, Bucureşti, Editura politică, 1964, ed a doua, p 232-235 - Nota trad Editurii Politice Vezi K Marx şi F Engels Opere, vol 22, Bucureşti, Editura politică, 1965 Vezi K Marx şi F Engels Opere, vol 22, Bucureşti, Editura politică, 1965, p 183-184 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 187 - Nota red Editurii Politice Los-von-Kirche-Bewegung (mişcarea pentru despărţirea de biserică), cunoscută şi sub denumirea de Kirchen-austrittsbewegung (mişcarea pentru ieşirea din biserică), a căpătat în Germania, înaintea primului război mondial, un caracter de masă În ianuarie 1914 revista „Die Neue Zeit“ a publicat articolul revizionistului Paul Göre „Kirehenaustrittsbewegung und Sozialdemokratie“, care a marcat începerea unor discuţii în problema atitudinii pe care Partidul social-democrat german trebuia să o adopte faţă de această mişcare În cursul discuţiilor, militanţii de seamă ai social-democraţiei germane nu l-au combătut pe Göre, care afirmase că partidul trebuie să păstreze o atitudine de neutralitate faţă de mişcarea pentru ieşirea din biserică şi să interzică membrilor săi să desfăşoare, în numele partidului, propagandă antireligioasă şi antibisericească - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 191 - Nota red Editurii Politice * Nominal această sumă reprezintă aproape 2 400 de ruble, iar la cursul actual circa 6 000 de ruble Într-un mod cu totul de neiertat procedează acei bolşevici care propun, de exemplu, pentru consilierii dumelor orăşeneşti un salariu de 9 000 de ruble, în loc de a propune introducerea pe tot cuprinsul statului a unui salariu de maximum 6 000 de ruble - sumă suficientă Cifrele citate de V I Lenin, referitoare la salariile admisibile, sînt exprimate în bani hîrtie la cursul din a doua jumătate a anului 1917 În anii primului război mondial, rubla de hîrtie se devalorizase considerabil - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 192 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 192-193 - Nota red Editurii Politice Vezi K Marx şi F Engels Opere, vol 22, Bucureşti, Editura politică, 1965, p 412-413 - Nota red Editurii Politice [*2] Vezi V I Lenin Opere complete, vol 31, Bucureşti, Editura politică, 1964, ed a doua, p 103, 112, 118 - Nota trad Editurii Politice Vezi K Marx şi F Engels Opere, vol 22, Bucureşti, Editura politică, 1965, p 192-193 - Nota red Editurii Politice Capitolul al V-lea Bazele economice ale dispariţiei treptate a statului  1 Cum pune Marx problema 2 Trecerea de la capitalism la comunism 3 Prima fază a societăţii comuniste 4 Faza superioară a societăţii comuniste  Marx elucidează complet această problemă în „Critica Programului de la Gotha“ (scrisoarea către Bracke din 5 mai 1875, publicată abia în 1891 în „Neue Zeit“, IX, 1 şi apărută în ruseşte în broşură) Partea polemică a acestei remarcabile lucrări, constînd în critica lassalleanismului, a pus, ca să zicem aşa, în umbră partea ei pozitivă, şi anume analiza legăturii dintre dezvoltarea comunismului şi dispariţia treptată a statului 1 Cum pune Marx problema Comparînd superficial scrisoarea lui Marx din 5 mai 1875 către Bracke cu scrisoarea examinată mai sus a lui Engels către Bebel din 28 martie 1875 , s-ar părea că Marx e mult mai „etatist“ decît Engels şi că deosebirea dintre concepţiile celor doi autori cu privire la stat este foarte însemnată Engels îi propune lui Bebel să lase cu desavîrşire la o parte vorbăria despre stat, să elimine complet cuvîntul stat din program, înlocuindu-l prin cuvîntul ,,comunitate“; Engels declară chiar că Comuna nu a mai fost un stat în adevăratul înţeles al cuvîntului Marx însă vorbeşte chiar de „viitorul stat al societăţii comuniste“, ca şi cum ai recunoaşte necesitatea statului chiar şi în comunism Dar o asemenea părere ar fi fundamental greşită O cercetare mai atentă arată că vederile lui Marx şi Engels cu privire la stat şi cu privire la dispariţia lui treptată coincid întru totul şi că expresia lui Marx citată mai sus se referă tocmai la acest stat în curs de dispariţie E limpede că nici vorbă nu poate fi de fixarea momentului viitoarei „dispariţii“, mai ales că ea reprezintă în mod evident un proces îndelungat Deosebirea aparentă dintre Marx şi Engels se explică prin deosebirea dintre temele pe care le-au tratat, dintre sarcinile pe care şi le-au pus Engels şi-a propus să arate lui Bebel într-un mod concret, izbitor şi sugestiv toată absurditatea prejudecăţilor curente (împărtăşite în mare măsură şi de Lassalle) cu privire la stat Marx atinge această problemă numai în treacăt, interesîndu-se de o altă temă: dezvoltarea societăţii comuniste Întreaga teorie a lui Marx constituie aplicarea la capitalismul contemporan a teoriei dezvoltării în forma ei cea mai consecventă, mai completă, mai adînc gîndită şi mai bogată în conţinut Fireşte că Marx şi-a pus problema aplicării acestei teorii şi la prăbuşirea iminentă a capitalismului, şi la viitoarea dezvoltare a viitorului comunism Pe baza căror date însă poate fi pusă problema viitoarei dezvoltări a viitorului comunism? Pe baza faptului că acesta îşi are obîrşia în capitalism, că se dezvoltă istoriceşte din capitalism, că este rezultatul acţiunii unei forţe sociale căreia i-a dat naştere capitalismul Nu există la Marx nici urmă de încercare de a născoci utopii, de a ghici zadarnic ceea ce nu se poate şti Marx pune problema comunismului aşa cum ar pune un cercetător al naturii problema dezvoltării, de pildă, a unei noi varietăţi biologice, despre care ştim că a apărut în cutare şi cutare mod şi că se modifică în cutare şi cutare direcţie determinată Marx înlătură, în primul rînd, confuzia introdusă de Programul de la Gotha în problema corelaţiei dintre stat şi societate „ Societatea actuală - scrie el - este societatea capitalistă care există în toate ţările civilizate, societate mai mult unu mai puţin eliberată de rămăşiţele medievale, mai mult sau mai puţin modificată datorită particularităţilor dezvoltării istorice a fiecărei ţări, mai mult sau mai puţin dezvoltată «Statul actual», dimpotrivă, se schimbă de îndată ce treci frontiera În imperiul germano-prusac este cu totul altul decît în Elveţia, în Anglia cu totul altul decît în Statele Unite «Statul actual» este, deci o ficţiune Totuşi în pofida diversităţii lor ca formă, diferitele state ale diferitelor ţări civilizate au toate comun faptul că la baza lor se află societatea burgheză modernă, mai mult sau mai puţin dezvoltată sub raport capitalist De aceea au anumite caracteristici esenţiale comune În acest sens se poate vorbi de «statul actual» în opoziţie cu cel viitor, în care actuala lui rădăcină, societatea burgheză, va fi dispărut Se naşte atunci întrebarea: ce fel de modificări va suferi statul în societatea comunistă? Cu alte cuvinte, ce funcţii sociale, analoge cu actualele funcţii ale statului, vor mai rămîne? La această întrebare se poate răspunde numai în mod ştiinţific, şi, în oricîte mii de feluri am îmbina cuvîntul «popor» cu cuvîntul «stat», aceasta nu ne va apropia cîtuşi de puţin de rezolvarea problemei “ Bătîndu-şi joc în felul acesta de toate discuţiile referitoare la „statul popular“, Marx indică modul de a pune problema, parcă avertizîndu-ne că, pentru a da un răspuns ştiinţific la această problemă, trebuie să operezi numai cu date ştiinţifice bine stabilite Primul fapt stabilit în mod absolut precis de întreaga teorie a dezvoltării şi, în general, de întreaga ştiinţă - şi care a fost uitat de utopişti şi este uitat de oportuniştii de azi, care se tem de revoluţia socialistă - este acela că din punct de vedere istoric trebuie neapărat să existe un stadiu deosebit sau o etapă deosebită de trecere de la capitalism la comunism 2 Trecerea de la capitalism la comunism „ Între societatea capitalistă şi cea comunistă - continua Marx - se află perioada transformării revoluţionare a celei dintîi în cea de-a doua Acestei perioade îi corespunde şi o perioadă de tranziţie politică, al cărei stat nu poate fi altul decît dictatura revoluţionară a proletariatului “ Această concluzie se bazează la Marx pe analiza rolului pe care-1 joacă proletariatul în societatea capitalistă contemporană, pe datele privitoare la dezvoltarea acestei societăţi şi la caracterul de neîmpăcat al intereselor antagoniste ale proletariatului şi ale burgheziei Înainte problema era pusă astfel: pentru a se elibera, proletariatul trebuie să răstoarne burghezia, să cucerească puterea politică, să instaureze dictatura sa revoluţionară Acum problema este pusă întrucîtva altfel: trecerea de la societatea capitalistă, care se dezvoltă spre comunism, la societatea comunistă e cu neputinţă fără ,,o perioadă de tranziţie politică“, iar statul acestei perioade nu poate fi decît dictatura revoluţionară a proletariatului Şi care e atitudinea acestei dictaturi faţă de democraţie? Am văzut că „Manifestul Comunist“ pune pur şi simplu alături două noţiuni: „ridicarea proletariatului la rangul de clasă dominantă“ şi „cucerirea democraţiei“ Pe baza celor expuse mai sus se poate stabili mai exact cum se modifică democraţia în cursul trecerii de la capitalism la comunism În societatea capitalistă, în condiţiile de dezvoltare cele mai favorabile ale ei, avem un democratism mai mult sau mai puţin deplin în republica democratică Dar acest democratism este întotdeauna îngrădit de cadrul strîmt al exploatării capitaliste, şi de aceea el rămîne întotdeauna, în fond, un democratism pentru o minoritate, numai pentru clasele avute, numai pentru cei bogaţi Libertatea societăţii capitaliste este întotdeauna aproximativ aceeaşi cu cea din republicile greceşti antice: libertate pentru proprietarii de sclavi Datorită condiţiilor exploatării capitaliste, sclavii salariaţi din vremurile noastre sînt atît de apăsaţi de sărăcie şi de nevoi, încît „nu le arde de democraţie“, „nu le arde de politică“, încît atunci cînd evenimentele se desfăşoară în mod paşnic, obişnuit, majoritatea populaţiei este înlăturată de la participarea la viaţa social-politică Justeţea acestei afirmaţii este confirmată, poate, în chipul cel mai vădit în Germania, tocmai pentru că în acest stat legalitatea constituţională s-a menţinut uimitor de mult şi de stabil, timp de aproape o jumătate de secol (1871-1914), în care social-democraţia a ştiut „să se folosească de legalitate“ mult mai mult decît în alte ţări şi să realizeze într-o proporţie mai mare decît oriunde organizarea muncitorilor într-un partid politic Cît de mare este însă această proporţie - cea mai mare dintre cele observate în societatea capitalistă - a sclavilor salariaţi activi şi conştienţi din punct de vedere politic? Un milion de membri ai partidului social-democrat din 15 000 000 de muncitori salariaţi! Trei milioane de muncitori organizaţi în sindicate din 15 000 000! Democraţie pentru o minoritate infimă, democraţie pentru cei bogaţi, - iată democratismul societăţii capitaliste Examinînd mai îndeaproape mecanismul democraţiei capitaliste, se poate vedea peste tot, atît în amănuntele „mărunte“, aşa-zis mărunte, ale dreptului de vot (durata domiciliului stabil, excluderea femeilor etc), cît şi în tehnica instituţiilor reprezentative, atît în piedicile reale puse dreptului de întrunire (edificiile publice nu-s pentru „săraci“!), cît şi în organizarea pur capitalistă a presei cotidiene etc etc, peste tot se pot vedea numai îngrădiri şi iar îngrădiri ale democratismului Aceste îngrădiri, exceptări, excluderi, piedici pentru cei săraci par mărunte, mai ales în ochii aceluia care n-a ştiut el însuşi niciodată ce este sărăcia şi n-a fost aproape de viaţa claselor asuprite în masa lor (şi în această situaţie sînt nouă din zece, dacă nu nouăzeci şi nouă la sută din publiciştii şi politicienii burghezi); luate însă în totalitatea lor, aceste îngrădiri exclud, înlătură sărăcimea din sfera vieţii politice, de la o participare activă la democraţie Marx a sesizat admirabil această esenţă a democraţiei capitaliste, spunînd atunci cînd a analizat experienţa Comunei: cei asupriţi sînt lăsaţi să hotărască o dată la cîţiva ani care anume din reprezentanţii clasei asupritoare îi va reprezenta şi îi va călca în picioare în parlament! Dar dezvoltarea acestei democraţii capitaliste, inevitabil limitate, care înlătură pe ascuns sărăcimea şi care din această cauză este pe de-a-ntregul mincinoasă şi ipocrită, nu are loc în mod simplu, drept şi neted, „spre o democraţie din ce în ce mai largă“, cum îşi închipuie profesorii liberali şi oportuniştii mic-burghezi Nu Mersul înainte, adică spre comunism, trece prin dictatura proletariatului, şi altfel nici nu se poate, căci nimeni altcineva, şi nici pe altă cale, nu poate sfărîma împotrivirea exploatatorilor capitalişti Iar dictatura proletariatului, adică organizarea avangarzii celor asupriţi în clasă dominantă pentru reprimarea asupritorilor, nu poate da naştere numai unei simple lărgiri a democraţiei Alături de o uriaşă largire a democratismului, care devine pentru prima oară un democratism pentru cei săraci, un democratism pentru popor, şi nu un democratism pentrui cei bogaţi, dictatura proletariatului aduce, totodată, o serie de îngrădiri ale libertăţii pentru asupritori, exploatatori, capitalişti Pe aceştia trebuie să-i reprimăm pentru a elibera omenirea de robia salariată, împotrivirea lor trebuie s-o sfărîmăm prin forţă, şi este limpede că, acolo unde există reprimare, unde există violenţă, nu există libertate, nu există democraţie Engels a exprimat minunat acest lucru în scrisoarea sa către Bebel, spunînd, după cum îşi aminteşte cititorul: „atîta timp cît proletariatul mai are nevoie de stat, el are nevoie de acesta nu în interesul libertăţii, ci în vederea reprimării adversarilor săi, şi de îndată ce va putea fi vorba de libertate, statul ca atare va înceta să mai existe“ Democraţie pentru imensa majoritate a poporului şi reprimarea prin forţă, adică excluderea de la democraţie, a exploatatorilor şi a asupritorilor poporului, - iată în ce constă schimbarea pe care o suferă democraţia în perioada de trecere de la capitalism la comunism Numai în societatea comunistă, cînd împotrivirea capitaliştilor va fi fost cu desăvîrşire sfărîmată, cînd capitaliştii vor fi dispărut, cînd nu vor mai exista clase (adică atunci cînd nu vor mai exista deosebiri între membrii societăţii în ce priveşte poziţia lor faţă de mijloacele sociale de producţie), - numai atunci “va dispărea statul şi va putea fi vorba de libertate“ Numai atunci va fi posibilă şi va fi înfăptuită democraţia cu adevărat deplină, cu adevărat fără nici un fel de îngrădiri Şi numai atunci democraţia va începe să dispară, datorită simplei împrejurări că, eliberaţi de robia capitalistă, de ororile, sălbăticiile, absurdităţile, mîrşăviile fără număr, care constituie atribute ale exploatării capitaliste, oamenii se vor deprinde treptat să respecte regulile elementare de convieţuire, cunoscute de secole, repetate de mii de ani în toate preceptele, să le respecte fără să fie constrînşi la aceasta prin violenţă, fără subordonare, fără aparatul special de constrîngere care se numeşte stat Expresia „statul dispare treptat“ este foarte reuşit aleasă, deoarece ea indică atît caracterul treptat cît şi caracterul spontan al procesului Numai deprinderea poate exercita, şi va exercita fără îndoială, o asemenea influenţă, dat fiind că în jurul nostru observăm de milioane de ori cît de uşor se deprind oamenii să respecte regulile de convieţuire ce le sînt necesare dacă nu există exploatare, dacă nu există nimic care să le stîrnească indignarea, să provoace protest şi revoltă, să facă necesară reprimarea Aşadar, în societatea capitalistă avem de-a face cu o democraţie ciuntită, sărăcăcioasă, falsă, cu o democraţie numai pentru cei bogaţi, pentru o minoritate Dictatura proletariatului, perioadă de trecere la comunism, va da naştere pentru prima oară democraţiei pentru popor, pentru majoritate, paralel cu reprimarea necesară a minorităţii, a exploatatorilor Numai comunismul e în stare să aducă o democraţie cu adevărat deplină, şi cu cît mai deplină va fi aceasta, cu atît mai repede va deveni ea de prisos, va dispărea de la sine Cu alte cuvinte, în capitalism avem de-a face cu statul în adevăratul înţeles al cuvîntului, cu o maşină specială pentru reprimarea unei clase de către alta, şi încă a majorităţii de către minoritate Se înţelege că, în vederea asigurării succesului unei astfel de acţiuni cum e reprimarea sistematică a majorităţii exploatate de către minoritatea exploatatorilor, e nevoie de o cruzime extremă, de represiuni sălbatice, e nevoie de mări de sînge, mări prin care omenirea îşi urmează calea în starea de sclavie, de iobăgie, de robie salariată Mai departe, în perioada de trecere de la capitalism la comunism, reprimarea mai este încă necesară, însă de astă dată este necesară reprimarea minorităţii exploatatorilor de către majoritatea exploatată Un aparat special, o maşină specială de reprimare, „statul“, mai este încă necesar, dar acesta este acum un stat de tranziţie, el nu mai este un stat în adevăratul înţeles al cuvîntului, căci reprimarea minorităţii exploatatorilor de către majoritatea robilor salariaţi de ieri este un lucru relativ atît de uşor, de simplu şi de firesc, încît va costa mult mai puţin sînge decît reprimarea răscoalelor sclavilor, iobagilor şi muncitorilor salariaţi, va costa mult mai ieftin omenirea Şi ea este compatibilă cu extinderea democraţiei asupra unei majorităţi atît de covîrşitoare a populaţiei, încît necesitatea unei maşini speciale de reprimare începe să dispară Exploatatorii, fireste, nu sînt în stare să reprime poporul fără o maşină foarte complicată menită să îndeplinească această sarcină, dar poporul poate reprima pe exploatatori chiar şi cu o „maşină“ foarte simplă, aproape fără nici o „maşină“, fără vreun aparat special, prin simpla organizare a maselor înarmate (în felul Sovietelor de deputaţi ai muncitorilor şi soldaţilor - vom observa noi cu anticipaţie) În sfîrşit, numai comunismul creează condiţiile în rare statul devine cu totul inutil, deoarece nu există nimeni care să fie reprimat, „nimeni“ în înţelesul de clasă, în înţelesul de luptă sistematică împotriva unei anumite părţi a populaţiei Noi nu sîntem utopişti şi nu negăm de loc posibilitatea şi inevitabilitatea unor excese individuale, nici necesitatea reprimării unor asemenea excese Dar în primul rînd, pentru acest lucru nu este nevoie de o maşină specială, de un aparat special de reprimare; acest lucru va fi făcut de însuşi poporul înarmat, cu aceeaşi simplitate şi uşurinţă cu care chiar şi în societatea de azi un grup de oameni civilizaţi desparte pe cei care s-au luat la bătaie sau nu îngăduie folosirea violenţei faţă de o femeie Iar în al doilea rînd, noi ştim că fundamentala cauză socială a exceselor care constau în încălcarea regulilor de convieţuire socială este exploatarea maselor, sărăcia şi mizeria acestora O dată cu înlăturarea acestei cauze principale va începe în mod inevitabil „dispariţia treptată“ a exceselor Nu ştim cît de repede şi în ce ordine vor dispărea acestea; ştim însă că ele vor dispărea treptat Şi paralel cu dispariţia lor va dispărea treptat şi statul Fără a se lansa în utopii, Marx a stabilit mai amănunţit ceea ce se poate stabili de pe acum cu privire la acest viitor, şi anume deosebirea dintre faza (treapta, etapa) inferioară şi cea superioară a societăţii comuniste 3 Prima fază a societăţii comuniste În „Critica Programului de la Gotha“, Marx combate amănunţit ideea lui Lassalle după care în socialism muncitorii vor primi „produsul neciuntit“, sau „produsul integral al muncii lor“ Marx arată că din toată munca socială a întregii societăţi trebuie să se scadă un fond de rezervă, un fond în vederea lărgirii producţiei şi ceea ce este necesar pentru înlocuirea maşinilor „uzate“ etc , iar apoi din bunurile de consum un fond pentru cheltuielile de administraţie, pentru şcoli, spitale, aziluri de bătrîni etc În locul frazeologiei nebuloase, neclare şi generale a lui Lassalle („produsul integral al muncii să revină muncitorului“), Marx stabileşte în mod lucid felul în care va fi nevoită să gospodărească societatea socialistă Marx trece la analiza concretă a condiţiilor de viaţă ale unei asemenea societăţi în care nu va mai exista capitalism, spunînd: „Avem de-a face aici“ (la analizarea programului partidului muncitoresc) „nu cu o societate comunistă care s-a dezvoltat pe propria-i bază, ci, dimpotrivă, cu una care abia se naşte din societatea capitalistă şi care, de aceea, mai poartă din toate punctele de vedere - economic, moral, spiritual - pecetea vechii societăţi din sînul căreia s-a născut“ Această societate comunistă, care abia a ieşit la lumina zilei din sînul capitalismului şi care în toate privinţele mai poartă pecetea societăţii vechi, Marx o denumeşte „prima“ fază sau faza inferioară a societăţii comuniste Mijloacele de producţie au încetat de a mai fi proprietatea privată a unor persoane particulare Mijloacele de producţie aparţin întregii societăţi Fiecare membru al societăţii, îndeplinind o anumită parte din munca socialmente necesară, capătă din partea societăţii o dovadă că a îndeplinit cutare cantitate de muncă El primeşte în baza acestei dovezi, din depozitele publice de bunuri de consum, o cantitate corespunzătoare de produse După ce a fost scăzută cantitatea de muncă ce intră in fondul social, fiecare muncitor primeşte, aşadar, de la societate tot atît cît i-a dat el Domneşte, s-ar părea, „egalitatea“ Dar atunci cînd, avînd în vedere asemenea rînduieli sociale (numite de obicei socialism, iar la Marx purtînd denumirea de prima fază a comunismului), Lassalle afirmă că aceasta constituie ,,o repartiţie dreaptă“, că aceasta reprezintă „dreptul egal al fiecăruia la produsul egal al muncii“, el se înşală, şi Marx explică greşeala lui Avem aici într-adevăr, spune Marx, „drept egal“, dar acesta este încă „dreptul burghez“, care, ca orice drept, presupune inegalitate Orice drept este aplicarea aceleiaşi măsuri la diferiţi oameni, care în realitate nu sînt la fel, nu sînt egali între ei: de aceea „dreptul egal“ înseamnă încălcarea egalităţii, înseamnă nedreptate Într-adevăr, după ce doi oameni au efectuat aceeaşi parte din munca socială, fiecare primeşte o parte egală din produsul social (minus scăzămintele arătate mai sus) Dar oamenii nu sînt egali unul cu altul: unul este mai puternic, altul mai slab; unul este căsătorit, altul nu; unul are mai mulţi copii, altul mai puţini etc ,, La o muncă egală - conchide Marx - şi, prin urmare, la o participare egală la fondul social de consum, unul primeşte, de fapt, mai mult decît altul, unul este mal bogat decît altul etc Pentru a evita toate aceste neajunsuri, dreptul ar trebui să fie nu egal, ci inegal “ Prin urmare, în prima fază a comunismului nu poate exista încă dreptate şi egalitate: deosebirile în ceea ce priveşte bogăţia, deosebiri nedrepte, rămîn, dar exploatarea omului de către om e cu neputinţă, deoarece mijloacele de producţie, fabricile, maşinile, pămîntul etc, nu mai pot fi acaparate şi trecute în proprietate privată Demonstrînd inconsistenţa frazeologiei confuze mic-burgheze a lui Lassalle cu privire la „egalitate“ şi „dreptate“ în general, Marx ne arată mersul dezvoltării societăţii comuniste, care la început este nevoită să desfiinţeze numai ,,o nedreptate“, acapararea mijloacelor de producţie de către persoane particulare, şi care nu e în stare să desfiinţeze dintr-o dată şi cealaltă nedreptate, repartiţia obiectelor de consum „după muncă“ (şi nu după nevoi) Economiştii vulgari, inclusiv profesorii burghezi, inclusiv Tugan „al nostru“, reproşează mereu socialiştilor că uită inegalitatea dintre oameni, „visînd“ s-o desfiinţeze Acest reproş dovedeşte, după cum vedem, doar totala ignoranţă a domnilor ideologi burghezi Marx nu numai că ţine seama în modul cel mai precis de inegalitatea inevitabilă dintre oameni, dar el ţine seama şi de faptul că numai trecerea mijloacelor de producţie în proprietatea comună a întregii societaţi („socialismul“ în accepţia obişnuită a cuvîntului) nu înlătură încă neajunsurile repartiţiei şi inegalităţii „dreptului burghez“, care continuă să domine în măsura în care produsele se împart „după muncă“ “ Dar aceste neajunsuri - continuă Marx - sînt inevitabile în prima fază a societăţii comuniste, în forma în care s-a născut, după îndelungate dureri ale facerii, din societatea capitalistă Dreptul nu poate fi niciodată superior orînduirii economice şi dezvoltării culturale a societăţii determinate de această orînduire “ În felul acesta, în prima fază a societăţii comuniste (denumită de obicei socialism), „dreptul burghez“ nu este deci desfiinţat în întregime, ci numai în parte, numai în măsura în care a fost înfăptuită revoluţia economică, adică numai în ceea ce priveşte mijloacele de producţie „Dreptul burghez“ le recunoaşte pe acestea din urmă drept proprietate privată a unor persoane particulare Socialismul transformă mijloacele de producţie în proprietate comună În această măsură - şi numai în această măsură - „dreptul burghez“ este desfiinţat Dar el subzistă, totuşi, în cealaltă parte a lui, rămîne ca regulator (factor determinant) al repartiţiei produselor şi al repartizării muncii între membrii societăţii „Cine nu munceşte nu mănîncă“ - acest principiu socialist este deja înfăptuit; „la o cantitate egală de muncă, o cantitate egală de produse“ - şi acest principiu socialist este deja înfăptuit Dar aceasta nu este încă comunism şi nu înlătură încă „dreptul burghez“, care acordă unor oameni inegali, în schimbul unei cantităţi inegale de muncă (inegale în fapt), o cantitate egală de produse Acesta este un „neajuns“, spune Marx, dar el este inevitabil în prima fază a comunismului, căci nu ne putem închipui, fără a deveni utopişti, că, doborînd capitalismul, oamenii se vor deprinde dintr-o dată să lucreze pentru societate fără nici un fel de norme de drept, şi în afară de aceasta desfiinţarea capitalismului nu creează dintr-o dată nici premisele economice ale unei astfel de schimbări Alte norme în afară de „dreptul burghez“ nu există Şi în această măsură continuă încă să fie nevoie de stat, care, apărînd proprietatea comună asupra mijloacelor de producţie, trebuie să apere, totodată, şi egalitatea muncii şi egalitatea repartiţiei produselor Statul dispare treptat în măsura în care nu mai există capitalişti, nu mai există clase şi, prin urmare, nu mai poate fi reprimată nici o clasă Dar statul n-a dispărut încă complet, căci rămîne ocrotirea „dreptului burghez“, care consfinţeşte inegalitatea în fapt Pentru ca statul să dispară complet este necesară înfăptuirea comunismului deplin 4 Faza superioară a societăţii comuniste Marx continuă: ,, În faza superioară a societăţii comuniste, după ce va dispărea subordonarea înrobitoare a indivizilor faţă de diviziunea muncii şi, o dată cu ea, opoziţia dintre munca intelectuală şi munca fizică; cînd munca va înceta să mai fie numai un mijloc de existenţă şi va deveni ea însăşi prima necesitate vitală; cînd alături de dezvoltarea multilaterală a indivizilor vor creşte şi forţele de producţie, iar toate izvoarele avuţiei colective vor tîşni ca un torent - abia atunci limitele înguste ale dreptului burghez vor putea fi cu totul depăşite şi societatea va putea înscrie pe stindardele ei: «De la fiecare după capacităţi, fiecăruia după nevoi»“ Abia acum putem aprecia întreaga justeţe a observaţiilor pe care le-a făcut Engels atunci cînd şi-a bătut joc fără cruţare de absurditatea îmbinării cuvintelor: „libertate“ şi „stat“ Atîta timp cît există stat, nu există libertate Cînd va exista libertate, nu va mai exista stat Baza economică a dispariţiei complete a statului o constituie un grad atît de înalt de dezvoltare a comunismului, încît dispare opoziţia dintre munca intelectuală şi cea fizică, dispare, prin urmare, unul din principalele izvoare ale inegalităţii sociale de astăzi, şi anume un izvor care nu poate fi înlăturat dintr-o dată numai prin trecerea mijloacelor de producţie în proprietate obştească, numai prin exproprierea capitaliştilor Această expropriere va face cu putinţă o uriaşă dezvoltare a forţelor de producţie Şi, văzînd cît de mult împiedică încă de pe acum capitalismul această dezvoltare, văzînd cît de mari progrese s-ar putea realiza pe baza nivelului deja atins al tehnicii moderne, sîntem îndreptăţiţi să afirmăm cu cea mai mare certitudine că exproprierea capitaliştilor va determina inevitabil o uriaşă dezvoltare a forţelor de producţie ale societăţii omeneşti Dar cît de repede se va desfăşura această dezvoltare, cît de repede va ajunge ea la faza suprimării diviziunii muncii, a înlăturării opoziţiei dintre munca intelectuală şi cea fizică, a transformării muncii în „prima necesitate vitală“, lucrul acesta nu-1 ştim şi nici nu-l putem şti De aceea sîntem în drept să vorbim numai despre dispariţia inevitabilă a statului, subliniind caracterul de lungă durată al acestui proces, dependenţa lui de rapiditatea cu care se va dezvolta faza superioară a comunismului şi lăsînd deschisă problema termenelor sau a formelor concrete ale dispariţiei lui, căci date în vederea rezolvării acestor probleme nu există Statul va putea să dispară complet atunci cînd societatea va înfăptui principiul: „de la fiecare după capacităţi, fiecăruia după nevoi“, cu alte cuvinte atunci cînd oamenii se vor obişnui atît de mult cu respectarea regulilor fundamentale ale convieţuirii sociale şi cînd munca lor va fi atît de productivă, încît ei vor munci de bunăvoie, după capacitate „Limitele înguste ale dreptului burghez“, care îl sileşte pe om să calculeze cu duritatea lui Shylock ca nu cumva să lucreze cu o jumătate de oră mai mult decît altul, ca nu cumva să primească o plată mai mică decît altul, aceste limite înguste vor fi atunci depăşite Repartiţia produselor nu va necesita atunci reglementarea de către societate a cantităţii de produse pe care o are de primit fiecare: fiecare va lua în mod liber „după nevoie“ Din punctul de vedere burghez este uşor să declari că o astfel de orînduire socială este „o pură utopie“ şi să faci ironii în sensul că socialiştii făgăduiesc fiecăruia dreptul de a primi de la societate, fără nici un control al muncii fiecărui cetăţean în parte, orice cantitate de trufe, de automobile, de piane etc Cu astfel de ironii se eschivează pînă în ziua de azi majoritatea „savanţilor“ burghezi, trădînd astfel atît propria lor ignoranţă, cît şi faptul că apără în mod interesat capitalismul Ignoranţă, - căci nici unui socialist nu i-a trecut prin minte „să făgăduiască“ venirea fazei superioare de dezvoltare a comunismului, iar previziunea marilor socialişti că această fază va veni nu presupune nici productivitatea de astăzi a muncii şi nici pe filistinul de astăzi, în stare să spargă „fără nici un scop“ - la fel ca şi seminariştii lui Pomealovski[*] - depozitele de bunuri publice şi să ceară imposibilul Pînă la faza „superioară“ a comunismului, socialiştii cer ca societatea şi statul să controleze în modul cel mai riguros cuantumul muncii şi cuantumul consumului; acest control însă trebuie să înceapă cu exproprierea capitaliştilor, cu controlul muncitorilor asupra capitaliştilor şi să fie exercitat nu de statul birocratic ci de statul muncitorilor înarmaţi Apărarea interesată a capitalismului de către ideologii burghezi (şi de către ciracii lor de teapa domnilor Ţereteli, Cernovi & Co ) constă tocmai în faptul că ei substituie discuţiile şi controversele referitoare la viitorul îndepărtat al problemei arzătoare şi actuale a politicii de azi: exproprierea capitaliştilor, transformarea tuturor cetăţenilor în lucrători şi funcţionari ai unui singur mare „sindicat“, şi anume ai statului întreg, şi subordonarea completă a întregii activităţi a acestui sindicat statului cu adevărat democratic, statului Sovietelor de deputaţi ai muncitorilor şi soldaţilor Atunci cînd profesorul savant, şi după el şi filistinul, iar în urma acestuia domnii Ţereteli şi Cernovi vorbesc de utopiile absurde, de făgăduielile demagogice ale bolşevicilor, de imposibilitatea „introducerii“ socialismului, ei au de fapt în vedere tocmai etapa sau faza superioară a comunismului, pe care nu numai că nimeni n-a făgăduit s-o „introducă“, dar nici nu s-a gîndit măcar la aşa ceva, pentru că în general că nu poate fi „introdusă“ Şi am ajuns aici la problema deosebirii ştiinţifice dintre socialism şi comunism, pe care a atins-o Engels în consideraţiile menţionate mai sus asupra caracterului greşit al denumirii de „social-democraţi“ Din punct de vedere politic, deosebirea dintre prima fază sau faza inferioară a comunismului şi cea superioară va deveni cu timpul, probabil, uriaşă, dar ar fi ridcol s-o stabilim de pe acum, în condiţiile existenţei capitalismului; pe primul plan pot s-o pună doar unii dintre anarhişti (în cazul în care au mai rămas printre anarhişti oameni care n-au învăţat nimic în urma metamorfozei „plehanoviste“ a unor oameni ca Kropotkin, Grave, Cornelissen şi a celorlalţi „aşi“ ai anarhismului, deveniţi social-şovinişti sau anarhişti de tranşee, precum s-a exprimat Ge, unul dintre puţinii anarhişti care şi-au mai păstrat cinstea şi conştiinţa) Deosebirea ştiinţifică dintre socialism şi comunism este însă clară Ceea ce de obicei este denumit socialism poartă la Marx denumirea de „prima“ fază sau faza inferioară a societăţii comuniste În măsura în care mijloacele de producţie devin proprietate comună, în aceeaşi măsură cuvîntul „comunism“ poate fi folosit şi în acest caz, fără a uita însă că acesta nu e comunismul deplin Marea însemnătate a lămuririlor lui Marx constă în faptul că el aplică şi aici în mod consecvent dialectica materialistă, teoria dezvoltării, văzînd în comunism ceva ce se dezvoltă din capitalism În locul definiţiilor scolastice născocite, „ticluite“ şi în locul discuţiilor sterpe în jurul unor cuvinte (ce este socialismul şi ce este comunismul), Marx face o analiză a ceea ce s-ar putea denumi treptele maturităţii economice a comunismului În prima fază, pe prima lui treaptă, comunismul nu poate fi încă economiceşte cu totul matur, cu totul eliberat de tradiţiile sau de urmele capitalismului De aici şi fenomenul atît de interesant al menţinerii în prima fază a comunismului a „limitelor înguste ale dreptului burghez“ În ceea ce priveşte repartiţia produselor de consum, dreptul burghez presupune, desigur, în mod inevitabil şi un stat burghez, deoarece dreptul nu reprezintă nimic fără un aparat în stare să impună prin constrîngere respectarea normelor de drept Rezultă că în comunism continuă să se menţină un anumit timp nu numai dreptul burghez, ci chiar şi statul burghez - fără burghezie! Acest lucru poate părea paradoxal sau pur şi simplu un joc mintal dialectic, învinuire deseori adusă marxismului de către unii oameni care nu şi-au dat cîtuşi de puţin osteneala de a studia conţinutul lui extrem de profund În realitate însă, viaţa arată la fiecare pas, atît în natură cît şi în societate, existenţa în cadrul noului a rămăşiţelor vechiului Şi Marx n-a introdus în mod arbitrar în comunism o fărîmă de drept „burghez“, căci a luat ceea ce este inevitabil din punct de vedere economic şi politic în societatea care iese din sînul capitalismului Democraţia are o uriaşă însemnătate în lupta dusă de clasa muncitoare împotriva capitaliştilor în vederea eliberării sale Dar democraţia nu constituie nicidecum o limită dincolo de care nu se poate trece, ci numai una dintre etapele drumului de la feudalism la capitalism şi de la capitalism la comunism Democraţie înseamnă egalitate Se înţelege deci ce uriaşă însemnătate are lupta proletariatului pentru egalitate şi lozinca egalităţii dacă aceasta este just înţeleasă în sensul desfiinţării claselor Dar democraţia înseamnă numai o egalitate formală Şi, de îndată ce a fost înfăptuită egalitatea tuturor membrilor societăţii în ceea ce priveşte stăpînirea mijloacelor de producţie, adică egalitatea muncii, egalitatea salariului, se va pune în mod inevitabil în faţa omenirii problema de a păşi mai departe, de la egalitatea formală la cea de fapt, adică la înfăptuirea principiului: „de la fiecare după capacităţi, fiecăruia după nevoi“ Prin ce etape, pe calea căror măsuri practice va păşi omenirea spre acest scop superior, nu ştim şi nu putem şti Este însă important să fim lămuriţi asupra falsităţii totale a concepţiei burgheze obişnuite, după care socialismul este ceva mort, anchilozat, dat o dată pentru totdeauna, atunci cînd de fapt abia o dată cu socialismul va începe în toate domeniile vieţii sociale şi personale un progres rapid, adevărat, cu caracter real de masă, cu participarea majorităţii populaţiei şi, apoi, a întregii populaţii Democraţia este o formă a statului, una dintre varietăţile statului Prin urmare, ea reprezintă, ca orice stat, aplicarea organizată, sistematică a constrîngerii faţă de oameni Aceasta pe de o parte Pe de altă parte însă, ea înseamnă recunoaşterea formală a egalităţii dintre cetăţeni, a dreptului egal al tuturor de a participa la stabilirea formei de organizare a statului şi la conducerea lui Iar acest lucru este legat, la rîndul său, de faptul că, ajungînd la o anumită treaptă de dezvoltare, democraţia uneşte împotriva capitalismului în primul rînd proletariatul, clasa revoluţionară, dîndu-i acesteia posibilitatea să sfărîme, să facă ţăndări, să şteargă de pe faţa pămîntului maşina de stat burgheză, fie ea şi burghezo-republicană - armata permanentă, poliţia şi birocraţia -, să le înlocuiască printr-o maşină de stat mai democratică, dar totuşi încă maşină de stat, întruchipată în masele muncitoreşti înarmate, înlocuită apoi cu participarea totală a poporului la miliţie Aici „cantitatea se transformă în calitate“: o asemenea treaptă a democratismului este legată de ieşirea din cadrul societăţii burgheze, de începutul transformării socialiste a societăţii Din moment ce la conducerea statului ia parte într-adevăr toată lumea, capitalismul nu se mai poate menţine Şi dezvoltarea capitalismului creează, la rîndul ei, premisele necesare pentru ca într-adevăr „toată lumea“ să poată lua parte la conducerea statului Din aceste premise fac parte însuşirea ştiinţei de carte de către întreaga populaţie, lucru care a şi fost înfăptuit într-un şir de ţări capitaliste mai înaintate, apoi „instruirea şi disciplinarea“ milioanelor de muncitori cu ajutorul vastului şi complicatului aparat socializat al poştei, al căilor ferate, al marilor fabrici, al marelui comerţ, al băncilor etc etc În condiţiile existenţei acestor premise economice este pe deplin posibil, după ce capitaliştii şi birocraţii vor fi fost doborîţi, să se treacă imediat, de la o zi la alta, la înlocuirea acestora - în domeniul controlului producţiei şi repartiţiei, în domeniul evidenţei muncii şi a produselor - cu muncitorii înarmaţi, cu poporul înarmat în totalitatea lui (Nu trebuie confundată problema controlului şi a evidenţei cu problema personalului cu pregătire ştiinţifică - ingineri, agronomi etc : aceşti domni lucrează astăzi supunîndu-se capitaliştilor, şi vor lucra şi mai bine mîine supunîndu-se muncitorilor înarmaţi ) Evidenţă şi control - iată lucrul principal necesar pentru „organizarea“, pentru buna funcţionare a societăţii comuniste în prima ei fază Toţi cetăţenii devin acum slujbaşi salariaţi ai statului, care este constituit din înşişi muncitorii înarmaţi Toţi cetăţenii devin acum funcţionari şi muncitori ai unui singur „sindicat“ de stat, care cuprinde întregul popor Totul constă acum în aceea ca ei să lucreze deopotrivă, respectînd cu exactitate cuantumul muncii, şi să fie retribuiţi deopotrivă În acest domeniu, evidenţa şi controlul sînt extrem de simplificate de capitalism şi reduse la neobişnuit de simple, accesibile oricărui om cu ştiinţă de carte, operaţii de supraveghere şi de înregistrare, la cunoaşterea celor patru operaţii aritmetice si la eliberarea unor chitanţe corespunzătoare* Atunci cînd majoritatea poporului va încape să ţină în mod de sine stătător şi pretutindeni o astfel de evidenţă, să exercite un astfel de control asupra capitaliştiilor (deveniţi acum salariaţi) şi asupra domnilor intelectuali care îşi vor mai fi păstrat apucăturile capitaliste, atunci controlul acesta va deveni într-adevăr universal, general, exercitat de întregul popor, atunci in nici un chip nu va fi cu putinţă nici o eschivare de la el, „va fi imposibil să scapi de el“ Întreaga societate va fi un singur birou şi o singură fabrică, în care şi munca, şi salarizarea vor fi egale Dar această disciplină „de fabrică“, pe care proletariatul care a învins pe capitalişti şi a doborît pe exploatatori o va extinde asupra întregii societăţi, nu este nicidecum idealul nostru, nici scopul nostru final, ci numai o treaptă necesară în vederea curăţirii radicale a societăţii de mîrşăviile şi ticăloşiile generate de exploatarea capitalistă spre a putea păşi mai departe Din momentul în care toţi membrii societăţii sau cel puţin marea lor majoritate vor fi învăţat să conducă ei înşişi treburile statului, vor fi luat ei înşişi în mîinile lor această treabă, „vor fi organizat“ controlul asupra minorităţii infime a capitaliştilor, a domnişorilor care doresc să-şi păstreze apucăturile capitaliste, a muncitorilor care au fost profund corupţi de capitalism, - din acest moment va începe să dispară necesitatea oricărei guvernări în general Cu cît mai deplină devine democraţia, cu atît mai apropiat devine momentul în care ea devine inutilă Cu cît mai democratic e „statul“ alcătuit din muncitori înarmaţi şi „care nu mai este un stat în adevăratul înţeles al cuvîntului“, cu atît mai repede începe să dispară treptat orice stat Deoarece atunci cînd toată lumea va învăţa să conducă şi va conduce realmente în mod de sine stătător producţia socială, cînd toată lumea în mod de sine stătător va ţine evidenţa şi va exercita controlul asupra trîntorilor, a coconaşilor, a escrocilor şi a celorlalţi „păzitori ai tradiţiilor capitalismului“, - eschivarea de la această evidenţă şi acest control, înfăptuite de întregul popor, va deveni inevitabil atît de anevoioasă, va deveni o excepţie atît de rară, va fi însoţită probabil de o sancţionare atît de rapidă şi de aspră (căci muncitorii înarmaţi sînt oameni ai vieţii practice, şi nu intelectuali sentimentali, şi e cert că nu vor îngădui să se glumească cu dînşii), încît necesitatea respectării regulilor simple, fundamentale ale oricărei convieţuiri umane va deveni foarte repede o deprindere Şi atunci se va deschide larg drumul spre trecerea de la prima fază a societăţii comuniste la faza superioară a acesteia şi, totodată, spre dispariţia deplină a statului  Vezi K Marx şi F Engels Opere, vol 19, Bucureşti, Editura politică, 1964, p 12-34 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 3-10 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 29 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 29-30 - Nota red Editurii Politice Vezi K Marx şi F Engels „Manifestul Partidului Comunist“, Bucureşti, Editura politică, 1969, ed a IX-a, p 57 - Nota red Editurii Politice Vezi K Marx şi F Engels Opere, vol 17, Bucureşti, Editura politică, 1963, p 357 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 7 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 20 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 21 - Nota red Editurii Politice Vezi K Marx şi F Engels Opere, vol 19, Bucureşti Editura politică, 1964, p 21 - Nota red Editurii Politice Vezi K Marx şi F Engels Opere, vol 19, Bucureşti, Editura politică, 1964, p 22 - Nota red Editurii Politice Shyloch - personaj din comedia lui Shakespeare „Neguţătorul din Veneţia“; cămătar crud şi hain, care cerea neînduplecat să se taie, potrivit clauzelor din poliţă, o livră de carne din trupul debitorului său rău platnic - Nota red Editurii Politice [*] Este vorba de opera scriitorului rus Pomealovski „Amintiri din seminar“ - Nota trad Editurii Politice * Cînd statul este redus în funcţiile sale principale pînă la asemenea operaţii de evidenţă şi de control îndeplinite de către muncitorii înşişi, el încetează de a mai fi un „stat politic“, „funcţiile sociale transformîndu-se din funcţii politice în simple funcţii administrative“ (cf , în cele ce preced, cap IV, § 2, polemica lui Engels cu anarhiştii) Capitolul al VI-lea Vulgarizarea marxismului de către oportunişti  1 Polemica lui Plehanov cu anarhiştii 2 Polemica lui Kautsky cu oportuniştii 3 Polemica lui Kautsky cu Panneckoek  Problema raportului dintre stat şi revoluţia socială şi dintre revoluţia socială şi stat i-a preocupat foarte puţin pe cei mai de seamă teoreticieni şi publicişti ai Internaţionalei a II-a (1889-1914), ca de altfel şi problema revoluţiei în general Dar faptul cel mai caracteristic în procesul creşterii treptate a oportunismului, care a dus în 1914 la falimentul Internaţionalei a II-a, este acela că, chiar atunci cînd această problemă se punea pe tapet, ei căutau s-o ocolească sau să n-o observe Se poate spune, în general, că din tendinţa de a ocoli problema raportului dintre revoluţia proletară şi stat, tendinţă care era în avantajul oportunismului şi care îl alimenta, a izvorît denaturarea marxismului şi completa lui vulgarizare Pentru a caracteriza, cel puţin pe scurt, acest trist proces, să luăm pe cei mai de seamă teoreticieni ai marxismului, pe Plehanov şi pe Kautsky 1 Polemica lui Plehanov cu anarhiştii Plehanov a consacrat problemei atitudinii anarhismului faţă de socialism o broşură specială: „Anarhism şi socialism“, care a apărut în limba germană în 1894 Plehanov a reuşit să trateze această temă ocolind complet ceea ce era mai actual, la ordinea zilei, şi mai esenţial din punct de vedere politic în lupta împotriva anarhismului, şi anume raportul dintre revoluţie şi stat şi în general problema statului! Broşura lui poate fi împărţită în două părţi: una istorică-literară, cuprinzînd un material preţios asupra istoriei ideilor lui Stirner, Proudhon etc, iar a doua, filistină, cuprinzînd consideraţii de prost gust pe tema că nu poţi deosebi pe un anarhist de un bandit Este o îmbinare extrem de amuzantă şi cît se poate de caracteristică pentru întreaga activitate a lui Plehanov din ajunul revoluţiei şi din cursul perioadei revoluţionare din Rusia: aşa s-a şi manifestat Plehanov între 1905 şi 1917 - semidoctrinar, semifilistin, tîrîndu-se pe tărîm politic în coada burgheziei Am văzut că Marx şi Engels, polemizînd cu anarhiştii, au lămurit foarte minuţios concepţiile lor în ceea ce priveşte raportul dintre revoluţie şi stat Publicînd în 1891 „Critica Programului de la Gotha“ a lui Marx, Engels scria că „pe atunci - nu trecuseră nici doi ani de la Congresul de la Haga al Internaţionalei I - noi (adică Engels şi Marx) ne aflam în toiul luptei cu Bakunin şi anarhiştii lui“ Tocmai Comuna din Paris încercaseră anarhiştii s-o declare, ca să zicem aşa, ,,a lor“, s-o prezinte ca o confirmare a învăţăturii lor; dar ei n-au înţeles cituşi de puţin învăţămintele Comunei şi analiza acestor învăţăminte făcută de Marx Anarhismul n-a dat nimic care să se apropie, măcar cu aproximaţie, de adevăr în problemele politice concrete: trebuie oare să fie sfărîmată vechea maşină de stat? şi cu ce trebuie în locuită ? Dar a vorbi despre „anarhism şi socialism“ ocolind întreaga problemă a statului şi neobservînd întreaga dezvoltare a marxismului înainte şi după Comună însemna a aluneca inevitabil spre oportunism Căci oportunismului îi e necesar, mai mult decît orice, tocmai ca cele două probleme menţionate de noi mai sus sa nu fie puse de fel Acest lucru înseamnă deja victoria oportunismului 2 Polemica lui Kautsky cu oportuniştii În literatura rusă există, fără îndoială, un număr incomparabil mai mare de traduceri din operele lui Kautsky decît în oricare alta Nu în zadar unii social-democraţi germani au lansat gluma că în Rusia Kautsky e mult mai citit decît în Germania (în paranteză fie zis, această glumă are un conţinut istoric mult mai profund decît bănuiesc aceia care au lansat-o: în rîndurile muncitorilor ruşi a existat în 1905 o cerere extraordinar de mare, fără precedent, pentru cele mai bune opere ale celei mai bune literaturi social-democrate din lume şi, obţinînd un număr de traduceri şi de ediţii ale acestor opere nemaiîntîlnit în alte ţări, au transplantat, ca să zicem aşa, în mod accelerat experienţa uriaşă a ţării vecine, mai înaintate, pe terenul proaspăt al mişcării noastre proletare) Kautsky e foarte cunoscut la noi nu numai prin expunerea marxismului într-o formă populară, ci şi prin polemica lui cu oportuniştii, în frunte cu Bernstein Un fapt este însă aproape necunoscut, şi acest fapt nu poate fi ocolit atunci cînd ne propunem sarcina de a urmări modul în care a alunecat Kautsky pînă la o neînchipuit de ruşinoasă dezorientare şi pînă la apărarea social-şovinismuiui în timpul uriaşei crize din 1914-1915 Şi anume: înainte de a fi luat atitudine împotriva reprezentanţilor celor mai de seamă ai oportunismului din Franţa (Millerand şi Jaures) şi din Germania (Bernstein), Kautsky a dat dovadă de foarte mari şovăieli Revista marxistă „Zarea“, care a apărut în 1901-1902 la Stuttgart şi care apăra concepţiile proletare revoluţionare, a fost nevoită să polemizeze cu Kautsky, să dea denumirea de rezoluţie „de cauciuc“ rezoluţiei prezentate de dînsul la Congresul socialist internaţional de la Paris care a avut loc în 1900, rezoluţie echivocă, evazivă, împăciuitoare faţă de oportunişti În literatura germană au fost publicate scrisori de-ale lui Kautsky în care el a dat dovadă de nu mai puţine şovăieli înainte de a fi pornit campania împotriva lui Bernstein O semnificaţie mult mai profundă are însă faptul că în însăşi polemica lui Kautsky cu oportuniştii, în felul lui de a pune şi de a trata problema observăm acum, cînd studiem istoria celei mai recente trădări de către el a marxismului, o abatere sistematică spre oportunism tocmai în problema statului Să luăm prima lucrare vastă a lui Kautsky împotriva oportunismului, cartea sa „Bernstein şi programul social-democrat“ Kautsky combate cu meticulozitate pe Bernstein Dar iată un fapt caracteristic În cartea sa de faimă herostratică „Premisele socialismului“, Bernstein aduce marxismului acuzaţia de „blanquism“ (acuzaţie repetată de mii de ori de atunci încoace în Rusia de către oportunişti şi burghezii liberali împotriva reprezentanţilor marxismului revoluţionar, bolşevicii) Cu acest prilej, Bernstein se opreşte în mod special asupra operei lui Marx „Războiul civil din Franţa“, încereînd, după cum am văzut, într-un mod cît se poate de nereuşit să identifice punctul de vedere al lui Marx cu privire la învăţămintele Comunei cu punctul de vedere al lui Proudhon O deosebită atenţie acordă Bernstein concluziei lui Marx pe care acesta a subliniat-o în prefaţa din 1872 la „Manifestul Comunist“ şi care glăsuieşte: „clasa muncitoare nu poate să ia pur şi simplu în stăpînire maşina de stat aşa cum este şi s-o pună în funcţiune pentru propriile ei scopuri“ Lui Bernstein ,,i-a plăcut“ atît de mult această formulă, încît el o citează în cartea lui de cel puţin trei ori, interpretînd-o în sensul cel mai denaturat şi mai oportunist Marx, după cum am văzut, vrea să spună că clasa muncitoare trebuie să sfărîme, să zdrobească, să arunce în aer (Sprengung, explozie, - expresie întrebuinţată de Engels) întreaga maşină de stat După Bernstein rezultă însă că prin aceste cuvinte Marx ar fi pus în gardă clasa muncitoare împotriva unui revoluţionarism exagerat în momentul cuceririi puterii O denaturare mai grosolană şi mai neruşinată a ideii lui Marx nici că se poate imagina Şi cum a procedat oare Kautsky, combătînd cu meticulozitate bernsteiniada? El s-a eschivat să cerceteze în toată profunzimea ei denaturarea marxismului de către oportunism în această problemă Reproducînd din prefaţa lui Engels la ,,Războiul civil“ al lui Marx fragmentul citat mai sus, Kautsky a afirmat că, după Marx, clasa muncitoare nu poate să ia pur şi simplu în stăpînire maşina de stat aşa cum este, în general însă o poate lua în stăpînire, şi atita tot Că Bernstein a atribuit lui Marx o idee exact contară adevăratei idei a lui Marx, ca începînd din 1852 Marx a formulat ca sarcină a revoluţiei proletare „sfărîmarea“ maşinii de stat , despre toate acestea nu găseşti nici un cuvînt la Kautsky Rezultatul a fost că deosebirea esenţială dintre marxism şi oportunism în problema sarcinilor revoluţiei proletare a a fost escamotată de Kautsky! Rezolvarea problemei dictaturii proletare - a scris Kautsky «împotriva» lui Bernstein - o putem lăsa fără grijă pe seama viitorului“ (p 172, ediţia germ ) Aceasta nu înseamnă a polemiza împotriva lui Bernstein, ci înseamnă a-i face în fond o concesie, înseamnă a capitula în faţa oportunismului, căci oportuniştilor nici nu le trebuie deocamdată nimic altceva decît “să lase fără grijă pe seama viitorului“ toate problemele fundamentale privitoare la sarcinile revoluţiei proletare Timp de 40 de ani, din 1852 şi pînă în 1891, Marx si Engels au învăţat proletariatul că el trebuie să sfărîme maşina de stat Iar în 1899, în faţa trădării complete a marxismului în această problemă de către portunişti, Kautsky substituie problemei dacă această maşină trebuie sau nu să fie sfărîmată problema formelor concrete ale sfărîmării şi se refugiază sub scutul “incontestabilului“ (şi sterilului) adevăr filistin după care formele concrete nu pot fi cunoscute dinainte!! Între Marx şi Kautsky este o prăpastie în ceea ce priveşte atitudinea lor faţă de sarcina partidului proletar de a pregăti clasa muncitoare pentru revoluţie Să luăm următoarea lucrare, mai matură, a lui Kautsky, consacrată şi ea într-o însemnată măsură combaterii greşelilor oportunismului Este vorba de broşura lui despre „Revoluţia socială“ Autorul şi-a luat aici ca temă specială problema ,,revoluţiei proletare“ şi a „regimului proletar“ În această broşura, autorul aduce multe lucruri extrem de preţioase, dar ocoleşte tocmai problema statului În lucrare se vorbeşte peste tot de cuicerirea puterii de stat, şi atît; a fost aleasă adică o asemenea formulare care face concesii oportuniştilor, întrucît ea admite cucerirea puterii fără distrugerea maşinii de stat Tocmai ceea ce Marx declara în 1872 drept „învechit“ în programul „Manifestului Comunist“ este reînviat de Kautsky în 1902 Broşura consacră un paragraf special „Formelor şi armelor revoluţiei sociale“ Se vorbeşte aici şi despre greva politică de masă, şi despre războiul civil, şi despre asemenea „instrumente ale forţei unui mare stat modern, cum sînt birocraţia şi armata“, dar despre cele ce i-a învăţat pe muncitori Comuna nu se suflă nici un cuvînt Evident că nu degeaba Engels a pus în gardă, mai ales pe socialiştii germani, împotriva „venerării superstiţioase“ a statului Kautsky prezintă lucrurile astfel: proletariatul învingător „va înfăptui programul democratic“, şi expune punctele acestuia Despre elementele noi pe care le-a adus anul 1871 în problema înlocuirii democraţiei burgheze prin democraţia proletară, nici un cuvînt Kautsky se eschivează prin banalităţi care sună „solid“: „Este de la sine înţeles că nu vom obţine dominaţia în condiţiile existenţei actualelor rînduieli Revoluţia presupune ea însăşi lupte de lungă durată, mergînd în adîncime, care vor reuşi să schimbe structura noastră politică şi socială de azi“ Fără îndoială că acest lucru este „de la sine înţeles“, ca şi adevărul potrivit căruia calul mănîncă ovăz şi Volga se varsă în Marea Caspică Păcat numai că printr-o frază goală şi umflată despre lupta care „merge în adîncime“ este ocolită o problemă vitală pentru proletariatul revoluţionar, problema de a şti prin ce anume se exprimă „adîncimea'“ revoluţiei lui în raport cu statul, în raport cu democraţia, spre deosebire de revoluţiile precedente, neproletare Ocolind această problemă, Kautsky face de fapt o concesie oportunismului în această problemă esenţială, declarînd în vorbe un război înverşunat oportunisniului, subliniind importanţa „ideii revoluţiei“ (ce valoare poate avea această „idee“ din moment ce te temi să propagi printre muncitori învăţămintele concrete ale revoluţiei?), sau proclamînd: „idealism revoluţionar înainte de toate“, sau declarînd că astăzi muncitorii englezi nu prea sînt „altceva decît nişte mic-burghezi“ ,,În societatea socialistă - scrie Kautsky - pot fiinţa alături cele mai diferite forme de întreprinderi: birocratice (??), trade-unioniste, cooperatiste, individuale“ „Există, de pildă, întreprinderi, cum ar fi căile ferate, care nu se pot lipsi de o organizare birocratică (??) Organizarea democratică poate căpăta în acest caz următorul aspect: muncitorii aleg delegaţi care alcătuiesc un fel de parlament, şi acest parlament stabileşte regimul de lucru şi supraveghează felul în care funcţionează aparatul birocratic Alte întreprinderi pot fi încredinţate sindicatelor muncitoreşti, iar altele pot fi organizate pe baze cooperatiste“ (p 148 şi 115 din traducerea rusă, ediţia apărută la Geneva în 1903) Acest raţionament este greşit şi reprezintă un pas înapoi faţă de explicaţiile date în perioada dintre 1870 şi 1880 de Marx şi de Engels în lumina învăţămintelor Comunei Din punctul de vedere al organizării „birocratice“, pasămite necesare, căile ferate nu se deosebesc absolut cu nimic de toate întreprinderile marii industrii mecanizate în general, de orice fabrică, de orice mare magazin, de orice mare întreprindere agricolă capitalistă În toate aceste întreprinderi tehnica impune în mod imperios cea mai strictă disciplină, cea mai mare exactitate în îndeplinirea de către fiecare persoană a părţii de muncă ce-i este încredinţată, sub ameninţarea opririi întregii întreprinderi sau a deteriorării mecanismului, a stricării produsului În toate întreprinderile de acest fel, de bună seamă că muncitorii „vor alege delegaţi care vor alcătui un fel de parlament“ Dar tocmai aici e miezul chestiunii: acest „un fel de parlament“ nu va fi un parlament în sensul instituţiilor burghezo-parlamentare Toată chestiunea constă aici in faptul că acest „un fel de parlament“ nu se va mărgini numai „să stabilească regimul de lucru şi să supravegheze felul în care funcţionează aparatul birocratic“, precum îşi închipuie Kautsky, a cărui gîndire nu depăşeşte cadrul parlamentarismului burghez În societatea socialistă, acest „un fel de parlament“, alcătuit din deputaţi ai muncitorilor, „va stabili“, desigur, „regimul de lucru şi va supraveghea felul în care funcţionează“ „aparatul“, dar aparatul acesta nu va fi un aparat „birocratic“ Cucerind puterea politică, muncitorii vor sfărîma vechiul aparat birocratic, îl vor dărîma din temelii, nu vor lăsa dintr-însul piatră pe piatră, îl vor înlocui cu un aparat nou, alcătuit din aceiaşi muncitori şi funcţionari, iar împotriva transformării acestora în birocraţi se vor lua imediat măsurile care au fost amănunţit examinate de Marx şi Engels: 1) nu numai eligibilitatea, dar şi revoeabilitatea acestora în orice moment; 2) un salariu care să nu depăşească pe acela al unui muncitor; 3) trecerea imediată la sistemul exercitării funcţiilor de control şi de supraveghere de către toată lumea, încît toată lumea să devină pentru un timp „birocrată“ şi astfel să nu poată nimeni deveni „birocrat“ Kautsky n-a aprofundat de loc sensul cuvintelor lui Marx: „Comuna trebuia să fie nu un organism parlamentar, ci un organism activ, atît executiv cît şi legislativ“ Kautsky n-a înţeles de loc deosebirea dintre parlamentarismul burghez, care reuneşte democraţia (nu pentru popor) cu birocratismul (împotriva poporului), şi democratismul proletar, care va lua îndată măsuri pentru a smulge birocratismul din rădăcini şi care va fi capabil să ducă aceste măsuri pînă la capăt, pînă la nimicirea deplină a birocratismului, pînă la introducerea deplină a unei democraţii pentru popor Kautsky a manifestat aici aceeaşi ,,venerare superstiţioasă“ a statului, aceeaşi „credinţă superstiţioasă“ în birocratism Să trecem la ultima şi cea mai bună lucrare a lui Kautsky împotriva oportuniştilor, la broşura sa „Drumul spre putere“ (nepublicată, pare-mi-se, în ruseşte, căci ea a apărut în 1909, cînd reacţiunea era la noi în toi) Această broşură reprezintă un mare pas înainte, deoarece ea tratează nu chestiunea programului revoluţionar în genere, ca broşura din 1899 îndreptată împotriva lui Bernstein, nu chestiunea sarcinilor revoluţiei sociale independent de momentul izbucnirii ei, ca broşura „Revoluţia socială“ din 1902, ci chestiunea împrejurărilor concrete care ne obligă să recunoaştem că „era revoluţiilor“ începe Autorul arată în mod precis că contradicţiile de clasă se înăspresc în general şi că imperialismul are un rol deosebit de însemnat în această privinţă După ,,perioada revoluţionară 1789-1871“ din Europa occidentală, din 1905 a început o perioadă analogă în Orient Războiul mondial se apropie cu o repeziciune ameninţătoare „Proletariatul nu mai poate vorbi de o revoluţie prematură“ „Am intrat într-o perioadă revoluţionară“ „Era revoluţionară începe“ Aceste declaraţii sînt absolut clare Broşura aceasta a lui Kautsky poate servi ca măsură de comparaţie între ceea ce promisese să fie social-democraţia germană înainte de războiul imperialist şi starea de decădere totală în care a ajuns ea (inclusiv Kautsky însuşi la izbucnirea războiului „Situaţia actuală - scria Kautsky în această broşură - creează primejdia ca noi (adică social-democraţia germană) să putem fi lesne consideraţi mai moderaţi decît sîntem în realitate“ În realitate însă, Partidul social-democrat german s-a dovedit incomparabil mai moderat şi mai oportunist decît părea să fie! Cu atît mai caracteristic este faptul că, după ce a declarat categoric că era revoluţiilor a început, Kautsky, pînă şi în broşura consacrată, după cum spune el însuşi, analizării tocmai a problemei “revoluţiei politice“, a ocolit din nou cu desăvîrşire problema statului Din ansamblul acestor ocoliri ale problemei, treceri sub tăcere, eschivări a rezultat în mod inevitabil acea trecere totală la oportunism despre care trebuie să vorbim acum Prin Kautsky, social-democraţia germană parca ar declara: îmi menţin concepţiile revoluţionare (1899) Recunosc în special că revoluţia socială a proletariatului este inevitabilă (1902) Recunosc că începe o nouă eră a revoluţiilor (1909) Dar dau înapoi în comparaţie cu cele spuse de Marx încă în 1852, de îndată ce se pune problema sarcinilor revoluţiei proletare în ceea ce priveşte statul (1912) Tocmai astfel, în mod categoric, a fost pusa problema în polemica lui Kautsky cu Panneckoek 3 Polemica lui Kautsky cu Panneckoek Panneckoek luase atitudine împotriva lui Kautsky în calitate de reprezentant al curentului ,,radical de stînga“, care număra printre exponenţii lui pe Rosa Luxemburg, Karl Radek şi alţii; susţinînd tactica revoluţionară, acest curent era unit prin convingerea că Kautsky se situează pe poziţia „centrului“, poziţia unei oscilări lipsite de principii între marxism şi oportunism Justeţea acestei păreri a fost dovedită pe deplin de război, atunci cînd curentul „centrist“ (pe nedrept denumit marxist) sau „kautskist“ s-a manifestat în toată dezgustătoarea lui netrebnicie În articolul său: „Acţiunile de masă şi revoluţia“(„Neue Zeit“, 1912, XXX, 2), în care era atinsă şi problema statului, Panneckoek a caracterizat poziţia lui Kautsky drept „radicalism pasiv“, „teorie a aşteptării inerte“ „Kautsky nu vrea să vadă procesul revoluţiei“ (p 616) Punînd astfel problema Panneckoek s-a referit la tema care ne interesează pe noi, şi anume la tema sarcinilor revoluţiei proletare în ceea ce priveşte statul „Lupta proletariatului - scria el - nu este pur şi simplu o lupta împotriva burgheziei pentru puterea de stat, ci o luptă împotriva puterii de stat Conţinutul revoluţiei proletare constă în nimicirea şi înlăturarea (textual: dizolvarea, Auflösung) instrumentelor de forţă ale statului de către instrumentele de forţă ale proletariatului Lupta încetează abia atunci cînd, ca rezultat final, are loc distrugerea completă a organizaţiei de stat Organizaţia majorităţii îşi dovedeşte superioritatea prin aceea că nimiceşte organizaţia minorităţii dominante“ (p 548) Formularea în care şi-a îmbrăcat Panneckoek ideile are foarte mari neajunsuri Dar ideea este totuşi limpede, şi este interesant de văzut cum a fost ea combătută de Kautsky “Pînă acum - scria acesta - opoziţia dintre social-democrati şi anarhişti consta în faptul că primii voiau să cucerească puterea de stat, iar cei din urmă s-o distrugă Panneckoek vrea şi una şi alta“ (p 724) Dacă expunerea lui Panneckoek nu este destul de clară şi concretă (fără să mai vorbim aici de alte neajunsuri ale articolului său, care nu au legătură cu tema in discuţie), apoi Kautsky s-a ocupat tocmai de esenţa principială a problemei, aşa cum este schiţată de Panneckoek, şi în problema principială fundamentală el a părăsit complet poziţiile marxismului, trecînd cu totul la oportunism Deosebirea dintre social-demoeraţi şi anarhişti e definită de el într-un mod cu totul greşit, marxismul este complet denaturat şi vulgarizat Deosebirea dintre marxişti şi anarhişti constă în aceea că (1) marxiştii, punîndu-şi ca ţel desfiinţarea completă a statului, admit că acest ţel e realizabil numai după desfiinţarea claselor de către revoluţia socialistă, ca rezultat al instaurării socialismului, care duce la dispariţia treptată a statului; anarhiştii vor desfiinţarea completă a statului de azi pe mîine, fără să înţeleagă condiţiile în care această desfiinţare e realizabilă (2) Marxiştii consideră că este necesar ca proletariatul, cucerind puterea politică, să distrugă complet vechea maşină de stat şi s-o înlocuiască cu una nouă, constînd într-o organizaţie a muncitorilor înarmaţi, de tipul Comunei; anarhiştii, suşţinînd ideea distrugerii maşinii de stat, îşi reprezintă în mod cu totul neclar cu ce va înlocui proletariatul această maşină şi cum se va servi acesta din urmă de puterea revoluţionară; ei neagă chiar necesitatea folosirii puterii de stat de către proletariatul revoluţionar, neagă dictatura revoluţionară a acestuia (3) Marxiştii preconizează pregătirea proletariatului pentru revoluţie pe calea folosirii statului actual; anarhiştii resping acest lucru În această discuţie, Panneckoek a fost acela care a reprezentat marxismul împotriva lui Kautsky, căci tocmai Marx ne-a învăţat că proletariatul nu poate cuceri pur şi simplu puterea de stat în sensul trecerii vechiului aparat de stat în alte mîini, ci trebuie să zdrobească, să sfărîme acest aparat, să-1 înlocuiască cu unul nou Kautsky părăseşte marxismul, trecînd în tabăra oportuniştilor, căci la el dispare cu totul tocmai această nimicire a maşinii de stat, nimicire cu totul inacceptabilă pentru oportunişti, lăsînd acestora o portiţă de ieşire în sensul că s-ar putea interpreta „cucerirea“ ca o simplă dobîndire a majorităţii Pentru a masca această denaturare a marxismului, Kautsky procedează ca un adevărat bucher: el reproduce un „citat“ chiar din Marx În 1850 Marx scrisese despre necesitatea centralizării energice a forţei în mîinile puterii de stat Şi Kautsky întreabă triumfător: nu cumva vrea Panneckoek să distrugă „centralismul“? Dar aceasta e pur şi simplu o scamatorie, asemănătoare cu identificarea bernsteinistă a marxismului cu proudhonismul în ceea ce priveşte concepţiile lor asupra federaţiei şi a centralismului „Citatul“ folosit de Kautsky se potriveşte aici ca nuca în perete Centralismul e compatibil şi cu vechea maşină de stat, şi cu cea nouă Dacă muncitorii îşi vor uni de bunăvoie forţele armate, acesta va fi centralism, dar acesta se va baza pe „distrugerea completă“ a aparatului de stat centralizat, a armatei permanente, a poliţiei, a birocraţiei Kautsky procedează într-un mod cu desăvîrşire şarlatanese, ocolind binecunoscutele consideraţii ale lui Marx şi Engels privitoare la Comună şi scormonind un citat care n-are nici o legătură eu problema dată ,, Poate Panneckoek vrea să desfiinţeze funcţiile de stat ale funcţionarilor? - continuă Kautsky - Noi nu ne putem lipsi însă de funcţionari nici în organizaţiile de partid, nici în cele sindicale şi cu atît mai puţin în administraţia statului Programul nostru cere nu desfiinţarea funcţionarilor de stat, ci alegerea funcţionarilor de către popor Este vorba acum nu de forma pe care o va lua aparatul administrativ al «viitorului stat», ci dacă lupta noastră politică va desfiinţa (textual: va dizolva, auflöst) puterea de stat încă înainte ca noi s-o fi cucerit (subliniat de Kautsky) Care minister împreună cu funcţionarii săi ar putea fi desfiinţat?“ Sînt enumerate: Ministerul Învăţămîntului, al Justiţiei, Ministerul de Finanţe, de Război „Nu, nici unul dintre actualele ministere nu va fi înlăturat de lupta noastră politică împotriva guvernului Repet pentru a evita orice neînţelegere: aici nu este vorba de forma pe care o va da «viitorului stat» social-democraţia victorioasă, ci de felul în care opoziţia noastră transformă statul actual“ (p 725) Aceasta este o vădită falsificare Panneckoek a pus în mod expres problema revoluţiei Acest lucru este pus limpede atît în titlul articolului său, cît şi în pasajele citate Sărind la chestiunea „opoziţiei“, Kautsky nu face altceva decît să substituie punctului de vedere revoluţionar pe cel oportunist La el rezultă următoarele: acum opoziţie, iar după cucerirea puterii vom vorbi despre celelalte Revoluţia dispare! Este tocmai ceea ce le trebuia oportuniştilor Nu e vorba aici nici de opoziţie şi nici de lupta politică în general, ci tocmai de revoluţie Revoluţia constă în faptul că proletariatul distruge „aparatul administrativ“ şi întreg aparatul de stat, înlocuindu-1 cu unul nou, alcătuit din muncitorii înarmaţi Kautsky dă dovadă de „venerare superstiţioasă“ a “ministerelor“, dar de ce n-ar putea fi ele înlocuite, să zicem, prin comisii de specialişti care să funcţioneze pe lîngă Sovietele de deputaţi ai muncitorilor şi soldaţilor, Soviete cu depline puteri şi atotputernice? Esenţa chestiunii nu constă în a şti dacă vor rămîne „ministerele“ sau dacă vor exista „comisii de specialişti“ sau alt fel de instituţii, acest lucru este cu totul lipsit de importanţă Esenţa chestiunii constă în faptul dacă va fi păstrată vechea maşină de stat (legată prin mii de fire de burghezie şi îmbibată pe de-a-ntregul de rutină şi de conservatism), sau dacă ea va fi distrusă şi înlocuită cu una nouă Revoluţia nu trebuie să constea în aceea ca o nouă clasă să comande, să cîrmuiască cu ajutorul vechii maşini de stat, ci în aceea ca ea să sfărîme această maşină şi să comande, să cîrmuiască cu ajutorul unei noi maşini, - această idee fundamentală a marxismului Kautsky ori o disimulează, ori n-a înţeles-o de loc Întrebarea lui cu privire la funcţionari arată limpede că el n-a înţeles învăţămintele Comunei şi nici învăţătura lui Marx „Nu ne putem lipsi de funcţionari nici în organizaţiile de partid, nici în cele sindicale “ Nu ne putem lipsi de funcţionari în capitalism, în condiţiile dominaţiei burgheziei Proletariatul este asuprit, masele muncitoare sînt subjugate de capitalism În societatea capitalistă, democratismul e îngustat, comprimat, ciuntit, mutilat de către întreaga ambianţă a robiei salariate, a sărăciei şi a mizeriei maselor De aceea, şi numai de aceea, în organizaţiile noastre politice şi sindicale funcţionarii sînt pervertiţi (sau, mai bine zis, au tendinţa de a fi pervertiţi) de către ambianţa capitalismului şi manifestă tendinţa de a se transforma în birocraţi, adică în persoane privilegiate, rupte de mase, situate deasupra maselor În aceasta constă esenţa birocratismului, şi pînă nu vor fi expropriaţi capitaliştii, pînă nu va fi răsturnată burghezia, pînă atunci este inevitabilă o anumită „birocratizare“ chiar şi a funcţionarilor proletari La Kautsky rezultă următoarele: din moment ce rămîn deţinători de funcţii publice eligibili, înseamnă că şi în socialism rămîn funcţionari, rămîne birocraţia! Tocmai acest lucru este inexact Tocmai pe baza exemplului Comunei, Marx a arătat că în socialism deţinătorii de funcţii publice încetează de a fi „birocraţi“, încetează de a fi „funcţionari“ pe măsură ce, pe lîngă principiul eligibilităţii lor, este introdusă şi revocabilitatea lor în orice moment, precum şi reducerea salariului lor la salariul mediu al unui muncitor, ca şi înlocuirea instituţiilor parlamentare prin instituţii “active, adică prin instituţii atît legislative cît şi executive“ În fond, toată argumentarea lui Kautsky împotriva lui Panneckoek, şi mai ales superbul argument al lui Kautsky că nici în organizaţiile sindicale, nici în organizaţiile de partid nu ne putem lipsi de funcţionari, nu reprezintă altceva decît o repetare de către Kautsky a vechilor „argumente“ ale lui Bernstein împotriva marxismului în general În cartea sa ,,premisele socialismului“ - operă de renegat -, Bernstein duce război împotriva ideilor democraţiei „primitive“, împotriva a ceea ce numeşte el „democratism doctrinar“: mandate imperative, deţinători de funcţii publice care nu primesc retribuţii, reprezentanţă centrală lipsită de putere etc Pentru a dovedi inconsistenţa acestui democratism „primitiv'', Bernstein se referă la experienţa trade-unionurilor engleze, în interpretarea dată acesteia de soţii Webb După şaptezeci de ani de dezvoltare, zice el, trade-unionurile, care s-au dezvoltat, chipurile, „în deplină libertate“ (p 137, ed germ ), s-au convins de ineficacitatea democratismului primitiv şi l-au înlocuit prin cel obişnuit: parlamentarism unit cu birocratism În realitate însă, trade-unionurile nu s-au dezvoltat „în deplină libertate“, ci în deplină robie capitalistă, în care, se înţelege, „eşti nevoit“ să faci un şir de concesii răului dominant, violenţei, nedreptăţii, excluderii sărăcimii de la treburile conducerii „superioare“ În socialism vor învia în mod inevitabil multe trăsături ale democraţiei „primitive“, deoarece „masa populaţiei se va ridica pentru prima dată în istoria societăţilor civilizate pînă la participarea de sine stătătoare nu numai la vot şi la alegeri, ci şi la conducerea de fiecare zi În societatea socialistă, toată lumea va conduce pe rînd şi se va obişnui repede ca nimeni să nu conducă Cu genialul său spirit critic şi analitic, Marx a văzut în măsurile practice ale Comunei acea cotitură de care se tem şi pe care nu vor s-o recunoască oportuniştii din laşitate, din lipsa de dorinţă de a rupe definitiv cu burghezia, şi pe care nu vor s-o vadă anarhiştii fie din cauza grabei lor, fie pentru că nu înţeleg condiţiile în care au loc în general transformările sociale cu caracter de masă „Nici nu trebuie să ne gîndim la distrugerea vechii maşini de stat, cum s-o scoatem la capăt fără ministere şi fără funcţionari?“ - astfel raţionează oportunistul, îmbibat pînă în măduva oaselor de filistinism şi care în fond nu numai că nu crede în revoluţie, în geniul creator al revoluţiei, dar se şi teme de ea ca de foc (precum se tem de ea socialiştii-revoluţionari şi menşevicii noştri) „Trebuie să ne gîndim numai la distrugerea vechii maşini ele stat, nu-i nevoie să aprofundam învăţămintele concrete ale revoluţiilor proletare anterioare şi să analizăm prin ce şi cum trebuie să fie înlocuit ceea ce se distruge“ - astfel raţionează anarhistul (cel mai bun dintre anarhişti, bineînţeles, şi nu acela care, urmînd pilda d-lor Kropotkin & Co , se tîrăşte în coada burgheziei); de aceea anarhistul ajunge la o tactică a desperării, şi nu la tactica activităţii revoluţionare implacabile, îndrăzneţe, care îşi pune sarcini concrete şi care totodată ţine seama de condiţiile practice ale mişcării de masă Marx ne învaţă să evităm ambele aceste greşeli, ne învaţă să dăm dovadă de o îndrăzneală fără preget în opera de nimicire a întregii maşini de stat vechi şi ne învaţă în acelaşi timp să punem problemele în mod concret: Comuna a putut în cîteva săptămîni să înceapă construirea într-un mod sau altul a unei noi maşinii de stat, proletare, punînd în aplicare măsurile indicate, menite să realizeze mai mult democratism şi să stîrpească birocratismul Să luăm de la comunarzi lecţii de îndrăzneală revoluţionară, să vedem în măsurile lor practice o schiţă a măsurilor practice imperioase şi imediat posibile, şi atunci vom ajunge, mergînd pe această cale, la distrugerea completă a birocratismului Posibilitatea unei asemenea distrugeri este asigurată prin faptul că socialismul va reduce ziua de lucru, va ridică masele la o viaţă nouă, va pune majoritatea populaţiei în condiţii care vor permite tuturor, fără excepţie, să îndeplinească „funcţii de stat“, şi acest lucru va duce la dispariţia totală a oricărui stat în general “ Sarcina grevei de masă - continuă Kautsky - nu poate niciodată să constea în a distruge puterea de stat, ci numai în a constrînge guvernul să facă concesii într-o anumită problemă sau în a înlocui un guvern ostil proletariatului cu un guvern binevoitor (entgegenkommende) Dar niciodată şi în nici un fel de condiţii acest lucru“ (adică victoria repurtată de proletariat asupra unui guvern ostil) ,,nu poate duce la distrugerea puterii de stat, ci numai la o anumită deplasare (Verscheibung) a raportului de forţe în cadrul puterii de stat Şi ţelul luptei noastre politice rămîne atunci acelaşi ca şi pînă acum, anume cucerirea puterii de stat prin obţinerea majorităţii în parlament şi transformarea parlamentului în stapîn al guvernului“ (p 726, 727, 732) Acesta este oportunismul cel mai pur şi de cea mai vulgară speţă, este recunoaşterea revoluţiei în vorbe şi renunţarea la revoluţie în fapt Gîndul lui Kautsky nu merge mai departe de „un guvern binevoitor faţă de proletariat“ - ceea ce reprezintă un pas înapoi spre filistinism în comparaţie cu anul 1847, cînd „Manifestul Comunist“ proclamase „organizarea proletariatului ca clasă dominantă“ Lui Kautsky nu-i rămîne decît să înfăptuiască mult îndrăgita lui „unitate“ cu oameni ca Scheidemann, Plehanov, Vandervelde, care cu toţii sînt de acord să lupte pentru un guvern „binevoitor faţă de proletariat“ Noi însă o vom rupe cu aceşti trădători ai socialismului şi vom lupta pentru distrugerea întregii maşini de stat vechi, astfel încît însuşi proletariatul înarmat să devină guvernul Acestea sînt „două lucruri cu totul deosebite“ Kautsky va rămîne în plăcuta companie a Legieinilor şi Davizilor, Plehanovilor, Potresovilor, Ţeretelilor, Cernovilor, care sînt întru totul de acord să lupte pentru „deplasarea raportului de forţe în cadrul puterii de stat“, pentru „obţinerea majorităţii în parlament şi transformarea parlamentului în stăpîn al guvernului'“, - ţel foarte nobil, în toate privinţele acceptabil pentru oportunişti, totul rămînînd în cadrul republicii parlamentare burgheze Noi însă o vom rupe cu oportuniştii, şi întregul proletariat conştient va fi alături de noi în lupta nu pentru „deplasarea raportului de forţe“, ci pentru doborîrea burgheziei, pentru distrugerea parlamentarismului burghez, pentru o republică democratică de tipul Comunei sau pentru o republică a Sovietelor de deputaţi ai muncitorilor şi soldaţilor, pentru dictatura revoluţionară a proletariatului * * * În cadrul socialismului internaţional, pe poziţii mai de dreapta decît Kautsky se situează curente ca: „Sozialistische Monatshefte“ în Germania (Legien, David, Kolb şi mulţi alţii, inclusiv scandinavii Stauning şi Branting), jaurèsiştii şi Vandervelde în Franţa şi Belgia, Turati, Treves şi alţi reprezentanţi ai aripii de dreapta a partidului italian, fabienii şi „independenţii“ („partidul muncitoresc independent“, în realitate întotdeauna dependent de liberali) în Anglia şi alţii Toţi aceşti domni, jucînd un rol imens, foarte adesea preponderent în activitatea parlamentară şi în publicistica partidului, neagă de-a dreptul dictatura proletariatului, promovează un oportunism nedeghizat Pentru aceşti domni, ,,dictatura“ proletariatului este „în contradicţie“ cu democraţia!! În fond, ei nu se deosebesc prin nimic serios de democraţii mic-burghezi Luînd în consideraţie această împrejurare, sîntem îndreptăţiţi să tragem concluzia că Internaţionala a II-a, în covîrşitoarea majoritate a reprezentanţilor ei oficiali, a alunecat cu totul spre oportunism Experienţa Comunei n-a fost numai uitată, ci şi denaturată Nu numai că nu li s-a insuflat maselor muncitoreşti ideea că se apropie vremea cînd ele vor trebui să se ridice şi să sfărîme vechea maşină de stat, pentru a o înlocui cu una nouă, transformînd astfel dominaţia lor politică în bază a reconstruirii socialiste a societăţii, dar li s-a insuflat maselor tocmai ideea contrară, şi „cucerirea puterii“ le-a fost în aşa fel înfăţişată încît oportunismului îi rămîneau mii de portiţe de ieşire Denaturarea şi trecerea sub tăcere a problemei atitudinii revoluţiei proletare faţă de stat n-a putut să nu joace un rol uriaş atunci cînd statele cu aparatul lor militar, întărit datorită rivalităţii imperialiste, s-au transformat în monştri militari, care extermină milioane de oameni pentru a decide care din doi, Anglia sau Germania, un capital financiar sau altul, să stăpînească lumea *  * În manuscris urmează : „Capitolul al VII-lea Experienţa revoluţiilor ruse din 1905 şi 1917 Tema indicată în titlul acestui capitol este atît de nemărginit de vastă, încît despre ea pot fi şi trebuie să fie scrise volume întregi În broşura de faţă trebuie să ne mărginim, bineînţeles, numai la cele mai importante învăţăminte ale experienţei, la acelea care vizează în mod direct sarcinile proletariatului în revoluţie în ceea ce priveşte puterea de stat“ (Aici manuscrisul se întrerupe ) - Nota red Editurii Politic  Congresul de la Haga al Internaţionalei I a avut loc între 2 şi 7 septembrie 1872 Hotărîrile Congresului de la Haga, ale cărui lucrări s-au desfăşurat sub conducerea directă a lui Marx şi Engels şi cu participarea lor activă, au marcat victoria marxismului asupra concepţiilor mic-burgheze despre lume ale anarhiştilor şi au pus baza pentru crearea în viitor a partidelor politice naţionale de sine stătătoare ale clasei muncitoare Vezi K Marx şi F Engels Opere, vol 22, Bucureşti Editura politică, 1965, p 90-91 Vezi K Marx şi F Engels Opere, vol 17, Bucureşti Editura politică, 1963, p 313; vol 18, 1964, p 98 Vezi K Marx „Optsprezece brumar al lui Ludovic Bonaparte“ (K Marx şi F Engels Opere, vol 8, Bucureşti, Editura politică, 1960, p 206-207) Vezi K Marx şl F Engels „Prefaţă la ediţia germană din 1872 a «Manifestului Partidului Comunist»“ (K Marx şi F Engels Opere, vol 18, Bucureşti, Editura politică, 1964, p 98) Vezi K Marx „Războiul civil din Franţa“ (K Marx şi F Engels Opere, vol 17, Bucureşti, Editura politică, 1963, p 356) Vezi K Marx şi F Engels „Adresa Organului Central către Liga comuniştilor“ (K Marx şi F Engels Opere, vol 7 Bucureşti, Editura politică, 1960, p 271) Vezi K Marx „Războiul civil din Franţa“ (K Marx şi F Engels Opere, vol 17, Bucureşti, Editura politică, 1963, p 356) Este vorba de cartea soţilor S şi B Webb „Theorie und Praxis der englischen Gewerksvereine (Industrial democracy)“ Vezi K Marx şi F Engels „Manifestul Partidului Comunist“, Bucureşti, Editura politică, 1969, ed a IX-a p 57 „Sozialistische Monatshefte“ - revistă, principalul organ de presă al oportuniştilor germani şi una dintre publicaţiile revizionismului internaţional A apărut la Berlin din 1897 pînă în 1933 În timpului primului război mondial s-a situat pe o poziţie social-şovină Postfaţă la ediţia întîi Broşura de faţă a fost scrisă în august şi septembrie 1917 Alcătuisem deja planul capitolului următor, al şaptelea: „Experienţa revoluţiilor ruse din 1905 şi 1917“ În afară de titlu însă n-am mai izbutit să scriu din acest capitol nici un rînd: „m-a împiedicat“ criza politică, ajunul Revoluţiei din Octombrie 1917 O asemenea „piedică“ nu poate decît să te bucure A doua parte a broşurii (consacrată „Experienţei revoluţiilor ruse din 1905 şi 1917“) va trebui însă amînată, probabil, pentru multă vreme; e mai plăcut şi mai folositor să înfăptuieşti „experienţa revoluţiei“ decît să scrii despre ea Autorul Petrograd 30 noiembrie 1917  Scris în august-septembrie 1917 ; § 3 al capitolului al II-lea a fost scris înainte de 17 decembrie 1913 Publicat în 1918, la Petrograd, sub formă de broşură, de Editura „Jizn i znanie“ Se tipăreşte după textul apărut în V I Lenin, Opere complete, vol 33, ed rom , p 1-120 